‘জবাবদিহিতা নেই, তাই ইশতাহার বাস্তবায়নে দলগুলোর অনীহা’ | আলাপ | DW | 27.11.2018\nবাংলাদেশে প্রতিটি জাতীয় সংসদ নির্বাচনের আগে রাজনৈতিক দলগুলো ইশতাহার দিয়ে থাকে৷ ডয়চে ভেলেকে সুশাসনের জন্য নাগরিক সুজন-এর সম্পাদক ড. বদিউল আলম মজুমদার বললেন, ইশতাহারের গুরুত্ব দল বা জনগণ কেউই দিচ্ছে না৷\nডয়চে ভেলে : বাংলাদেশে নির্বাচনি ইশতাহারকতটা গুরুত্ব বহন করে?\nড. বদিউল আলম মজুমদার : অবশ্যই গুরুত্ব বহন করে৷ যেমন, ২০০৮ সালে মহাজোট বা আওয়ামী লীগের যে নির্বাচনি ইশতাহার ছিল, সেটা ছিল দিনবদলের সনদ৷ ইশতাহারে তারা সবকিছুর আমূল পরিবর্তনের একটা অঙ্গীকার করেছিল, যে কারণে বহু ভোটার তাদের প্রতি আকৃষ্ট হয়েছিল৷ বিশেষ করে তরুণ এবং নিরপেক্ষ ভোটাররা৷ এই কারণে তারা বিপুল বিজয় অর্জন করে৷ কিন্তু দুর্ভাগ্যজনক হলো, নির্বাচনি বৈতরণী পার হওয়ার পরে তারা সেই অঙ্গীকার বহুলাংশেই ভুলে গিয়েছিল৷ যেমন, দলীয়করণ, দুর্নীতি, দুর্বৃত্তায়ন, চাঁদাবাজি, সন্ত্রাস ইত্যাদি নির্মূল করা, প্রশাসনিক বিকেন্দ্রীকরণসহ বিভিন্ন রকম সুদূরপ্রসারী অঙ্গীকার ছিল৷ কিন্তু এই অঙ্গীকারগুলো কাগজেই রয়ে গেছে৷ এগুলো বাস্তবে রূপ দেখিনি৷ এই ইশতাহার হলো ভোটার এবং রাজনৈতিক দলের মধ্যে এক ধরনের অলিখিত চুক্তি৷ এটা বাস্তবায়ন করা রাজনৈতিক দলের জন্য যেমন গুরুত্বপূর্ণ, সাধারণ নাগরিকদের জন্যও গুরুত্বপূর্ণ৷\nসাধারণ ভোটাররা কি ইশতাহারকে গুরুত্বপূর্ণ মনে করেন?\nকিছু কিছু ভোটার, বিশেষ করে শিক্ষিত সচেতন ভোটাররা তো গুরুত্বপূর্ণ মনে করেন৷ আমি নিশ্চিত যে, ২০০৮ সালে আমি অনেক অনেক তরুণ ভোটারের কাছ থেকে শুনেছি দিনবদলের সনদ প্রকাশ হওয়ার পর তারা আওয়ামী লীগের পক্ষে ভোট দিতে উদ্বুদ্ধ হয়েছিলেন৷ আসলে ভোটারদের এক অংশের জন্য এটা অবশ্যই গুরুত্বপূর্ণ৷\nসাধারণ ভোটাররা কি ইশতাহার দেখে ভোট দেন, নাকি মার্কা দেখে?\n‘‘অনেকেই মার্কা দেখে ভোট দেন’’\nঅনেকেই মার্কা দেখে ভোট দেন৷ আমরা হিসাব করে দেখেছি, দলের প্রতি যে আনুগত্য তাতে আওয়ামী লীগ বা বিএনপি'র পক্ষে ৩০ থেকে ৩৫ ভাগ ভোটার আছে, যারা মূলত মার্কা দেখে ভোট দেয়৷ অন্যান্য দল বাদ দিলে ২৫ শতাংশ ভোটার কিন্তু নির্বাচনি ইশতাহার, প্রার্থী এবং অন্যান্য অনেক বিষয় বিবেচনা করেই তাদের ভোটাধিকার প্রয়োগ করেন৷ তাই নির্বাচনি ইশতাহার অবশ্যই গুরুত্বপূর্ণ বলে আমি মনে করি৷\nরাজনৈতিক দলগুলোর নির্বাচনি ইশতাহারকে কতটা গুরুত্ব দেয়?\nআমি মনে করি তারা নির্বাচনের আগে সুন্দর সুন্দর কথা বলার ব্যাপারে পারদর্শী৷ কিন্তু নির্বাচনের পরে বহুলাংশেই এগুলো তারা ভুলে যান৷ আমি যেটা বলছিলাম যে, ২০০৮ সালে ইশতাহারে যা ছিল তার বহুলাংশই এখনো অপূর্ণ রয়ে গেছে৷ আজ যদি সেই ইশতাহার বাস্তবায়ন করা হতো, তাহলে রাজনীতি ভিন্নভাবে প্রবাহিত হতো৷ আমরা অনেক বেশি উন্নত, সমৃদ্ধ এবং সহনশীল বাংলাদেশ পেতাম৷\nইশতাহার তৈরির আগে বা পরে তৃণমূল পর্যায়ে এই নিয়ে কোনো আলোচনা হয়?\nআমার জানা মতে, কোনো আলোচনা হয় না৷ আমি কখনো দেখিনি বা শুনিওনি৷ এটা দলের মধ্যে যাঁরা চিন্তাশীল ব্যক্তি আছেন, বুদ্ধিজীবী যাঁরা আছেন, তাঁরা এটা তৈরি করেন৷ আমি মনে করি না, এর সাথে তৃণমূল জনগণের কোনো সম্পৃক্ততা আছে৷\nতৃণমূল পর্যায়ে ইশতাহার নিয়ে আলোচনা করা কতটা গুরুত্বপূর্ণ?\nঅবশ্যই গুরুত্বপূর্ণ, যাতে তৃণমূলের মানুষ বুঝতে পারেন এবং তাঁদের মতামত সেখানে প্রতিফলিত হয়৷ এবং সেই ইশতাহার বাস্তবায়ন তাঁদের জীবনে গুরুত্বপূর্ণ পরিবর্তন আনতে পারে৷ এই কারণে তাঁদের মতামত থাকাটা খুবই জরুরি৷\nরাজনৈতিক দলগুলো ইশতাহারে কোন বিষয়গুলো মূলত সামনে আনে?\nদলগুলো সাধারণত যে বিষয়গুলো মানুষের জন্য আকর্ষণীয়, সেই বিষয়গুলোই মূলত তারা সামনে আনে৷ মানুষের সামনে হাজির করে লোকরঞ্জনকারী জিনিসগুলোই৷\nরাজনৈতিক দলগুলো ক্ষমতায় গিয়ে ইশতাহারের কতটা বাস্তবায়ন করে? এ নিয়ে কি আপনাদের কোনো কাজ আছে?\nআমরা অতীতে এ নিয়ে পত্রিকায় লিখেছি৷ জনসচেতনতামূলক কার্যক্রম করেছি৷ আমরা গোলটেবিল বৈঠক করেছি, আলোচনাসভা করেছি৷ বিশেষত ২০১৪ সালের নির্বাচনের আগে আমরা এ নিয়ে অনেক আলোচনা করেছি৷\nকতটা বাস্তবায়িত হয়েছে?\nআমি তো বললাম যে, ২০০৮ সালের দিনবদলের সনদ দেয়া হয়েছিল তার বহুল অংশই অপূর্ণ রয়ে গেছে\nআগের নির্বাচনগুলো যেমন, ২০০১, ১৯৯৬ বা ১৯৯১ সালে যে নির্বাচন হয়েছে, সেগুলো নিয়ে নিশ্চয় আপনারা পর্যালোচনা করেছেন?\nহ্যাঁ, সেগুলো আমরা পর্যালোচনা করেছি৷ সেখানেও বাস্তবায়নের হার আশাব্যঞ্জক নয়৷ এগুলোও কথার কথাই রয়ে গেছে৷ এগুলো কাগজে স্থান পেয়েছে৷ কিন্তু বাস্তবে রূপ পায়নি৷\nইশতাহারের কোন বিষয়গুলো উপেক্ষিত থাকে?\nযেগুলো বাস্তবায়ন করা দুরূহ বা যেগুলো বাস্তবায়ন করলে গতানুগতিক রাজনীতি থেকে সরে আসতে হবে, সেগুলোই উপেক্ষিত থাকে৷ যেমন দুর্নীতি, দুর্বৃত্তায়ন, সন্ত্রাস-চাঁদাবাজি, দলীয়করণের অবসান করার কথা দিলেও অতীতে তারা বাস্তবায়ন করেনি৷ বরং এগুলোতেই তারা আকণ্ঠ নিমজ্জিত হয়েছে৷\nনির্বাচনি ইশতাহার বাস্তবায়নে রাজনৈতিক দলগুলোর অনীহা কেন?\nএর মূল কারণ, দুর্ভাগ্যবশত এ নিয়ে তাদের দায়বদ্ধ করা হয় না, যে কারণে তারা বাস্তবায়ন না করে পার পেয়ে যায়৷ আসলে আমাদের যে মার্কা আছে, সেই মার্কার শ্লোগান দিয়েই তারা ইশতাহার ভুলিয়ে দেন৷ এবং এটা বাস্তবায়ন না করে পার পেয়ে যাচ্ছেন৷\nনির্বাচনি ইশতাহার বাস্তবায়ন করতে রাজনৈতিক দলগুলোকে বাধ্য করার কোনো পথ আছে?\nএটা দুরূহ৷ আমাদের যে রাজনৈতিক সংস্কৃতি, সেখানে তাদের বাধ্য করা দুরূহ৷ আমাদের গণতান্ত্রিক ব্যবস্থা যদি আরো সুসংহত হতো, আমাদের দেশটা যদি আরো উন্নত হতো, তাহলে এটা সম্ভব হতো৷ তবে এই সময় এটা করা খুবই দুরূহ কাজ৷\nরাজনৈতিক দল বা জনগনের উদ্দেশ্যে নির্বাচনি ইশতাহার নিয়ে আপনার যদি কোনো পরামর্শ থাকে...\nরাজনৈতিক দলগুলোর প্রতি আমার আহ্বান থাকবে, তারা যেন নির্বাচনি ইশতাহারকে গুরুত্বের সাথে বিবেচনা করেন এবং এটা বাস্তবায়নের দিকে মনোযোগ দেন৷ আর সাধারণ ভোটারদের প্রতি আমার আহ্বান থাকবে, তাঁরা যেন নির্বাচনি ইশতাহারের প্রতি গুরুত্ব দেন এবং রাজনৈতিক দলগুলো অঙ্গীকার বাস্তবায়ন করেছে কিনা সে ব্যাপারে তাদের দায়বদ্ধ করে৷ তাহলে এই অবস্থার উন্নতি ঘটবে বলেই আমি বিশ্বাস করি৷\nনির্বাচনি ইশতাহারের বাস্তবায়ন কতটা হয়?\nবাংলাদেশে নির্বাচনের আগে ইশতাহার ঘোষণা করা একটি রেওয়াজে পরিণত হয়েছে৷ এসব ইশতাহারে উন্নয়ন, গণতন্ত্র, স্বাস্থ্য, চিকিৎসা, দারিদ্র্য বিমোচনসহ নানা প্রতিশ্রুতি থাকে৷ কিন্তু যে দল ক্ষমতায়, তারা এর বাস্তবায়ন কতটুকু করে? (26.11.2018)\nইশতাহারের ভালো কথা এবং ভোটের অধিকার\nনির্বাচনের আগে যে কথা বলে ভোট চাওয়া হয়, তারই একটি লিখিত রূপ ইশতাহার৷ বাংলাদেশের নির্বাচনের ইতিহাসে আওয়ামী লীগের ২০০৮ সালের নির্বাচনী ইশতাহার ও শ্লোগান ছিল একই সঙ্গে আকর্ষণীয় এবং চিন্তাকর্ষক৷ (26.11.2018)\nকি-ওয়ার্ডস জবাবদিহিতা, ইশতাহার বাস্তবায়ন, জাতীয় নির্বাচন, সংসদ নির্বাচন ২০১৮, জাতীয় সংসদ, জার্মানি, বাংলাদেশ, নির্বাচনি ইশতাহার\nডোপ টেস্ট: আতঙ্ক, নাকি শুভ সংবাদ? 17.09.2021\nসিউল অলিম্পিকে বেন জনসনের সেই অতিমানবীয় দৌড়টির কথা মনে আছে? সেটা ১৯৮৮ সালের কথা৷ আমি টেলিভিশনের পর্দায় লাইভ দেখেছিলাম৷ ১০০ মিটার স্প্রিন্টে তখনও পর্যন্ত একরকম অপ্রতিদ্বন্দ্বী ছিলেন যুক্তরাষ্ট্রের কার্ল লুইস৷\nপাঞ্জাবেই শুধু সরকারি কর্মীদের ডোপ টেস্ট হয় 17.09.2021\nসরকারি কর্মীরা কাজ করেন না, ঘুষ নেন, অন্যকে ফাঁসিয়ে দেন, এমন অনেক দুর্নাম থাকলেও তারা মাদকাসক্ত এমন অভিযোগ নেই৷


নোয়াখালীতে হত্যার পর ৫ বছরের শিশুকে ধর্ষণ, লাশ উদ্ধার নোয়াখালীতে হত্যার পর ৫ বছরের শিশুকে ধর্ষণ, লাশ উদ্ধার – Weeklybangladeshny.net\nনোয়াখালীতে হত্যার পর ৫ বছরের শিশুকে ধর্ষণ, লাশ উদ্ধার\nনোয়াখালীর চাটখিলে পাঁচ বছরের চাচাতো বোন আছমা আক্তারকে বাড়ির সামনে থেকে তুলে নিয়ে হত্যার পর ধর্ষণ করেছে ভাই। এ ঘটনায় অভিযুক্ত আসামি মো. শাহাদাত হোসেনকে (২২) গ্রেফতার করেছে চাটখিল থানার পুলিশ।\nরোববার সকালে নিহত শিশুর লাশ ময়নাতদন্তের জন্য ২৫০ শয্যা বিশিষ্ট নোয়াখালী জেনারেল হাসপাতালে পাঠিয়েছে পুলিশ।\nজানা যায়, উপজেলার ৪ নং বদলকোট ইউনিয়নের ২ নম্বর ওয়ার্ডের মেঘা গ্রামের মৃধা বাড়ির মো. বাবুলের ছেলে শাহাদাত হোসেন গত ২৪ মার্চ দুপুর দেড়টার দিকে নিজ বাড়ির সামনে থেকে আছমা আক্তারকে (৫) শাহাদাত অপহরণ করে নিয়ে যায়। পরে হত্যা করে ধর্ষণের পর লাশ টয়লেটের ট্যাংকের ভেতরে লুকিয়ে রাখে।\nএদিকে আছমাকে অনেক খোঁজা খুঁজির পর ও না পেয়ে তার বাবা গত ২৫ মার্চ চাটখিল থানার একটি সাধারণ ডায়রি (জিডি) করেন। ওই জিডির সূত্র ধরে তদন্তে নামে পুলিশ। এক পর্যায়ে ১ এপ্রিল দিবাগত রাতে নিহত শিশুর চাচাতো ভাই শাহাদাতকে সন্দেহজনক ভাবে গ্রেফতার করে। তাকে ব্যাপক জিজ্ঞাসাবাদের একপর্যায়ে তার দেয়া তথ্য মতে ঘটনার ১০ দিন পর গতকাল শনিবার ২ এপ্রিল রাত ১১টার দিকে নিহতের বাড়ির একটি ট্যাংক থেকে নিহত শিশুর লাশ উদ্ধার করে পুলিশ।\nচাটখিল থানার ভারপ্রাপ্ত কর্মকর্তা (ওসি) মো. গিয়াস উদ্দিন ঘটনার সত্যতা নিশ্চিত করে বলেন, অভিযুক্ত আসামি শিশু আছমাকে বাড়ির সামনে থেকে তুলে নিয়ে যায়। পরে তাকে প্রথমে হত্যা করে তারপর তাকে ধর্ষণ করে লাশ বাড়ির ট্যাংকে ফেলে দেয়।\nতিনি আরো বলেন, নিখোঁজ শিশুর বাবা এ ঘটনায় চাটখিল থানায় একটি সাধারণ ডায়রি (জিডি) করেন। জিডির সূত্র ধরে তদন্তে নেমে পুলিশ আসামিকে গ্রেফতার করে। পরে আসামির দেয়া তথ্য মতে লাশ উদ্ধার করা হয়।\nঅপর এক প্রশ্নের জবাবে ওসি বলেন, নির্বিঘ্নে ধর্ষণ করতে অভিযুক্ত আসামি প্রথমে শিশুকে হত্যা এবং তারপর ধর্ষণ করে বলে জিজ্ঞাসাবাদে পুলিশকে জানায়।


বানারীপাড়া ইউএনওর মোবাইল নম্বর ক্লোন করে টাকা হাতিয়ে নিল প্রতারক\nপ্রকাশ : ২১ মে ২০১৮, ২১:৫৫ | অনলাইন সংস্করণ\nবানারীপাড়ার ইউএনওর মোবাইল নম্বর ক্লোন করে টাকা হাতিয়ে নিল প্রতারক। ছবি: সংগৃহীত\nবরিশালের বানারীপাড়া উপজেলা নির্বাহী কর্মকর্তা (ইউএনও) মো. শরিফুল ইসলামের মোবাইল নম্বর ক্লোন করে পাঁচ হাজার টাকা হাতিয়ে নিয়েছে এক প্রতারক। এনিয়ে দুই দিন ধরে বানারীপাড়ায় উপজেলা পরিষদের সকল কর্মকর্তা ও কর্মচারীসহ পুলিশ প্রশাসনে তোলপার শুরু হয়েছে।\nসোমবার উপজেলা পরিষদের অফিস পাড়ার বিভিন্ন দফতরের কর্মকর্তা ও কর্মচারীর মধ্যে মোবাইল ফোনে প্রতারক আতংক বিরাজ করতে দেখা গেছে।\nএ বিষয়ে জানা গেছে, রোববার বেলা ২টা ৪মিনিটের সময় ইউএনও মো. শরিফুল ইসলামের মোবাইল নম্বর (০১৭৯৫৪৫৪৩৫৩) থেকে একটি ফোন আসে অফিসের সিএ মো. ফারুক হোসেনের (০১৭১৫০৯০৪৮২) নম্বরে। এক্ষেত্রে ইউএনওর ওই নম্বরের শুরুতে ০ ব্যবহার না করেই প্রতারক তার নম্বরে ফোন করে জরুরি প্রয়োজনে ০১৭৪৯৯৯৬১৬৯ বিকাশ নম্বরে পাঁচ হাজার টাকা পাঠিয়ে দিতে বলে।\nপরে সিএ ফারুক তার ওই বিকাশ নম্বরে পাঁচ হাজার টাকা পাঠিয়ে দেন। এর কিছক্ষণ পর প্রতারক তার কাছে পূনরায় ফোন করে আরও দুই হাজার টাকা বিকাশ করতে বলেন। এ সময় ফারুক তাকে এই মূহুর্তে তার কাছে আর টাকা নেই বলে জানালে অপর প্রান্ত থেকে প্রতারক ফোন কেটে দেয়।\nএ সময় সিএ ফারুক ইউএনওর নম্বরে কল ব্যাক করে জানতে পারেন সে তার কাছে টাকা চাননি এবং পরে বিকাশ নম্বরে ফোন করে সে নম্বরটিও বন্ধ পেয়ে প্রতারণার বিষয়টি নিশ্চিত হন।\nইউএনও মো.শরিফুল ইসলাম বলেন, তিনি পুরো ঘটনাটি বানারীপাড়া থানার ওসি মো. খলিলুর রহমানকে জানিয়েছেন এবং এ ব্যাপারে তাকে প্রয়োজনীয় আইনগত ব্যবস্থা গ্রহনের জন্য নির্দেশ দিয়েছেন।\nএ বিষয়ে প্রয়োজনীয় আইনগত ব্যবস্থা গ্রহণের কথা জানিয়ে ওসি মো.খলিলুর রহমান বলেন, কোনো প্রতারক যদি কারও পরিচিত নম্বরের ফোন ক্লোন করে কথা বলে তা হলে তার কন্ঠ থেকে ধরে ফেলতে হবে যে প্রতারক তাকে ফোন করেছে। এক্ষেত্রে তিনি ওই ফোনটি কেটে দিয়ে নতুন করে সে নম্বরে কল ব্যাক করলেই তার ফোনটি মূল নম্বরে চলে যাবে।\nএ ছাড়াও প্রতারকদের কাছ থেকে সকলকে সতর্ক থাকার পাশাপশি থানা পুলিশের সহায়তা নেয়ার আহ্বান জানিয়েছেন তিনি।


PYTHEYA: Nimrod: নমরুদের খোদাদ্রোহীতা ও ঐশ্বরিক প্রতিক্রিয়া।\nNimrod: নমরুদের খোদাদ্রোহীতা ও ঐশ্বরিক প্রতিক্রিয়া।\nবাইবেলের বুকস অব জেনেসিস ও বুকস অব ক্রোনিকেলস অনুসারে নমরুদ ছিলেন কুশের পুত্র, হামের পৌত্র এবং নূহের প্রপৌত্র। নমরুদ নামটি এসেছে নমর ও উদ, বা, নমরা ও উদু শব্দ দু’টি থেকে যার অর্থ- জাজ্জ্বল্যমান আলো। অবশ্য কারো কারো মতে এ নামের অর্থ বিদ্রোহী, খোদার বিরুদ্ধে দ্রোহীতার কারণে তাকে এ নামে সম্বোধণ করা হত।\nআরবীয় ঐতিহাসিকগণও নমরুদকে চরম স্বেচ্ছাচারী (আল-জব্বার) হিসেবে বিবেচনা করে।এই স্বেচ্ছাচারী মানুষটির শক্তি, ক্ষমতা ও দম্ভের প্রকাশ গগণ ছুঁয়েছিল। তিনি আকাশ ও পৃথিবীর একচ্ছত্র অধিপতি হবার মানসে স্বর্গরাজ্যের প্রভুকে পরাভূত ও তাঁকে স্বর্গ থেকে বিতাড়নে এক মহাপরিকল্পনা বাস্তবায়নের কাজে নেমেছিলেন। এই আর্টিকেলে আমরা দেখব ঐশ্বরিক শক্তির সঙ্গে তার ঐ প্রতিদ্বন্দ্বীতার ধরণ কেমন ছিল এবং তা কি ফল বয়ে নিয়ে এসেছিল।\nইহুদি ধর্মপুস্তকগুলো নমরুদকে উপস্থাপন করেছে- “ধরার বুকে মহাক্ষমতাশালী মানব ও পরাক্রমী এক শিকারী হিসেবে।” শিকারে তার এই মহাসাফল্যের কারণ ছিল চামড়ার তৈরী অাদমের সেই কোট। শয়তানের প্ররোচনায় গন্ধম ফল ভক্ষণের ফলে আদম-হাওয়া যখন উলঙ্গ হয়ে পড়েন, তখন খোদা তাদের জন্যে এই কোট তৈরী করে দিয়েছিলেন।-(জেনেসিস ৩:২১) এই কোট বংশ পরস্পরায় নূহ এবং নূহ থেকে হাম-কুশ হয়ে নমরুদের হাতে পৌঁছে। নানা রঙে রঙিন এই কোটে কিছু চিহ্ন খোঁদিত ছিল। যখনই কোন পশু খোঁদিত ঐ চিহ্ন দেখতে পেত, তখনই সে গুড়ি মেরে নত হয়ে যেত। ফলে ঐ সব পশু শিকারে নমরুদকে কোন বেগ পেতে হত না। -[আর. এল পিরকে, ২৪; বুক অব জাসের ১সি] নমরুদ খোদার প্রতি একনিষ্ঠ ছিলেন। শিকারে পাওয়া পশুগুলো তিনি খোদার তরে উৎসর্গ করতেন।\nনমরুদ কিভাবে নৃপতি বনে গেলেন সে সম্পর্কে নানান কাহিনী রয়েছে। কারো কারো মতে শিকারে তার পারদর্শীতার ক্ষমতাকে লোকেরা আলৌকিক বলে ভাবত। আর এ কারণেই তারা তাকে তাদের নরপতি বানিয়ে নেয়। অন্য কাহিনী মতে, নমরুদের বয়স যখন ১৮ বৎসর তখন তার গোত্র হেমিটিকদের সাথে জাফেটিকদের বিরোধ বাঁধে। অত:পর যুদ্ধের শুরু হলে, জাফেটিকদের বিজয়ের লক্ষণ দেখা দেয়, কিন্তু, নমরুদ কুশাইটদের ক্ষুদ্র এক বাহিনী নিয়ে অতর্কিত আক্রমণ করে তাদের উভয়কে পরাজিত করেন। এই বিজয়ের পর তিনি সকল মানুষের নৃপতি বনে যান।শিনার ভূ-খন্ডের বাবিল, উরুক, আক্কাড ও কালনেহ এবং শিনারের বাইরে অশুর, নিনেভ, রজেন, কালাহ এবং রিহোবৎ নিয়ে তার সাম্রাজ্য গঠিত হয়।\nনূহের মৃত্যুর পরের বছর নমরুদ রাজার রাজা [কিং অব কিংস] উপাধিতে ভূষিত হন। মিসরে ৪২টি রাজ্যের রাজ্যপতিদের এক সম্মেলনে তিনি এই উপাধি লাভ করেন। খ্যাতির এই শিখরে পৌঁছে তার মনোভাবে পরিবর্তন আসে। তিনি ঘোর পৌত্তলিক বনে যান এবং দেবমূর্ত্তি নির্মাতা আজরকে (তেরাহ)-কে তার মন্ত্রী নিয়োগ করেন। অাজর এ সময় চ্যালডীয়ার কুটা বা উরে বসবাস করতেন।পরে তিনি নিজেকে দেবতাদের দেবতা ঘোষণা দেন, তখন প্রজারা উপাস্যরূপে তার পূজা ও অর্চণা শুরু করে।\nইব্রাহিমের জন্মগ্রহণ উপলক্ষে আজর তার কিছু বন্ধু-বান্ধব বাড়ীতে নিমন্ত্রণ করেন। নিমন্ত্রিত ঐসব অতিথিদের মধ্যে নমরুদের বেশকিছু উপদেষ্টা ও গণক ছিলেন। মধ্যরাতে সব অতিথি যখন ভোজন-পান শেষে গৃহত্যাগ করেন, তখন নমরুদের ঐ উপদেষ্টা দল উর্দ্ধদিকে তাকিয়ে দেখতে পান, পূর্বদিক থেকে একটা নক্ষত্র ছুটে এসে আকাশের চারদিকের [উত্তর, দক্ষিণ, পূর্ব ও পশ্চিমের] চারটি বড়বড় নক্ষত্রকে একে একে গিলে ফেলল। তখন তারা এই ঘটনার বিষয়টি গণনা করে জানতে পারেন, “ধরায় এক শিশুর আগমণের কথা যার নিয়তি নির্ধারিত এ জগৎ ও পরজগৎ জয়কারী হিসেবে।” অবিলম্বে তারা নমরুদকে বিষয়টি জানিয়ে দিলেন।\nনমরুদ বলেন, “এ শিশু কি জন্মগ্রহণ করেছে?”\nতারা বললেন “সুনিশ্চিত।”\nনমরুদ বলেন, “কোথায় জন্মগ্রহণ করেছে?”\nতারা বললেন “আজরের গৃহে।”\nনমরুদ বিষ্মিত হয়ে বলে উঠলেন, “আমার বিশ্বস্ত এক কর্মচারী গৃহে?”\nআজর দেবমূর্ত্তি নির্মাতা ছিলেন, ফলে সমাজে তার সম্মান ও প্রতিপত্তি ছিল। এ কারণে উপদেষ্টাগণ নমরুদকে পরামর্শ দিলেন তাকে না চটিয়ে অর্থ-সম্পদের বিনিময়ে শিশুটিকে হস্তগত করতে, এমন পরিমান সম্পদ যা উপেক্ষা করা আজরের পক্ষে সম্ভব হবে না। তখন তাদের পরামর্শ মত আজরকে ডেকে নমরুদ ঐ প্রস্তাব দিলেন। তখন আজর বলল, “এ তো তেমনি এক প্রস্তাব যা এক ব্যক্তি এক গাধাকে দিয়েছিল। ঐ ব্যক্তি তার গাধাকে বলেছিল, “আমি তোমাকে গোলাভর্ত্তি যব দেব, যদি তুমি আমাকে তোমার মাথাটা কেটে ফেলার অনুমতি দাও।”\nউত্তরে ঐ গাধা বলেছিল, “মাথা যদি আমার কেটেই ফেল তবে ঐ গোলাভর্ত্তি যব আমার কি কাজে লাগবে?” -এভাবে প্রকারন্তে আজর নমরুদকে বোঝাতে চাইলেন যে, ঘর ভর্ত্তি সম্পদ কি কাজে আসবে যদি তা ভোগ করার জন্যে উত্তরাধিকারীরাই না থাকে।\nগল্প শুনে নমরুদের মুখ রাগে লাল হয়ে যায়। এ দেখে তেরাহ তাড়াতাড়ি বলেন, “আমি এবং আমার সব সন্তানই তো আপনার অধীন। সুতরাং কোন বিনিময়ের আবশ্যকতা নেই। আমাকে তিনদিন সময় প্রদান করেন, যাতে করে আমি আমার পরিবারকে এ বিষয়ে সম্মত করাতে পারি।”\nনমরুদ তার দাবী মেনে নেন এবং বলেন, “তবে যথাসময়ে যদি তুমি তোমার সন্তান হস্তান্তরে ব্যর্থ হও, মনেরেখ তোমার গৃহে একটি কুকুরও জীবিত থাকবে না।”\nগৃহে ফিরে আজর এক দাসীসহ ইব্রাহিম ও তার মাতাকে এক গুহায় লুকিয়ে ফেলেন এবং সদ্য জন্ম নেয়া অপর এক দাসীর সন্তানকে নমরুদের হাতে তুলে দেন। নমরুদ ঐ শিশুকে তখনি হত্যা করে ফেলেন।-[বুক অব জাসের-৮:১-৩৬]\nইব্রাহিম দশ বৎসর লোক চক্ষুর অন্তরালে গুহায় বসবাস করে। অত:পর নমরুদ যখন তার বিষয়ে সম্পূর্ণ বিম্মৃত হন তখন পিতা আজর তাকে বাড়ীতে নিয়ে আসেন। সম্ভবত: নির্জনে বসবাস করার কারণে ইব্রাহিম বাল্যকালেই গভীরভাবে ভাবতে শুরু করেছিল প্রকৃতি এবং তার স্রষ্টাকে নিয়ে। আর তাই পিতাকে নিজ হাতে তৈরী মূর্ত্তিকে দেবতা জ্ঞানে পূজা করতে দেখে তার মনে জন্ম নেয় সন্দেহ আর অবিশ্বাস। অবশেষে সে চিনতে পারে স্রষ্টাকে। আর তাই নির্মিত দেব-দেবীর অসারত্ব তার গোত্রের লোকদেরকে দেখিয়ে দিতে সে ভেঙ্গে চুরমার করে দেয় একটি বাদে মন্দিরের সব দেবতা।\nলোকেরা ইব্রাহিমকে বন্দী করে নমরুদের রাজদরবারে হাজির করল এবং এ অভিযোগ করল যে, ইব্রাহিম তাদের সকল দেবতাদেরকে অসার জ্ঞান করে, সে বলেছে, ফেরাউন নয়, তার উপাস্য কেবল তার প্রতিপালক, খোদা। এতে অবাক হয়ে ফেরাউন জিজ্ঞেস করেন, "হে ইব্রাহিম, কে তোমার প্রতিপালক?"\nইব্রাহিম বললেন- "যিনি এক- যার কোন শরীক নেই, যিনি আরশের অধিপতি।"\nনমরুদ বললেন, “তোমার সেই আরশের অধিপতিটাই বা কে?"\nইব্রাহিম বললেন, "তিনি, যিনি জীবন দান করেন ও মৃত্যু ঘটান।"\nএসময় নমরুদ দু’জন বন্দীকে দরবারে হাজির করতে নির্দেশ দিলেন। এই বন্দীদ্বয় মৃত্যুদন্ডে দন্ডিত ছিল। তাদেরকে দরবারে হাজির করা হলে, তিনি একজনকে মুক্তি দিলেন এবং অপরজনকে হত্যা করার আদেশ দিলেন। তারপর বললেন, "ও ইব্রাহিম! এভাবে আমিও জীবন দান করি এবং মৃত্যু ঘটিয়ে থাকি।"\nইব্রাহিম বললেন, "নিশ্চয় তিনি সূর্য্যকে উদিত করেন পূর্ব দিক থেকে, এবার আপনি তাকে পশ্চিম দিক থেকে উদিত করে দেখান।"\nএ প্রশ্নের কোন জবাব খুঁজে না পেয়ে নমরুদ রেগে গেলেন এবং লোকদের উদ্দেশ্যে বললেন, “ওকে পুড়িয়ে ফেল; সাহায্য কর তোমাদের দেবতাদেরকে, যদি একান্তই কিছু করতে চাও।” আর তিনি ইব্রাহিমকে বললেন, "হে ইব্রাহিম! দুনিয়ার রাজত্ব তো আমার। শীঘ্রই আকাশের রাজত্বও আমি তোমার প্রতিপালকের কাছ থেকে ছিনিয়ে নেব।"\nইব্রাহিম বললেন, “পার্থিব জীবনে তোমাদের পারস্পরিক বন্ধুত্বের জন্যে তোমরা আল্লাহর পরিবর্তে প্রতিমা গুলোকে উপাস্যরূপে গ্রহণ করেছ, কিন্তু শেষবিচারের দিন তোমরা একে অপরকে অস্বীকার করবে ও অভিশাপ দেবে। তোমরা বাস করবে জাহান্নামে আর তোমাদের কোন সাহায্যকারী থাকবে না।”\nনমরুদ তার লোকদেরকে বললেন, “এরজন্যে এক অগ্নিকুন্ড তৈরী কর; আর একে জ্বলন্ত আগুনে ফেলে দাও। আর পাহারা দিতে থাক, তার যেন কোন সাহায্যকারী না থাকে।”\nলোকেরা স্বেচ্ছাশ্রমে লাকড়ি যোগাড় করল এবং সেগুলি এক জায়গায় জড় করে তৈল ও ঘি ঢেলে তাতে অগ্নিসংযোগ করা হল। সাত দিন আগুনে তা দিয়ে পূর্ণ অগ্নিকুন্ড তৈরী করার পর তারা সমস্যায় পড়ল ইব্রাহিমকে নিক্ষেপ করা নিয়ে। কেননা তীব্র তাপের জন্যে আগুনের ধারে কাছে পৌঁছান কারও পক্ষে সম্ভব হচ্ছিল না। এসময় সেখানে উপস্থিত হয় স্বয়ং ইবলিস, নজদের এক পর্যটকের বেশে। সে এ্রই মহতী উদ্যোগকে সফল করতে জনগণকে ব্যাপক উৎসাহ জুগিয়েছিল। তার পরামর্শে একটা চড়ক গাছ তৈরী করা হয়। আর তাতে ঝুলিয়ে ইব্রাহিমকে অগ্রিকুন্ডে নিক্ষেপ করা হয়েছিল। ইবলিসের এই উপস্থিতি জানা যায় ইয়াজিদি ধর্মগ্রন্থ “কিতেবা চিলওয়া” থেকে- “অামি উপস্থিত ছিলাম যখন আদম স্বর্গে বাস করত এবং আমি উপস্থিত ছিলাম যখন নমরুদ ইব্রাহিমকে অগ্রিকুন্ডে নিক্ষেপ করেছিলI”\nকথিত আছে, চড়ক গাছ তৈরী করা হলেও তার সাহায্যে ইব্রাহিমকে নিক্ষেপ করা সম্ভব হচ্ছিল না। কারণ, ফেরেস্তা জিব্রাইল চড়ক ঘোরাতে বাঁধা সৃষ্টি করছিল। তখন ইবলিসের পরামর্শে ঐ চড়ক ঘিরে নগ্ন নারী নৃত্যের আয়োজন করা হয়। এতে জিব্রাইল সেখান থেকে সরে গেলে ইব্রাহিমকে নিক্ষেপ করা সম্ভব হয়।\nআর যখন ইব্রাহিমকে নিক্ষেপ করা হচ্ছিল, তখন তিনি খোদাকে উদ্দেশ্য করে বলেছিলেন, “তুমি ব্যতিত অন্য কোন খোদা নেই। তুমি সর্বোচ্চ, মহান। সকল প্রশংসা এবং গৌরব কেবল তোমারই!”\nইব্রাহিম আগুনে নিক্ষিপ্ত হবার সাথে সাথে জিব্রাইল তার সামনে হাজির হয়ে বলল, “তুমি কি আমার সাহায্য চাও?” আগুন ইতিমধ্যে ইব্রাহিমের পরিধেয় বস্ত্র পুড়িয়ে ফেলেছে।\nইব্রাহিম বললেন, “অামার দরকার কেবল আল্লার সাহায্য।”\nউচ্ছাসিত হয়ে জিব্রাইল বলল, “তবে তাঁর কাছে প্রার্থনা কর, যেন তিনি তোমাকে রক্ষা করেন।”\n“তিনি আমার অবস্থা পুরোপুরি অবহিত আছেন।” ইব্রাহিম উত্তর দিলেন।\n"Not wondering, though in grief, to find\nThe martyr's foe still to keep his mind:\nAnd by submission win at last."-[Keble].\nতখন আল্লাহ বলেন, “হে অগ্নি, তুমি ইব্রাহিমের জন্যে শীতল ও নিরাপদ হয়ে যাও।”-(৩৭:৯৭)\nইব্রাহিম চল্লিশ দিন ঐ অগ্নিকুন্ডে ছিলেন। এই দীর্ঘসময় ধরে লোকেরা পালাক্রমে ঐ অগ্নিকুন্ড পাহারা দিয়েছিল। অবশ্য শেষদিকে পাহারা যথেষ্ট শিথিল হয়েছিল, কেননা, তারা ভেবেছিল সে আর বেঁচে নেই।\nঅতঃপর লোকেরা আবিস্কার করল ইব্রাহিম জীবিত অগ্নিকুন্ড থেকে বেরিয়ে এসেছে, সে সম্পূর্ণ সুস্থ্য, আগুন তার কোন ক্ষতি করেনি। পাহারাদাররা বিষয়টি ফেরাউনকে অবহিত করল না দায়িত্বে অবহেলার অভিযোগ থেকে রেহাই পেতে। অন্যদিকে ইব্রাহিমের সম্প্রদায়ও এতটাই হতবাক হয়ে পড়েছিল যে, তারাও ভুলে গেল বিষয়টি ফেরাউনের গোচরীভূত করতে। কিন্তু ফেরাউন বিষয়টি জেনে গেলেন স্বপ্নের মাধ্যমে।\nএক রাতে নমরুদ স্বপ্ন দেখলেন যে, “অগ্নিকুন্ড থেকে খোলা তরবারী হাতে এক লোক বেরিয়ে এল। তারপর সে তাকে দেখতে পাওয়া মাত্র তার দিকে দ্রুত দৌঁড়ে আসতে লাগল। এ দেখে তিনি দৌঁড় লাগালেন। তখন ঐ ব্যক্তি একটা ডিম ছুঁড়ে মারল তার দিকে। ঐ ডিম মাটিতে পড়ে ভাঙ্গা মাত্র তা রূপান্তরিত হয়ে গেল বিশাল এক নদীতে। আর সেই নদীতে তার সকল সৈন্য-সামন্ত ডুবে গেল, কেবল বেঁচে গেলেন তিনি ও তার তিনজন সঙ্গী। তারপর ঐ নদী পুন:রায় ডিমে পরিণত হল এবং পরে তা থেকে বেরিয়ে এল ছোট এক পেঁচা যা তার দিকে উড়ে এসে ঠুঁকরে তার দু’চোখ তুলে ফেলল।”\nগণকেরা এই স্বপ্নের ব্যাখ্যায় ভবিষ্যৎবাণী করল যে, ইব্রাহিমের হাতে নমরুদের পরাজয় ঘটবে। এতে নমরুদ গোপনে তাকে হত্যার জন্যে লোক পাঠান। কিন্তু দূর্ভাগ্য তার, ইতিমধ্যে ইব্রাহিম উর ত্যাগ করেছেন খোদার নির্দেশে।\nইব্রাহিমকে না পেয়ে রেগে গিয়ে ফেরাউন তার উপাস্য আরশের অধিপতির বিরুদ্ধে যুদ্ধ ঘোষণা করলেন। কিন্তু কিভাবে তিনি আকাশে পৌঁছিবেন? উপায় খুঁজে পেতে মন্ত্রণা পরিষদকে আহবান করলেন তিনি। তারা বলল, “স্বর্গ অনেক উঁচুতে হওয়ায় এ ধরণের যাত্রার আয়োজন করা বেশ কঠিন হবে।”\nএসময় পরিষদবর্গের একজন পরামর্শ দিল সূউচ্চ এক টাওয়ার নির্মাণের, যেন তার চূঁড়া থেকে স্বর্গে লুকিয়ে থাকা ইব্রাহিমের খোদাকে সহজেই ধরাশায়ী করা যায়। নমরুদ প্রস্তাবটি গ্রহণ করেন এবং এভাবে নূহের বন্যার ২০১ বৎসর পর টাওয়ারের নির্মাণ কাজ শুরু হল।\nনির্মাণ কাজের উদ্বোধনীতে নমরুদ এক জ্বালাময়ী ভাষণে আকাশ মালিকের অন্যায় ও অবিচারের কথা জনতার সামনে তুলে ধরলেন। তিনি নূহের বন্যার ধ্বংসযজ্ঞ স্মরণ করিয়ে দিয়ে তাদেরকে বলেন, “এখানে বন্যা আমাদেরকে ভাসিয়ে নিয়ে যেতে থাকবে, আর তিনি উপাদেয় স্বর্গভোজ সাবাড়েরত থেকে তাকিয়ে তাকিয়ে তা দেখবেন, এমনটা হতে পারে না।... আর তাই”, তিনি বলে চলেন, “তাঁর কোন অধিকার নেই নিজের জন্য উর্দ্ধজগৎটা বেঁছে নেয়া এবং নিম্ন জগৎটা আমাদের জন্যে রেখে দেয়া। সুতরাং আমরা একটা টাওয়ার নির্মাণ করব।” -[জেনেসিস, ৩৪-৭; বুবের, নূহ, ২৪]\nএই টাওয়ারের নির্মাণের কাজে কোনরূপ অবহেলা সহ্য করা হয়নি। যারা পরামর্শক ছিলেন, তারা প্রয়োজনীয় ইট তৈরীর কাজে যথেষ্ট সংখ্যক নারী ও পুরুষ শ্রমিক নিয়োগ করেন। আর কর্মাধ্যক্ষগণ কঠোরতার সাথে তাদেরকে পরিচালিত করে। কথিত আছে- ইট তৈরীর কাজে নিয়োজিত নারী শ্রমিকদের সন্তান প্রসবের জন্যেও এমনকি কোন সময় মঞ্জুর করা হয়নি। একজন স্ত্রীলোক কর্মরত অবস্থায় সন্তান প্রসব করে এবং নবজাতককে কাপড়ে জড়িয়ে নিয়েই তাকে কাজ চালিয়ে যেতে বাধ্য করা হয়। -(৩ বারুখ).\nবুক অব জুবিলি জানায়- And they began to build and in the fourth week they made brick with fire, and the bricks served them for stone, and the clay with which they cemented them together was asphalt which comes out of the sea, and out of the fountains of water in the land of Shinar. And they built it: forty and three years were they building it; its breadth was 203 bricks, and the height [ofabrick] was the third of one; its height amounted to 5433 cubits and2palms (8,150 ft), and [the extent of one wall was] thirteen stades [and of the other thirty stades]. -[জুবিলী ১০:২০-২১]\nদীর্ঘ দিনে (৪৩ বৎসরে) হাজার হাজার শ্রমিকের অক্লান্ত পরিশ্রমে টাওয়ার অব বাবেল নির্মিত হয়। এই টাওয়ার সম্পর্কে বাইবেলে আছে- “...এবং এমন এক টাওয়ার যার চূঁড়া যেন স্বর্গে গিয়ে ঠেকেছিল....”. -[জেনেসিস ১১:৪] তখন খোদা বললেন, “আমি নমরুদকে ক্ষমতার শিখরে তুলে দিলাম, আর সে এক টাওযার বানিয়ে নিল, যাতে আমার বিরুদ্ধে বিদ্রোহ করতে পারে।”- [হুল. ৮৯বি]\nটাওয়ার নির্মিত হয়ে গেলে নমরুদ অত:পর তার চূঁড়ায় আরোহণের প্রস্তুতি নিলেন। আর যখন তিনি চূড়ায় উঠলেন, তখন তার সঙ্গে ছিল একদল লোক, যাদের কেউ কেউ সাথে করে তুরপুন জাতীয় যন্ত্রপাতি এনেছিল স্বর্গ প্রাচীর ভেদ করার মানসে। কেননা, তাদের তো আর জানা ছিল না স্বর্গ কিসের তৈরী- পাথরের, লৌহের না তামার। -[৩ বারুখ, ৩:৭]\nএদিকে নমরুদ টাওয়ারের চূঁড়ায় পৌঁছে খুবই ক্ষুন্ন হলেন। তার এই মন:ক্ষুন্নের কারণ এটা দেখে যে, স্বর্গ তখনও তার থেকে তেমনি দূরে রয়েছে যেমন সেটা ছিল তার ভূমিতে থাকাকালীন অবস্থায়। যাহোক, প্রতিপক্ষকে তার উপস্থিতি জানান দিতে তিনি কর্মচারীদেরকে তার মূর্ত্তি টাওয়ারের চূঁড়ায় স্থাপন করতে নির্দেশ দিলেন। তখন তারা নাঙ্গা তলোয়ার হাতে তার এক মূর্ত্তি সেখানে স্থাপন করল যাকে দেখলে যেন মনে হয় স্বর্গরাজের সঙ্গে যুদ্ধ ঘোষণা করছে সে।\nটাওয়ার অব বাবেল\nপরদিন নমরুদ আরো বেশী মন:ক্ষুন্ন হলেন যখন টাওয়ার ধ্বসে পড়ল এমন শব্দে যাতে লোকেরা ভয়ে মূর্চ্ছা গেল। আর তারপর তাদের যারা বেঁচে গেল, তারা তাদের বাক ও শ্রবণশক্তি হারিয়ে ফেলল, যা বাইবেলে বর্ণনা করা হয়েছে ভাষার বিভ্রান্তি হিসেবে।\nএই টাওয়ার ধ্বসে নমরুদের নিজ সন্তানসহ বহু মানুষের হতাহতের ঘটনা ঘটে তথাপি নমরুদের স্বর্গ জয়ের আকাংখা থেমে থাকেনি। তিনি বিকল্প পথ খুঁজতে থাকেন। এ সময় তার পরিষদবর্গের একজন অদ্ভূত এক পরামর্শ দিল। তাদের পরামর্শে চারটি বৃহৎ শকুনকে লালন-পালন করা হল। অতঃপর একটি সিন্দুক তৈরী করে শকুন চারটিকে কয়েক দিন অভুক্ত রেখে ঐ সিন্দুকের চার কোনায় বেঁধে দেয়া হল। তারপর সিন্দুকের উপর দিকে শকুনের নাগালের বাইরে কিন্তু দৃষ্টির সীমানায় ঝুলিয়ে দেয়া হল মাংসের টুকরো।\nনমরুদ ও তার সেনাপতি প্রস্তুত হয়ে সিন্দুকে আরোহণ করলেন। তারপর শকুনেরা মাংসের টুকরো খেতে চাইল, আর তাদেরকে নিয়ে সিন্দুকসহ উর্দ্ধপানে উড়ে চলল। সিন্ধুকের উপর এবং নীচের দিকে দু’টি গবাক্ষ ছিল। আর সেনাপতি পালাক্রমে ঐ গবাক্ষ দু’টি উন্মুক্ত করে উভয়দিকে দৃষ্টিপাত করে দেখে নিতে লাগল যে, তারা ঠিকঠাক মত স্বর্গের দিকে অগ্রসর হচ্ছে কি-না।\nউর্দ্ধ আকাশে পৌঁছে অর্থাৎ যেখান থেকে অাকাশ বা পৃথিবীর, কিছুই আর দৃষ্টি গোচর হল না, নমরুদ প্রস্তুতি নিলেন তীর নিক্ষেপ করার। তারপর তারা একের পর এক তীর উপরের দিকে নিক্ষেপ করলেন। ঐ সময় আল্লাহ জিব্রাইলকে বলেন, "আমার এই বান্দা যেন নিরাশ না হয়।" এতে সে তীরের মাথায় রক্ত লাগিয়ে তা ফেরৎ পাঠাল, যাতে নমরুদ বুঝতে পারেন, তিনি ইব্রাহিমের খোদাকে ধরাশায়ী করতে সমর্থ্য হয়েছেন।\nকথিত আছে, জিব্রাইল তীরের অগ্রভাগ রক্ত রঞ্জিত করতে পশু, পাখী ও জলজ জীবের কাছে রক্ত চেয়েছিল। কিন্তু কেউই তাদের নিজের রক্ত দিতে সম্মত হয়নি "বেলে মাছ” ছাড়া। তাই বেলে মাছের শরীরে কোন রক্ত নেই। অার তাই বুক অব চামিস জানিয়েছে- “নমরুদের তীরের মাথায় যে রক্ত দেখতে পাওয়া গিয়েছিল, জ্ঞানী লোকেরা একমত ছিলেন না কোত্থেকে তা এল: অনেকে যুক্তি দিয়েছিল, সমুদ্র থেকে জলীয় বাষ্প সাথে মেঘ তা বয়ে নিয়ে গিয়েছিল। আর ঐ রক্তের সম্মানে তারা যুক্তি দেখান, কেন মাছ জবেহ [খোদার নামে] করার দরকার হয় না।”\nমাটিতে অবতরণের পর নমরুদের রক্ষীরা নিক্ষিপ্ত তীরগুলি কুড়িয়ে নিয়ে এল। আর যেগুলো পাওয়া গিয়েছিল তার সবগুলোই ছিল রক্তরঞ্জিত। নমরুদ রক্তমাখা তীরগুলি দেখে সফলতার আনন্দে আত্মহারা হয়ে বলে উঠলেন, “নিশ্চয়ই আমরা ইব্রাহিমের খোদা এবং স্বর্গের সব বাসিন্দাদেরকে হত্যা করতে সমর্থ্য হয়েছি, তীরে লেগে থাকা রক্তই তার সাক্ষ্য বহন করে।”\nএ বিষয়ে ইহুদি রাব্বানিক সাহিত্য জানিয়েছে- “নমরুদ স্বর্গ তছনছ করতে পাখি চালিত এক বাহনে চড়ে নিজে তীর নিক্ষেপ করেছিল।” আর বুক অব জাসের জানায়- “..তারা আসমানের দিকে তীর ছুঁড়ল এবং সকল তীর রক্ত মাখা অবস্থায় ফিরে এল ভূমিতে, তারপর তারা যখন সেগুলো খুঁজে পেল, তারা একে অপরকে বলল, “নিশ্চয় আমরা আসমানবাসীদের সকলকে হত্যা করেছি।”. -[জাসের, ৯:২৯] “..তারা ভেবেছিল তারা খোদাকে হত্যা করে ফেলেছে।” -[জাসের, ৯:৩০]\nনমরুদ নিজে কেবল খোদাদ্রোহী ছিল না, সে তার প্রজাদেরকেও গোমরাহীতে নিমজ্জিত করেছিল। আর তাই খোদা ইব্রাহিমকে বললেন, “ইব্রাহিম! নমরুদকে সতর্ক কর তার উপর শাস্তি আসার আগেই।"\nসুতরাং ইব্রাহিম হাজির হলেন নমরুদের রাজদরবারে। তাকে দেখে উৎফুল্ল হলেন নমরূদ, বললেন, “ও ইব্রাহিম! আমরা তো ইতিমধ্যে তোমার খোদাকে হত্যা করতে সমর্থ্য হয়েছি।” তিনি তার সিংহাসনের পাশে রাখা একগুচ্ছ তীর থেকে একটা হাতে তুলে নিয়ে, আত্মগর্বে সেটিকে পরখ করতে করতে বললেন, “এই তীরে লেগে থাকা রক্তই তার সাক্ষ্য বহন করে।”\nইব্রাহিম বলেন, “আমার স্রষ্টা চিরঞ্জীব, চিরস্থায়ী।”\nতখন নমরুদ বলেন, “তিনি যদি মারা গিয়ে না থাকেন, তবে তাঁর সৈন্যদলকে একত্রিত করতে বল। আমিও আমার সৈন্যদল ময়দানে সমবেত করছি।”\nইব্রাহিম তাকে বলেছিলেন, “আল্লাকে ভয় করেন, তিনিই তো আপনাকে রাজ্য ও রাজত্ব দান করেছেন। আর তিনিই পরজগতের প্রতিফল দাতা।” কিন্তু ফেরাউন তার কথায় কান না দিয়ে উল্টো খোদার দিকে যুদ্ধের চ্যালেঞ্জ ছুঁড়ে দিলেন, বললেন, “দুনিয়ার একচ্ছত্র অধিপতি কেবল আমি, সুতরাং তোমার রবকে তাঁর সৈন্যদল নিয়ে ময়দানে হাজির হতে বল।” আর তিনি তিন দিনের সময়ও বেঁধে দিলেন।\nনির্দিষ্ট দিনে নমরুদ তার সেনাবাহিনী ময়দানে সমবেত করলেন। তিন দিনের ঐ স্বল্প সময়ের মধ্যে তিনি যথেষ্ট সংখ্যক সৈন্যের সমাবেশ ঘটাতে সক্ষম হয়েছিলেন।\nময়দানে নমরুদ তার সেনাবাহিনী নিয়ে অপেক্ষা করছেন কিন্তু প্রতিপক্ষের কোন দেখা নেই। ইব্রাহিমকে একাকী দাঁড়িয়ে থাকতে দেখে তিনি অবাক হয়ে তাকে ডেকে বললেন, "ওহে ইব্রাহিম! তোমার প্রতিপালকের সেনাদল কোথায়? তিনি নিশ্চয় আমার শক্তিবল দেখে ভীত হয়ে পশ্চাৎপসারণ করেছেন।"\nনমরুদ তার সেনাপতিদেরকে বললেন, "যুদ্ধ পতাকা উড়িয়ে দাও, সতর্ক হও, নাকাড়া বাজাও।"\nসৈন্যদলের সম্মিলিত শোরগোলে ভূমি প্রকম্পিত হল। ফেরাউন পুনঃরায় ইব্রাহিমকে বললেন, "কোথায় তোমার রবের সৈন্যদল?"\nইব্রাহিম দূরে আকাশের দিকে অঙ্গুলি নির্দেশ করলেন। দূরে কাল রঙের একটা মেঘ দেখা যাচ্ছে। যখন সেটা কাছে, মাথার উপর চলে এল, লক্ষ লক্ষ মশার গুণ গুণ কলতানে চারিদিক মুখরিত হল।\nমশা! ক্ষুদ্র এ প্রাণীটি সন্ত্রাসী, বেপরোয়া। রক্তের নেশায় জীবনের ঝুকি নিয়ে তারা আক্রমণ করে মানুষ, পশুকে। আর এ মশা তো আল্লাহ প্রেরিত, যুদ্ধের নিমিত্ত। কিন্তু ফেরাউন এদের ব্যক্তিত্বকে খাটো করে দেখলেন। অবজ্ঞার সূরে বললেন, "এ তো মশা! তুচ্ছ এক প্রাণী, তার উপর নিরস্ত্র। তোমার রবের কি অস্ত্র-ভান্ডার বা মালখানা নেই?"\nএখানে বলে রাখা ভাল- অনেকের মতে এগুলো মশা ছিল না, ছিল মশার আকৃতির, আকারে আরও ক্ষুদ্র, মাংসাশী এক ধরণের মশা।\nএদিকে এই মশা বাহিনীর সঙ্গে কিরূপে যুদ্ধ করতে হবে তা ভেবে পাচ্ছিল না নমরুদের সেনারা। এত ক্ষুদ্র প্রতিপক্ষের বিরুদ্ধে তাদের পূর্ব কোন যুদ্ধের অভিজ্ঞতা বা ট্রেনিং- কোনটাই নেই। সুতরাং তারা হতভম্ভ হয়ে আদেশের অপেক্ষায় সাঁরিবদ্ধ ভাবে নিশ্চল দাঁড়িয়ে রইল।\nএই অবসরে প্রতিটি সৈন্যের মাথার উপর একটি করে মশা অবস্থান নিল। অতঃপর কেউ কিছু বুঝে উঠার পূর্বেই তারা তাদের নাসিকা পথে মস্তিস্কে প্রবেশ করল। তারপর দংশন। সেনাবাহিনীর মধ্যে বিশৃঙ্খলার সৃষ্টি হল। হিতাহিত জ্ঞান শুণ্য হয়ে তীরন্দাজগণ উর্ধ্বে তীর নিক্ষেপ করতে লাগল। আর পদাতিক সেনারা নিজেদের চতুষ্পার্শ্বে অন্ধের মত তরবারী চালনা শুরু করল। এভাবে একে অপরকে নিজেদের অজান্তেই তারা আহত বা নিহত করে ফেলল।\nনমরুদ পালিয়ে প্রাসাদে ফিরে আসছিলেন। এসময় একটি দূর্বল মশা তাকে তাড়া করল। সে তার শিরোস্ত্রাণের চতুষ্পার্শ্বে কয়েকবার প্রদক্ষিণ শেষে, সুড়ুৎ করে নাসিকা পথে তার মস্তিস্কে ঢুকে পড়ল। তারপর ধীরে সুস্থ্যে মগজে দংশন শুরু করল। যন্ত্রণায় অস্থির হয়ে পড়লেন নমরুদ। উন্মাদের ন্যায় প্রাসাদে প্রবেশ করলেন। এক সময় দিশেহারা হয়ে পাদুকা খুলে নিজের মাথায় আঘাত করতে শুরু করলেন তিনি। এতে মশা দংশনে বিরত রইল। তিনি একটু আরাম বোধ করলেন। কিন্তু আঘাত বন্ধ করতেই মশা পুন:রায় দংশন শুরু করল। অবশেষে তিনি তার মাথায় মৃদু আঘাত করার জন্যে একজন সার্বক্ষণিক কর্মচারী নিযুক্ত করলেন। সূদীর্ঘ ৪০ বৎসর তিনি ঐ দু:সহ যন্ত্রণা ভোগ করেন।\nএটা অদ্ভূত ছিল যে, পাদুকা ব্যতিত অন্যকিছুর আঘাতে মশা দংশনে বিরত থাকত না। এসময়ই ইব্রাহিম তার সঙ্গে সাক্ষাৎ করে বললেন, "হে ফেরাউন! স্বীয় মস্তকে, স্বীয় পাদুকা দ্বারা আঘাতের জন্যে, স্বীয় অর্থেই গোলাম নিযুক্ত করে রাখা জঘণ্য। সুতরাং এখনও সময় আছে আল্লাকে সর্বশক্তিমান ও অদ্বিতীয় বলে স্বীকার করে নিন। তাতে তিনি আপনার পাপসমূহ ক্ষমা করবেন এবং আপনি এই কঠিন বিপদ থেকে মুক্তি পাবেন।"\nনমরুদ মনে করতেন খোদাকে স্বীকার করে নিলে তার ক্ষমতা ও প্রভাব লুপ্ত হবে। তাই তিনি উত্তর দিলেন, "হে ইব্রাহিম! আমিই দুনিয়ার অধিশ্বর। অন্য কাউকে আমি স্বীকার করি না।" ইব্রাহিম বুঝতে পারলেন যাকে আল্লাহ পথ প্রদর্শণ করেননি, সে কখনও পথ খুঁজে পাবে না। তিনি হতাশ হয়ে ফিরে এলেন।\nএ কারণেই তার সম্পর্কে একথা বলা হয়েছে- নমরুদ শেষ পর্যন্ত অনুতপ্ত হোক বা না হোক, ইহুদি এবং ইসলামিক ট্রাডিশনে সে এক শয়তান ব্যক্তির, এক মূত্তিপূজার প্রবর্তকের ও এক স্বৈরাচারী শাসকের প্রতীক হয়ে আছে। রাব্বানিক সাহিত্যের সব জায়গায় তাকে উপস্থাপন করা হয়েছে এভাবে "Nimrod the Evil".- [হিব্রু: נמרוד הרשע]\nনমরুদের এই যুদ্ধ ও পরিণতি সম্পর্কে ইহুদি রাব্বানিক সাহিত্য (কিছু ভার্সন) জানায়- “নমরুদ তখন ইব্রাহিমের খোদাকে যুদ্ধের মাধ্যমে শক্তি পরীক্ষার চ্যালেঞ্জ দিলেন। তারপর যখন তিনি এক বিশাল সেনাদল নিয়ে ময়দানে হাজির হলেন, তখন খোদা তাদের বিরুদ্ধে এমন এক বাহিনী প্রেরণ করলেন, যেগুলো ছিল মশার চেয়ে ক্ষুদ্র এক প্রাণী। আর তারা নমরুদের বাহিনীকে সম্পূর্ণ ধ্বংস করে ফেলেছিল। কিছু উৎস বলে, ঐ ক্ষুদ্র প্রাণীর একটা নমরুদের মস্তিস্কে প্রবেশ করে তাকে উন্মাদ করে দেয়।”\nঅন্যদিকে এ সম্পর্কে বুক অব চামিস জানায়- “বিশাল এলাকা জুড়ে নমরুদের সেনাবাহিনী ছাউনি ফেলে বিপক্ষদলের অপেক্ষায় রইল। তখন আল্লাহ জিব্রাইলকে ইব্রাহিমের কাছে একথা জিজ্ঞেস করতে পাঠালেন যে, তাকে উদ্ধারে কোন প্রাণী পাঠাবেন তিনি? ইব্রাহিম বেঁছে নিলেন মশা। তখন অাল্লাহ জিব্রাইলকে বললেন, “সত্যই, যদি সে মশা বেঁছে না নিত, তবে মশার একটা পাখার চেয়ে ৭০গুন ক্ষুদ্র এক প্রাণী তাকে সাহায্য করতে চলে আসত।”\nযাহোক, মহান আল্লাহর সমন মশাদের রাজার কাছে পৌঁছে গেল। আর সে দুনিয়ার সব মশা নিয়ে নমরুদের বিরুদ্ধে অগ্রসর হল। তাপর তারা নমরুদের বাহিনীকে এমন হিংস্রভাবে আক্রমণ করল যে, অল্প সময়ের মধ্যে পুরো ময়দানে মানুষের মাথার খুলি, হাঁড়-গোঁড়, তরবারী, বল্লম ও তীরে-ধনুক ব্যতিত অন্যকিছু দেখতে পাওয়া গেল না। কেননা সেগুলো তাদের শরীরের চামড়া, মাংস এমনকি মাথার মগজ পর্যন্ত চুষে খেয়ে ফেলেছিল।\nএসময় ব্যাথা প্রশমনে দেয়ালে মাথা ঠুকা ছাড়া নমরুদের আর কোন উপায় রইল না। পরে তিনি একজন কর্মচারীকে নিয়োগ করেন কাঠের এক হাতুড়ি দিয়ে মাথায় মৃদু আঘাত করার জন্যে। এদিকে মশা অবিরাম খেতে খেতে আকারে বৃদ্ধি পেতে লাগল। আর ৪র্থ দিনে সেটি তার মস্তিস্ক ফুঁড়ে বেরিয়ে এল। ঐ মশা এসময় বৃদ্ধি পেতে পেতে একটা কবুতরের অাকারের হয়ে গিয়েছিল। তারপর সেটি উড়ে যেতে যেতে মরোন্মুখ নমরুদকে, যার তখন এমনকি তওবা করারও সমর্থ্য ছিল না, বলল, “এমনই খোদার কাজ যেমন তাঁর ইচ্ছে, তিনি তাঁর সৃষ্টির দূর্বলতম কোন প্রাণীকে অুনুমতি দেন ঐ ব্যক্তিকে ধ্বংস করতে যে, তাঁকে ও তাঁর রসূলে বিশ্বাস রাখে না।”\n# একজন প্রশ্ন করল, “আর্টিকেলের কোথাও কোথাও আপনি নমরুদকে ফেরাউন সম্বোধন করেছেন, কেন?”\n@ আমি বললাম, “নূহের মৃত্যুর পরের বছর মিসরে ৪২টি রাজ্যের রাজ্যপতিদের এক সম্মেলনে নমরুদ রাজার রাজা [কিং অব কিংস] উপাধিতে ভূষিত হন। যে কক্ষে ঐ সম্মেলন অনুষ্ঠিত হয় সেটিকে বলা হত ফেরাউন। আর ঐ সম্মেলনের পর ফেরাউন নামটা নমরুদের জন্য সম্মানজনক এক পদবীতে পরিণত হয়। এ কারণে তাকে অনেকসময় “ফেরাউন” সম্বোধন করা হত রাজ্যাধিপতি হিসেবে, কিন্তু কখনও এ্ই উপাধি তার নামের সাথে যুক্ত হয়নি। অর্থাৎ তাকে কখনও “ফেরাউন নমরুদ” হিসেবে সম্বোধন করা হয়নি। ফেরাউন উপাধিটি প্রথম নামের সাথে যুক্ত করেন মিসরের ২২তম রাজবংশের শশাঙ্কেরা।\n# আরেকজন বলল, “নমরুদের যে পরিচয় দিলেন তা কি সঠিক?”\n@ আমি বললাম, “সত্যিকার অর্থে এই নমরুদ কে ছিলেন তা নিয়ে যথেষ্ট সন্দেহের অবকাশ আছে। প্রকৃতপক্ষে, তার ব্যাক্তি পরিচয় নিয়ে দু'টি সুপ্রতিষ্ঠিত মতামত রয়েছে। প্রথমটির অবতারণা করেছেন জি. স্মিথ ও জেরেমিয়া প্রমুখ। তাদের মতে নমরুদ ব্যাবিলনীয় বীর ইজদুবার বা গিলগামেশ ব্যাতিত অপর কেউ নন। তাদের এই বক্তব্যের ভিত্তি হল এই যে, ইজদুবারকে ব্যাবিলনীয় মহাকাব্যে উপস্থাপন করা হয়েছে একজন অতি সুদক্ষ শিকারী রূপে, যার সঙ্গে থাকত সবসময় চারটি কুকুর। আর তিনি এশিয়াতে প্রথম একটি বড় সাম্রাজ্যও প্রতিষ্ঠিত করেছিলেন। তাছাড়া ইজদুবার এই নামটির এখন পর্যন্ত কোন সঠিক উচ্চারণ নির্ণিত হয়নি। জেরেমিয়ার মতে হিব্রুতে এটি "নমরা উদু" হওয়ারই সম্ভাবনা ব্যাপক, আর তাতে নমরুদের সনাক্ততাও সুসম্পন্ন হয়।\n২য় মতটির প্রতিষ্ঠাতা হলেন সয়েস, পিনকেস ও অন্যান্যরা। তারা ব্যাবিলনীয় মারকারী মারদুককে নমরুদ হিসেবে সনাক্ত করেন। তাদের মতে ইজদুবার অবশ্যই পঠিত হবে “গিলগামেশ” যাতে নামের মাহাত্ম্য সাধারণভাবে নিহীত। আর যে বৈশিষ্ট্য মারদুক নামটিকে প্রতিষ্ঠিত করছে তা হল, তিনিও একজন সুদক্ষ শিকারী। তাছাড়া, এই নামটির ফোনোটিক্যালি হিব্রু উচ্চারণ “অমার উদ”, যা হয়ত: “নমর উদ” হিসেবেও উচ্চারিত হয়ে থাকতে পারে। অন্যদিকে বাইবেলীয় নমরুদকে কুশের পুত্র অর্থে না ধরে, কুশ-বংশীয় ধরলে, ‘ইএ’ এর পুত্র মারদুক ও বাইবেলীয় নমরুদ একাত্ম হয়ে যায়।\nবাইবেলের মত আরবীয় ঐতিহাসিকগণও নমরুদকে চরম স্বেচ্ছাচারী (আল-জব্বার) হিসেবে বিবেচনা করে। তবে তারা নমরুদের বাইবেলীয় বংশ বৃত্তান্তের সাথে একমত নন। একটি সূত্রমতে তিনি ছিলেন মাশের পুত্র এবং অরামের পৌত্র। তিনি টাওয়ার অব বাবেল নির্মাণ করেন। আর তার গোত্র নাবাতিয়ানদের উপর তিনি রাজত্ব করেন পাঁচশত বৎসর। কিন্তু সাধারণ মত এই যে, তিনি ছিলেন কনান পুত্র এবং কুশের পৌত্র অথবা কুশের পুত্র এবং কনানের পৌত্র। আর এ দু’টি মতামতই দিয়েছেন তাবারী তার। তার জন্ম রিও [ইব্রাহিমের প্রোপ্রোপিতামহ] এর রাজত্বকালে ও তিনিই প্রথম অগ্নি উপাসনা প্রচলন করেন এবং তিনিই প্রথম নরপতি যিনি রাজমুকুট পরিধান করেন।-[কিতাব আল-মাগাল]\nঅন্য উপাখ্যান মতে দু’জন নমরুদ ছিলেন- প্রথম জন কুশের পুত্র এবং ২য় জন সুপরিচিত স্বেচ্ছাচারী ও ইব্রাহিমের সমসাময়িক। যিনি ছিলেন কনান পুত্র এবং ১ম নমরুদের পৌপোত্র। মাসুদীর মতানুসারে নমরুদ ছিলেন প্রথম ব্যাবিলনীয় নৃপতি এবং ষাট বৎসর রাজত্ব করেন।\n# আরেকজন বলল, “মশা কবুতরের মত বড় হয়ে মাথা ফুঁড়ে বেরিয়ে এসে উপদেশ দিয়ে উড়ে চলে গেল? বাহ সুন্দর তো।”\n@ আমি বললাম, “আমার এ অর্টিকেলের উপস্থাপিত তথ্যে অসংখ্য বিচ্যূতি রয়েছে তা আমি জানি এবং আপনারাও তা সহজেই বুঝতে পারছেন। আমি কেবল তথ্য উপস্থাপন করেছি দু’টো কারণে- যারা নাস্তিক তাদের বিনোদনের জন্যে এবং যারা আস্তিক তারা যেন আার্টিকেলের প্রতিপাদ্য- “এমনই খোদার কাজ, যেমন তাঁর ইচ্ছে, তিনি তাঁর সৃষ্টির দূর্বলতম কোন প্রাণীকে অুনুমতি দেন ঐ ব্যক্তিকে ধ্বংস করতে যে, তাঁকে ও তাঁর রসূলে বিশ্বাস করত না।” -বিষয়টি বুঝতে পারে।\nআর ইসলামি পন্ডিতগণ কোরাণিক ইতিহাস সম্বলিত আয়াতগুলোর ব্যাখ্যা হাদিসে না পেলে ইহুদিসূত্রগুলোর দিকে হাত বাড়াতেন সঙ্গত কারণে, কিন্তু তারা ইহুদিদের প্রকৃতি জানা সত্ত্বেও সেইসব সূত্র থেকে সত্য বের করে আনতে পারেননি, যা সত্যিই দু:খজনক। আমার বক্তব্য বোঝার সুবিধার্থে একটা উদাহরণ দেব।\nইস্রায়েলীরা মূসার নেতৃত্বে মিসর থেকে বেরিয়ে এসে দক্ষিণ কনান তথা সিরিয়ার প্রান্তে এসে ছাউনি ফেলে। ঐ সময় তিনি নেতৃস্থানীয় বারজনকে কনানে পাঠান, যেন তারা গিয়ে ঐ দেশের প্রয়োজনীয় খবরাখবর -দেশের ভূমি, উৎপন্ন ফসল, শহরগুলোর ধরণ ও তার বাসিন্দাদের গড়ন ইত্যাদি জেনে আসতে পারে, যা তাদেরকে মোকাবেলায় কাজে লাগবে। যাত্রার পূর্বে তিনি তাদেরকে বলে দেন- তারা সেখানে যা কিছু দেখবে, তা যেন প্রথমে তাকে জানায় এবং তার অনুমতি ছাড়া কারও কাছে কোনকিছু না প্রকাশ করে।\nঐ বারজন তাদের যাত্রা পথে, এক শহরের বাইরে অমালিকা সম্প্রদায়ের আউজ বিন উনূক নামক এক ব্যক্তির মুখোমুখি হল। আউজ কথাবার্তা বলে বুঝতে পারল যে, তারা তাদের সাথে যুদ্ধ করতে এসেছে। তখন সে রেগে গিয়ে তাদের বারজনকে একাই বন্দী করে রাজদরবারে হাজির করে। সেখানে তাদেরকে আটক রাখা হল এবং দরবারে করণীয় সম্পর্কে পরামর্শ চলল। কেউ কেউ বলল, ‘তাদেরকে হত্যা করা হোক।’ আর অন্যেরা বলল, ‘তাদেরকে মুক্তি দেয়া হোক।’\nঅবশেষে সিদ্ধান্ত হয় তাদেরকে মুক্তি দেয়া হবে, যেন তারা ফিরে গিয়ে তাদের সম্প্রদায়ের কাছে অমালিকাদের দৈহিক আকৃতি ও শক্তির কথা বর্ণনা করতে পারে। আর যেন তাদের যুদ্ধের সাধ একেবারেই মিটে যায়। সুতরাং তারা মুক্তি পেল এবং চল্লিশ দিন দেশাটা ঘুরেফিরে দেখে ফিরে এসে মূসাকে সব জানাল।\nমূসা তাদেরকে বললেন, ‘আমরা শহরে ঢুকব কারণ, খোদা আমাদেরকে দেশটা দিয়ে রেখেছেন। তিনি বলেছেন- ‘‘তোমরা এ জনপদে প্রবেশ কর এবং যেখানে ইচ্ছে যাও ও যা ইচ্ছে খাও, মাথা নীচু করে প্রবেশ কর আর বল, ‘ক্ষমা চাই’ আমি তোমাদেরকে ক্ষমা করব; আর যারা সৎকর্ম করে তাদের জন্যে আমার দান বাড়িয়ে দেব।’-(২:৫৮) আর তিনি তাদেরকে অাবারও সাবধান করে দিলেন যেন কাউকে কিছু না বলে। কারণ মূসা জানতেন ৪০০ বৎসর মিসরীয়দের গোলামী করে তাদের মানষিক দৃড়তার কিছু্ই অবশিষ্ট নেই। তাছাড়া তাদের তিলকে তাল করার অভ্যাস তো আছেই।\nকিন্তু বনি ইস্রায়েলীরা যখন তাদের নবী মূসার কথাই বিশ্বাস করছে না, তখন এদের কথা কি করে বিশ্বাস করবে? সুতরাং তারা মূসাকে স্পষ্ট জানিয়ে দিল, ‘হে মূসা, যতদিন তারা সেখানে থাকবে ততদিন আমরা সেখানে প্রবেশ করব না। সুতরাং তুমি ও তোমার প্রতিপালক যাও ও গিয়ে যুদ্ধ কর।’(৫:২৪)\nএখন মূসা কি করবেন? তিনি তখন খোদার কাছে অভিযোগ করলেন এবং বললেন, ‘হে আমার প্রতিপালক! আমার ও আমার ভাই ছাড়া অন্যকারও উপর আমার কর্তৃত্ব নেই; সুতরাং তুমি আমাদের ও সত্যত্যাগী সম্প্রদায়ের মধ্যে ফয়সালা করে দাও।’\nআল্লাহ বললেন, ‘তবে এ চল্লিশ বৎসর তাদের জন্যে নিষিদ্ধ রইল। তারা পৃথিবীতে উদ্ভ্রান্তের মত ঘুরে বেড়াবে। সুতরাং তুমি সত্যত্যাগী সম্প্রদায়ের জন্যে দুঃখ কোরও না।’-(৫:২৫-২৬)\nআর তাই আল্লাহ কেন তাদেরকে তাঁহ প্রান্তরে বন্দী করেছিলেন তা আমরা জানতে পারছি। তাঁহ অর্থ পথভ্রষ্ট হয়ে ঘোরা। কনান দেশটি দেখতে যে চল্লিশ দিন লেগেছিল, সেই চল্লিশ দিনের প্রতিদিনের জন্যে এক বৎসর করে মোট চল্লিশ বৎসর ইস্রায়েলীরা ঐ প্রান্তরে নজর বন্দী ছিল। তারা চাইত এখান থেকে বেরিয়ে মিসরে ফিরে যেতে। সারাদিন ঘুরে ঘুরে সন্ধ্যায় তারা নিজেদেরকে ঐস্থানেই পেত যেখান থেকে সকালে রওনা হয়েছিল। এই প্রান্তটির দৈর্ঘ্য ছিল ত্রিশ ফারসেক অর্থাৎ নব্বুই মাইল আর প্রস্থ ছিল নয় ফারসেক বা সাতাশ মাইল। কোরআনে আল্লাহ বলেন- আর তাদের উপর আরোপ করা হল লাঞ্ছনা ও পরমুখাপেক্ষিতা। তারা আল্লাহর রোষানলে পতিত হয়ে ঘুরতে থাকল। এমন হল এ জন্যে যে, তারা আল্লাহর বিধি-বিধান মানত না এবং নবীগণকে অন্যায়ভাবে হত্যা করত। তার কারণ, তারা ছিল নাফরমান, সীমালঙ্ঘনকারী।-(২:৬১)\nএবার মূল কথায় আসি- ঠিক এমনিভাবে যেভাবে ইস্রায়েলীরা তথ্যকে বাড়িয়ে বলত, তেমনিভাবে তারা তাদের ধর্মীয় পুস্তকগুলোকেও তাদের মত করে পরিবর্তণ করে নেয়। [উদাহরণ স্বরূপ, নবী মূসার চাচাত ভাই ইস্রায়েলীদের মধ্যে সর্বাধিক ধনী ব্যক্তি ছিলেন। কতটা ধনী ছিলেন তার বর্ণনায় তালমুদ জানিয়েছে- “কোরাহর ধনভান্ডরের চাবি ছিল ৩০০ সাদা গাধার বোঝার পরিমান আর তালাচাবিগুলো তৈরী ছিল চামড়ার।” -[সনহেড্রিন ১১০এ; পেসাকিম ১১৯এ].\nআর মুসলিম লেখকগণ এসব কপি-পেস্ট করেছেন কোন রকম যাঞ্চাই বাঁছাই ছাড়াই। ফলে আমরা নমরূদের সৈন্যসংখ্যা একজনের কাছ থেকে পাচ্ছি ৬০ লক্ষ [বুক অব চামিস]। আর অন্যজন যদিও সংখ্যা উল্লেখ করেননি সম্ভবত তার সূত্র জোরালো ছিল না তাই, তথাপি তার বর্ণনায় যা এসে পড়েছে তা আরও ভয়ানক। তিনি উল্লেখ করেছেন বার বর্গমাইল জায়গায় নমরুদের সেনাবাহিনী ছাউনি ফেলেছিল। আর এসব মুসলিম লেখক দেখেন যে ইহুদিরা কিতাবধারী, সুতরাং তথ্যটা সত্য ধরা যায়, কেননা কোরআনে এ ব্যাপারে কিছু বলা হয়নি। কিন্তু ঐ আমলে সারা মিসরে ৬০ লক্ষ লোক থাকা সম্ভব কিনা বা বার বর্গমাইলে ছাউনি ফেলতে হলে সৈন্য সংখ্যা কত হতে হবে, এসব সাধারণ জ্ঞান তারা ব্যবহার করেননি।\nযা হোক, আমি আর কি বলব, যা বলার ইবনে খালদুন বলেছেন- “Historians, Qur'an commentators and leading transmitters have committed frequent errors in the stories and events they reported. They accepted them in the plain transmitted form, without regard for its value. They did not check them with the principles underlying such historical situations, nor did they compare them with similar material. Also, they did not probe (more deeply) with the yardstick of philosophy, with the help of knowledge of the nature of things, or with the help of speculation and historical insight. Therefore, they strayed from the truth and found themselves lost in the desert of baseless assumptions and errors.”- [আল-মুকাদ্দিমা, পৃ. ৫৯]\nপ্রথিতযশা তফসিরকারী, ঐতিহাসিক, ও হাদিস সংকলকদের উপস্থাপিত তথ্য বিশ্লেষণের পর ইবনে খালদুন কেন এমন বলেছেন বা কেন ইহুদি-খৃষ্টান পন্ডিতগণ ‘সত্য-মিথার পার্থক্যকারী’ বলে দাবী করার পর তার আলোকে তাদের ধর্মগ্রন্থগুলো সংশোধন না করে বরং খোদ কোরআনকেই তাদের কাছ থেকে ইতিহাস ধারকারী হিসেবে প্রতিষ্ঠা করতে ১৪০০ বৎসর ধরে প্রচেষ্টা চালিয়ে যাচ্ছে এবং খোদায়ী ঐ কিতাবের দিকে আঙ্গুল তুলতে সাহস করছে তা এখন পাঠক নিশ্চয় বুঝতে পারছেন।\nবুক অব জাসের,\nবুক অব জুবিলি,\nগসপেল অব বার্ণাবাস,\nপিরকে ডি রাব্বি এলিজার,\nহুসেন ইবনে মুহম্মদ, বুক অব চামিস,\nকিতেবা চিলওয়া- ইয়াজিদি ধর্মগ্রন্থ,\nতাবারী, তারিখ আল-রসূল ওয়া আল-মুলুক,\nআল-খারিজিমি, মাফাতিহ আল-উলুম,\nচেইনে এন্ড ব্লাক, এনসাইক্লোপিডিয়া বিবলিকা,\nসয়েস, খন্ড ২, পৃ, ২৪৩,\nজেরেমিয়াস, ইজদুবার নমরুদ,\nপিনকেস, দ্যা ওল্ড টেস্টামেন্ট,\nরুবিন, বিরুসি হা কাসিদি,\nডি’হার্বেলট, বিবলোথিক ওরিয়েন্টালে,\nহিউজেস, ডিকশনারী অব ইসলাম,\nমাসুদী, মুরুজ আল-ধাহাব,\nমিরখন্দ, রওজাত আল-সাফা,\nএই সময়ে মার্চ ২৩, ২০১২\nলেবেলসমূহ: ইব্রাহিম, নমরুদ., Abraham, Gnat, mosquito, Nimrod, Rebel, Sefer ha-Yashar, Tower of Babel


স্টাফ রিপোর্টার : ২০ বছর ধরে অস্থায়ী অবস্থায় থাকা গ্রামীণ ব্যাংকের চতুর্থ শ্রেণির চাকুরীজীবীরা চাকুরী স্থায়ী করার দাবি জানিয়েছেন। গতকাল শনিবার জাতীয় প্রেসক্লাবে সাংবাদিক সম্মেলন করে তারা এদাবি জানায়।\nতারা জানায় দীর্ঘ ২০ বছর ধরে দৈনিকভিত্তিতে কাজ করানো হচ্ছে তাদের। ব্যাংকের অন্যান্য কর্মকর্তা কর্মচারীদের মতো কোন সুযোগ সুবিধা দেয়া হয় না। সংবিধান অনুযায়ী তাদের মৌলিক অধিকার খর্ব করা হচ্ছে। বাংলাদেশের নাগরিক হিসেবে তারা অধিকার পেতে চান।\nগ্রামীণ ব্যাংক অস্থায়ী কর্মচারী সমিতির ব্যানারে সাংবাদিক সম্মেলন করা হয়। সেখান থেকে ৫ দফা দাবি উত্থাপন করা হয়। দাবিগুলো হলো- গ্রামীণ ব্যাংকে কর্মরত সকল অস্থায় পিয়নদের চাকুরী স্থায়ী করতে হবে, সকলের বকেয়া বেতন ভাতা পরিশোধ করতে হবে, গ্রামীণ ব্যাংকে কর্মরত অস্থায়ী কর্মচারীদের একটানা ২৪ ঘণ্টা ডিউটি থেকে অব্যাহতি দিতে হবে, যাদের চাকুরীচ্যুত করা হয়েছে তাদের বকেয়া বেতনসহ চাকুরী পুনর্বহাল করতে হবে এবং গ্রামীণ ব্যাংক শ্রম আইন মানছে না। তাদেরকে শ্রম আইনের আওতায় আনতে হবে। অন্যথায়-জানুয়ারি থেকে কঠোর আন্দোলনে যাওয়ার ঘোষণা দেয়া হয় সাংবাদিক সম্মেলন থেকে।\nসাংবাদিক সম্মেলনে উপস্থিত ছিলেন, সংগঠনের সাধারণ সম্পাদক ডা. ওয়াজেদুল ইসলাম, শ্রমিক নেতা মো. নাইমুল হাসান জুয়েল, সুলতান উদ্দিন আহমদ, কামরুল হাসান, রাজিকুর জামান রতন, মো. শুকুর মাহমুদ, আজিজুল হক বাবুল, ইরাদুল ইসলাম প্রমুখ।


এবার ধারাভাষ্যকার হিসেবে যোগ দিচ্ছেন স্মিথ\n১৫ এপ্রিল ২০১৮ ১৭:১০:৩০\nসংশ্লিষ্ট বল টেম্পারিং ও এর সুবিধা কি? বল টেম্পারিং দায়ে স্মিথকে সরিয়ে দেয়ার নির্দেশ!\nঅস্ট্রেলিয় বল বিকৃতি কর্মকাণ্ডে এক বছরের জন্য সব ধরণের ক্রিকেট থেকে নিষিদ্ধ হয়েছেন অজি অধিনায়ক স্মিথ এবং সহকারী অধিনায়ক ডেভিড ওয়ার্নার। তবে এই এক বছর বেকার বসে থাকতে হবে না অধিনায়কে। তিনি খুব শীঘ্রই যোগ দিচ্ছে নতুন ভূমিকায়। জানা গেছে অস্ট্রেলিয়ার ফক্সটেল নেটওয়ার্কের একটি নতুন টিভি চ্যানেলে ধারাভাষ্যকারের ভূমিকায় কাজ করতে যাচ্ছেন স্মিথ।\nএরই মধ্যে স্মিথের ধারাভাষ্যকার হিসেবে যোগদানের এই সংবাদটি প্রকাশ করেছে সানডে টেলিগ্রাফও। সম্প্রতি ফক্সটেল এবং চ্যানেল সেভেনের সঙ্গে ১.২ বিলিয়ন অস্ট্রেলিয়ান ডলারের ব্রডকাস্টিং চুক্তি করেছে ক্রিকেট অস্ট্রেলিয়া (সিএ)। চ্যানেল নাইনের পরিবর্তে এই দুই কোম্পানির সঙ্গে ছয় বছরের জন্য চুক্তি হয়েছে অজি ক্রিকেট বোর্ডের।\nতার সঙ্গে এবার এই ফক্সটেল ধারাভাষ্যকার হিসেবে নিয়োগ দিতে যাচ্ছে স্টিভ স্মিথকে। যদিও এখনও আনুষ্ঠানিকভাবে নিশ্চিত হয়নি।\nধারাভাষ্যকার স্টিভেন স্মিথ\n‘বাংলাদেশে বিপক্ষে জিততে হলে পরিশ্রম করতে হবে’\nঢাকার ৩ জন বাদ পড়ছেন চট্টগ্রাম টেস্টে\n১৬ নভেম্বর ২০১৮ ১১:৪৪:০৪\nবড় জয়ে সমতায় টাইগাররা\n১৫ নভেম্বর ২০১৮ ১৪:০২:৩৭


More – Page5– বিডি টুডে\nভারতীয় জ’ঙ্গলে দেখা মিলল মানুষের মতো এক বিরল প্রাণীর! #ফেসবুকে ভাইরাল…………।। সামাজিক যোগাগোগ মাধ্যমে পাওয়া গেল অদ্ভূ’ত দেখতে চারপেয়ে এক প্রাণীর কিছু ছবি। যার মুখটা মানুষের মতো, গায়ে আরমাডিলোর মতো বর্ম, আঙুলগু’লো ব্যাঙের মতো। সেইস’ঙ্গে\nস্বামী-বিয়োগ, বিবাহ-বিচ্ছেদ, বা অন্য শহরে চাকরি, এধরনের নানাবিধ কারণে মি`লনতা হারিয়ে যেতে পারে নারীর থেকে। এতে অনেক সময় ক্ষ-তিগ্র-স্থ হয় নারীশরীর। মানসিকদিক থেকে সুখ ও শান্তি চলে যায়। অনেক দেখা দেয়। তবে কিছু ক্ষেত্রে ভালোও\nমেয়েদের পেটই বলে দেয় তাদের স্বভাব, চরিত্র ও ভাগ্য, দেখু’ন বিস্তারিত\nজ্যোতিষবিদ্যায় সমুদ্রশাস্ত্র এমন একটি বিদ যা থেকে খোঁজ পাওয়া যায় বহু অজানা বি’ষয়ের। মুলত কোন মানুষের দে’হের গঠন দেখে জানতে পারা যায় তার চরিত্রের নানান অজানা দিক। তেমনই ম’হিলাদের পেট দেখে তার প্রকৃতি ও ভবি’ষ্যৎ\nভি,ন রা,জ্যে পালিয়েও শেষ র,ক্ষা হল না। পঞ্চায়ে,তের ল,ম্বা হাত ধাও,য়া করে আবার তাদের পাক,ড়ে আন,ল গ্রা,মে। ‘অপরাধের’ শা,স্তি হিসেবে এর,পর প্র,কাশ্যে প্রেমি,ককে স্তন্য,পান করা,তে বা,ধ্য করা হল পঁচি,শের বধূ,কে। ঘটনা ভার,তের মধ্য,প্রদেশে। খাপ পঞ্চায়ে,তের\nবুড়ো হতে চায় না এমন মানুষের সংখ্যা নেহাতই কম নয়। পরিমিত ও নিয়ন্ত্রিত খাবার (food) আপনাকে সব সময় তরুন সতেজ রাখতে পারে। এমন কিছু খাবার (food) সম্পর্কে আলোচনা করা হল, যা খাওয়া শুরু করলে ত্বকের\nDecember 2, 2020 admin More\nবি’য়ের প্র’থম রা’তের স’হবাস ক,রার গো’পন উ’পায় সু,খী জী,বন- প্র,থম প,র্ব বি,য়ে ঠি,ক হয়ে গি,য়েছে! আং,টি বদ,ল প,র্ব মি,টেছে৷ এবার ছাদনা,তলায় বসার তোড়,জো’র৷ গা,য়ে হলুদ-বি,য়ে আর বৌভা,তের ডে,ট ঠি,ক করা হবে৷ পা,ত্র হি,সেবে আপ,নার কা,জ\nDecember 1, 2020 admin More\nঢাকায় বি,ক্রি হচ্ছে ছেলেদের, ক্রে,তা স্কু,ল কলেজের মেয়েরা। নিউজ,টি স,ম্পন্ন পড়তে ক্লি,ক করুন। আ,রও পড়ুন : চুয়াডা,ঙ্গার জীব,ননগর উপজেলায় বিয়ে করতে ইউপি চেয়ার,ম্যানের প্রত্য,য়ন নেয়ার দাবি উঠেছে। বাল্যবি,য়ে প্রতিরো,ধে আয়োজিত আলোচনা সভায় উপ,স্থিত সকলেই এ\nআমাদের রান্নাঘরে মশলার তালিকায় ‘কালোজিরা’র উপস্থিতি অতি অবশ্যই লক্ষ্য করা যায়। প্রায় সবরকম ত্রি তরকারি থেকে শুরু করে অম্বল জাতীয় পদেও এই বিশেষ মশলাটি ব্যবহৃত হতে দেখা যায়। কালোজিরা আমাদের যৌনক্ষমতাকে বৃদ্ধি করতে সাহায্য করে।তার


রবিবার, ২৪ অক্টোবর ২০২১, ১২:০৬ অপরাহ্ন\n২৪ সেপ্টেম্বর, ২০২১ / ৩৩ Time View\nযমুনা নিউজ বিডিঃ সপ্তাহের ব্যবধানে রাজধানীর খুচরা বাজারে অস্বাভাবিকভাবে বেড়েছে ব্রয়লার (পোল্ট্রি) মুরগি ও ডিমের দাম। কেজিতে ১০-২০ টাকা বেড়ে প্রতি কেজি ব্রয়লার মুরগি বিক্রি হচ্ছে ১৬০ থেকে সর্বোচ্চ ১৭০ টাকা। পাশাপাশি হালিতে ৩-৪ টাকা বেড়ে ফার্মের ডিম বিক্রি হচ্ছে ৪০-৪১ টাকা। এছাড়া সাতদিনের ব্যবধানে আটা, পাম অয়েল, আদা-রসুন ও দারুচিনি বাড়তি দরে বিক্রি হচ্ছে।\nরাজধানীর কারওয়ান বাজার, নয়াবাজার ও মালিবাগ কাঁচাবাজার ঘুরে ও বিক্রেতাদের সঙ্গে কথা বলে এ তথ্য জানা গেছে।\nএ দিন সরকারি সংস্থা ট্রেডিং করপোরেশন অব বাংলাদেশের (টিসিবি) দৈনিক বাজার মূল্য তালিকায় ব্রয়লার মুরগি ও ডিমের দাম বাড়ার চিত্র লক্ষ্য করা গেছে। টিসিবি বলছে, সপ্তাহের ব্যবধানে প্রতি কেজি মুরগির দাম বেড়েছে ৬ দশমিক ৯০ শতাংশ। মাসের ব্যবধানে বেড়েছে ১৪ দশমিক ৮১ শতাংশ। এছাড়া গত বছর একই সময়ের তুলনায় বর্তমানে প্রতি কেজি ব্রয়লার মুরগি ৩৮ দশমিক ৭৪ শতাংশ বেশি দরে বিক্রি হচ্ছে। পাশাপাশি প্রতি হালি ডিম সপ্তাহের ব্যবধানে ৫ দশমিক ৪৮ শতাংশ বেশি দরে বিক্রি হচ্ছে। মাসের ব্যবধানে ও গত বছর একই সময়ের তুলনায় বিক্রি হচ্ছে ৬ দশমিক ৯৪ শতাংশ।\nসকাল ১০টার দিকে রাজধানীর নয়াবাজার ঘুরে ও বিক্রেতাদের সঙ্গে কথা বলে জানা যায়, প্রতি কেজি ব্রয়লার মুরগি ১৭০ টাকা কেজি দরে বিক্রি হচ্ছে। তবে কারওয়ান বাজার ও মালিবাগ বাজার ঘুরে কেজি ১৬০ টাকায় বিক্রি করতে দেখা গেছে।\nনয়াবাজারের মুরগি বিক্রেতা স্বপন আলী বলেন, পাইকারি বাজারেই মুরগির দাম বেশি। তাছাড়া খামার পর্যায় থেকে মুরগির দাম বাড়ানো হয়েছে। এ কারণে সব পর্যায়ে দাম বেড়েছে।\nরাজধানীর কারওয়ান বাজারে খুচরা বাজারের ডিম কিক্রেতা মো. জালাল বলেন, সরবরাহ কমায় ডিমের দাম হঠাৎ বেড়ে গেছে। সপ্তাহ আগে প্রতি হালি ফার্মের ডিম বিক্রি করেছি ৩৭-৩৮ টাকা, যা এখন বিক্রি করতে হচ্ছে ৪০-৪১ টাকা। একই ডিম মাসখানেক আগে বিক্রি করেছি ৩৫-৩৬ টাকা।\nরাজধানীর মালিবাগ বাজারে নিত্যপণ্য কিনতে আসা মো. সাইয়েদ বলেন, বাজারে কয়েকদিন ধরে মুরগি ও ডিমের দাম অস্বাভাবিভাবে বাড়ছে। বিক্রেতারা সরবরাহ সংকটের অজুহাতে দাম বাড়াচ্ছে। কিন্তু বাজারে এসব পণ্যের কোনো ধরনের সংকট নেই। সব তাদের কারসাজি।


আটক হতে পারেন খালেদাSANGBAD21.COM\nআটক হতে পারেন খালেদা\nপ্রকাশিত: ১৯ জানুয়ারি ২০১৫, ৬:৫১ পূর্বাহ্ন\nনিউজ ডেস্ক :: সহিংসতা বন্ধ না করলে আগামী ২২ জানুয়ারির পর যে কোনো সময় আটক করা হতে পারে বিএনপি চেয়ারপারসন বেগম খালেদা জিয়াকে। চলমান রাজনৈতিক সংকট কাটাতে এবং সহিংস পরিস্থিতি থেকে উত্তরণের লক্ষ্যে সরকার হার্ডলাইনে থাকারই সিদ্ধান্ত নিয়েছে। জিরো টলারেন্সে থেকেই পরিস্থিতি সামাল দিতে সরকার এইসব সিদ্ধান্ত নিয়েছে । তবে অবরোধ কর্মসূচি প্রত্যাহার করা হলে খালেদা জিয়াকে আটকের এ সিদ্ধান্ত থেকে সরে আসবে সরকার।\nএই কাজ বাস্তবায়ন করার জন্য আজ থেকে দেশব্যাপী যৌথবাহিনীর অভিযানে তালিকা অনুযায়ী আটক করা হবে মাঠে সক্রিয় বিএনপি-জামায়াত নেতাদের। পাশাপাশি ২০ দলীয় জোটের কেন্দ্রীয় নেতাদেরও পৃথক তালিকা করা হয়েছে। তালিকা ধরে ধরে তাদের বিরুদ্ধে আইনানুগ ব্যবস্থা নেবে সরকার।\nসরকারের দায়িত্বশীল একটি সূত্র জানায়, ঢাকা মহানগরকে কঠোরভাবে নিয়ন্ত্রণে আনা হবে।\nঢাকায় বিএনপি সমর্থক বেশির ভাগ কাউন্সিলর আটক হতে পারেন। এ জন্য গুলশান, লালবাগ, তেজগাঁও, মোহাম্মদপুর ও মিরপুরের কয়েকজন কাউন্সিলরের অবস্থান নিশ্চিত করতে কাজ শুরু করেছেন দায়িত্বপ্রাপ্তরা। ঢাকায় যৌথ অভিযানের প্রথম পর্যায়েই তারা আটক হবেন। এদিকে, বিএনপি চেয়াপারসনের বিরুদ্ধে বর্তমানে চলতে থাকা জিয়া অরফানেজ ও জিয়া চেরিট্যাবল ট্রাস্ট দুর্নীতি মামলাও দ্রুত শেষ করার কথা ভাবা হচ্ছে। ইতিমধ্যে এ মামলার সব আইনি দিক খতিয়ে দেখতে বিশেষ নির্দেশনা দেওয়া হয়েছে।\nএ ক্ষেত্রে গ্রেফতার প্রক্রিয়ায় বিলম্ব হলেও এ মুহূর্তে সারা দেশ অচল, জ্বালাও-পোড়াও এবং পুড়িয়ে মানুষ মারার নির্দেশ দেওয়ার অভিযোগে গ্রেফতার হতে পারেন বেগম খালেদা জিয়া। এ প্রসঙ্গে যোগাযোগ করা হলে গতকাল সন্ধ্যায় স্বরাষ্ট্র প্রতিমন্ত্রী আসাদুজ্জামান খান কামাল স্পষ্ট করে কিছু বলতে চাননি। তবে প্রতিমন্ত্রী বলেছেন, ‘সাতদিনের মধ্যেই পরিস্থিতি পাল্টে যাবে। জনজীবন স্বাভাবিক ধারায় চলে আসবে।’\nঅন্যদিকে, বিএনপির নীতি-নির্ধারক সূত্রগুলো বলছে, যেকোনো পরিস্থিতিতে বেগম খালেদা জিয়ার গ্রেফতার হওয়ার আশঙ্কা বিএনপিতেও আছে। এ বিষয়টি মাথায় রেখেই আন্দোলন কর্মসূচিতে পরিবর্তন আনা হচ্ছে। কোনো কারণে খালেদা জিয়া গ্রেফতার হলে পরে কারা দলীয় কার্যক্রমের নির্দেশনার দায়িত্বে থাকবেন সংশ্লিষ্টদের এরই মধ্যে জানিয়ে দেওয়া হয়েছে।\nপ্রয়োজনীয় বার্তাও বেগম জিয়া পাঠিয়েছেন। দলের প্রবীণ একাধিক নেতার সঙ্গে এ নিয়ে তার কথাবার্তা হয়েছে। সর্বোচ্চ পর্যায়ের নেতারা গ্রেফতার হলে ‘চেইন অব কমান্ড’ ধরে রাখার জন্য সংশ্লিষ্টদের নির্দেশনা দিয়েছেন বিএনপি প্রধান। সিনিয়র নেতারা গ্রেফতার হলে মধ্যম সারির নেতারা মূল নেতৃত্বে চলে আসবেন। আবার মধ্যম সারির নেতারা গ্রেফতার হলে জুনিয়র ও তৃণমূল নেতারাই দলের হাল ধরবেন। জানতে চাইলে বিএনপির স্থায়ী কমিটির সদস্য লে. জেনারেল (অব.) মাহবুবুর রহমান বলেন, ‘ম্যাডাম (খালেদা জিয়া) গ্রেফতার হলেও দলের চেইন অব কমান্ড অনুযায়ী সাংগঠনিক কর্মকাণ্ড চলবে। দলের গঠনতন্ত্র অনুসরণ করা হবে। তবে সরকার যদি মনে করে, বেগম জিয়াকে গ্রেফতার করলেই আন্দোলন ভেস্তে যাবে, এটা ভুল সিদ্ধান্ত। আন্দোলন পর্যায়ক্রমে আরও কঠোরতার দিকেই যাবে।\nপূর্ববর্তী সংবাদ: বিশ্বের ১৫ তারকা নিয়ে ভিন্ন কিছু তথ্য\nপরবর্তী সংবাদ: বিএনপির বিশেষ সম্পাদক নাদিম মোস্তফা আটক\nগুলশানে স্টেশনারী ব্যবসায়ীকে পিটিয়ে হত্যা\nরক্ত দিয়ে দেশে সুশাসন ফিরিয়ে আনব: খালেদা (লাইভ আপডেট)


নিলামে অংশগ্রহণনকারীদের প্রস্তাবিত দরেই শেয়ার কিনতে হবে | Newsbangladesh\nবৃহস্পতিবার, মে ৩০, ২০১৯ ২:৩৫\nনিলামে অংশগ্রহণনকারীদের প্রস্তাবিত দরেই শেয়ার কিনতে হবে\nগত বুধবার বিএসইসির ৬৮৮তম সভায় এ অনুমোদন দেয়া হয়। বিএসইসির নির্বাহী পরিচালক ও মুখপাত্র মো. সাইফুর রহমান স্বাক্ষরিত এক প্রেস বিজ্ঞপ্তির মাধ্যমে এ তথ্য জানান\nবুক বিল্ডিং পদ্ধতিতে প্রস্তাবিত দরেই শেয়ার কিনতে হবে নিলামে অংশগ্রহণকারীদের এমন সিদ্ধান্ত নিয়েছে পুঁজিবাজার নিয়ন্ত্রক সংস্থা বাংলাদেশ সিকিউরিটিজ অ্যান্ড এক্সচেঞ্জ কমিশন (বিএসইসি)। একই সঙ্গে নিলামে যে পরিমাণ শেয়ার কেনার জন্য দর প্রস্তাব করবে, সেই পরিমাণ কিনতে হবে।\nপ্রাইমারি মার্কেট সংস্কারের জন্য কমিশনের গঠিত কমিটির রিপোর্টের আলোকে বিএসইসির ৬৮৮তম সভায় এসব সিদ্ধান্ত নেওয়া হয়েছে। তবে জনমত জরিপের জন্য শিগগিরই তা প্রকাশ করা হবে।\nগত বুধবার বিএসইসির ৬৮৮তম সভায় এ অনুমোদন দেয়া হয়। বিএসইসির নির্বাহী পরিচালক ও মুখপাত্র মো. সাইফুর রহমান স্বাক্ষরিত এক প্রেস বিজ্ঞপ্তির মাধ্যমে এ তথ্য জানান ।\nপ্রেস বিজ্ঞপ্তির মাধ্যমে জানানো হয়েছে, বুক বিল্ডিং পদ্ধতিতে নিলামে যোগ্য বিনিয়োগকারীদের জন্য বরাদ্দকৃত শেয়ার সম্পূর্ণ বিক্রি না হলে, সেই ইস্যু বাতিল করা হবে। এই পদ্ধতিতে বিডারদের নাম ও তাদের প্রস্তাবিত দর প্রদর্শন করানো যাবে না। আর বিডিংয়ের জন্য নিলামকারীদের শতভাগ অর্থ সংশ্লিষ্ট স্টক এক্সচেঞ্জে জমা দিতে হবে। এক্ষেত্রে শেয়ার সর্বোচ্চ দর প্রস্তাবকারী থেকে বিতরণ শুরু হবে, যা ক্রমান্বয়ে নিচের দিকে নামবে এবং যে মূল্যে বিতরণ শেষ হবে, সেটাই কাট-অফ প্রাইস হবে। আর কাট-অফ প্রাইসে যদি একাধিক বিডার থাকেন, তাহলে যে বিডার আগে বিড করবেন, তাকে আগে শেয়ার দেওয়া হবে।\nকমিশন বুক বিল্ডিংয়ে যোগ্য বিনিয়োগকারীদের কোটা ৬০ শতাংশ থেকে কমিয়ে ৫০ শতাংশ করার সিদ্ধান্ত নিয়েছে। আর সাধারণ বিনিয়োগকারীদের কোটা ৩০ শতাংশ থেকে বাড়িয়ে ৪০ শতাংশ করা হবে। অন্যদিকে ফিক্সড প্রাইস পদ্ধতিতে যোগ্য বিনিয়োগকারীদের কোটা ৪০ শতাংশ থেকে কমিয়ে ৩০ শতাংশ এবং সাধারণ বিনিয়োগকারীদের কোটা ৪০ শতাংশ থেকে বাড়িয়ে ৫০ শতাংশ করা হবে।


মাদ্রিদে স্পেন আওয়ামীলীগের জেলহত্যা দিবস পালন\nকবির আল মাহমুদ, স্পেন :: স্পেন আওয়ামী লীগের আয়োজনে বঙ্গবন্ধুসহ জাতীয় চার নেতার স্মরণে জেলহত্যা দিবস পালিত হয়েছে। দিবসটি উপলক্ষে গতকাল সোমবার (৫ নভেম্বর) রাতে স্পেনের রাজধানী মাদ্রিদের একটি রেস্টুরেন্টে স্পেন আওয়ামী লীগের উদ্যোগে এ আলোচনা সভা অনুষ্ঠিত হয়।\nস্পেন আওয়ামী লীগের ভারপ্রাপ্ত সভাপতি মো. দুলাল সাফার সভাপতিত্বে ও স্পেন আওয়ামী লীগের যুগ্ম সাধারণ সম্পাদক মো. হাসান ও এফ এম ফারুক পাভেলের যৌথ পরিচালনায় অনুষ্ঠিত সভায় প্রধান বক্তা ছিলেন স্পেন আওয়ামীলীগের সাধারণ সম্পাদক মো. রিজভী আলম।\nবক্তব্য দেন- স্পেন আওয়ামীলীগের সহ সভাপতি আব্দুল কাদের, শেখ ইসলাম, আক্তারুজ্জামান, জানে আলম, রাসেল দেওয়ান, যুগ্ম সম্পাদক বাবু তাপস দেব নাথ, আলমগীর হোসাইন, বাবলু আহমদ, সাংগঠনিক সম্পাদক সায়েম সরকার, মো. জালাল হোসেন, অভিবাসন সম্পাদক এডভোকেট তারেক হোসাইন, যুবলীগ নেতা সাইফুল আলম সোহাগ, শাহজাহান, ওয়াহিদুজ্জামান, আনোয়ার হোসেন, মাধব শাহ ও আবু তাহের প্রমুখ।\nবক্তারা বলেন, মুক্তিযুদ্ধের চেতনা নিশ্চিহ্ন করতে বারবার শীর্ষ নেতৃত্বকে হত্যা করা হয়। ১৫ আগস্ট, ৩ নভেম্বর, ২১ আগস্টসহ বিভিন্ন সময়ে মুক্তিযুদ্ধের চেতনা ও শক্তিকে নিশ্চিহ্ন করতে এ হত্যাকাণ্ড ঘটানো হয়। এ ষড়যন্ত্র এখনও অব্যাহত আছে। এ ব্যাপারে মুক্তিযুদ্ধের স্বপক্ষ শক্তিকে সজাগ থাকতে হবে।\nতারা আরও বলেন, '৭১-এর ঘাতক, '৭৫-এর ঘাতক, ৩ নভেম্বরের ঘাতক ও ২১ আগস্টের ঘাতকরা একই সূত্রে গাঁথা। জননেত্রী শেখ হাসিনার নেতৃত্বে আজ বাংলাদেশ এগিয়ে যাচ্ছে। বাংলাদেশের এ অব্যাহত অগ্রযাত্রা ধরে রাখতে আবারও আওয়ামী লীগকে ভোট দেয়ার জন্য সবার প্রতি অনুরোধ জানান।\nসভায় বঙ্গবন্ধু ও জাতীয় চার নেতাসহ নিহত সকল শহীদের রুহের মাগফেরাত কামনা করে মোনাজাত করা হয়।\nমাতৃভাষা দিবস উপলক্ষে ম্যানিটোবায় আ.লীগ ও ছাত্রলীগের আলোচনা সভা


সংকটের সমাধান রাজপথেই, আলোচনার পথ থেকে সরে আসছে বিএনপি! | News hour BD (নিউজ আওয়ার বি ডি)\nHome / রাজনীতি / সংকটের সমাধান রাজপথেই, আলোচনার পথ থেকে সরে আসছে বিএনপি!\nসংকটের সমাধান রাজপথেই, আলোচনার পথ থেকে সরে আসছে বিএনপি!\nবিএনপি চেয়ারপারসন খালেদা জিয়ার সাজা, দলের নেতাকর্মীদের ধরে নিয়ে রিমান্ডের নামে নির্যাতন ও মেরে ফেলা, গণতান্ত্রিক অধিকার হরণ করে সভা-সমাবেশে বাঁধা দেওয়া কিংবা অনুমতি না পাওয়া, নিরপেক্ষ সরকারের অধিনে নির্বাচনের দাবিকে পাশ কাটাতে আলোচনার আহবানে গুরুত্ব না দেওয়া, দল ও জোটকে ভাঙ্গার ষড়যন্ত্রসহ বেশ কিছু ইস্যুতে সরকারের সঙ্গে আলোচনার পথ থেকে ধীরে ধীরে সরে আসছে বিএনপি। সংকটের সমাধান শেষমেষ রাজপথে হবে এমনটা ধরে নিয়েই সামনের দিকে এগুচ্ছে। দলটির নীতিনির্ধারণী ফোরামের একাধিক নেতা এমনটা জানিয়েছেন। তবে সব কিছু নির্ভর করছে দলের প্রধানের মুক্তি ও তার সিদ্ধান্তের ওপর।\nদলটির দায়িত্বশীল নেতাদের মতে, বিএনপি গত সাড়ে চার বছর ধরে নির্বাচনকালীন সহায়ক সরকারের দাবিতে সরকারের সঙ্গে আলোচনা ও সমঝোতার কথা বলে আসছে। কিন্তু ক্ষমতাসিনরা তাদের সেই দাবির প্রতি কোনো কর্ণপাত না করে বরং বিএনপির ওপর আরো বেশী চড়াও হচ্ছে। এই অবস্থার মধ্যে দলের চেয়ারপারসনকে মিথ্যা মামলায় কারাগারে নিয়েছে সরকার। তার মুক্তির দাবিতে বিএনপির শান্তিপূর্ণ কর্মসূচি পালনে বাধা দেওয়া হচ্ছে। দলীয় প্রধানের মুক্তি নিয়ে সরকার নানা ছলচাতুরি করছে। বিএনপি যত নমনীয়তা দেখায় সরকার ততই বিএনপির ঘাড়ে চেঁপে বসছে।\nবিএনপি মহাসচিব মির্জা ফখরুল ইসলাম আলমগীর রাজধানীর এক আলোচনা সভায় বলেছেন, সরকারের সঙ্গে আলোচনার সময় শেষ, এবার রাজপথেই দেখা হবে। জনগণকে সঙ্গে নিয়ে রাজপথের আন্দোলনের মাধ্যমেই এই সরকারকে বিদায় করতে হবে। তিনি বলেন, আমাদের উঠে দাঁড়াতে হবে। দলমত-নির্বিশেষে অবৈধ ক্ষমতাসীনদের বিরুদ্ধে সোচ্চার হয়ে রাজপথে নেমে আসতে হবে। কার কাছে মুক্তি চাইব এমন প্রশ্ন রেখে তিনি বলেন, আমরা খালেদা জিয়াকে আইনি প্রক্রিয়ায় মুক্ত করব কীভাবে? দেশে তো আইন নেই। নিরপেক্ষ বিচার বিভাগ নেই, আদালত নেই। তাই আমাদের সামনে একমাত্র পথ খোলা আছে, তা হলো- রাজপথে আন্দোলন।\nদলের স্থায়ী কমিটির সদস্য নজরুল ইসলাম খান বলেন, সরকার দমনপীড়ণ নির্যাতন এবং ম্যাডামের মুক্তি নিয়ে যেভাবে ছলচাতুরি করছেন তাতে মনে হয় না সরকার সহজেই জনগণের কথা শুনবে। আমরা দলীয় প্রধানের মুক্তির দাবিতে যে শান্তিপূর্ণ অহিংস কর্মসূচি পালন করতে চাচ্ছি তাতেও তারা বাধা দিচ্ছে। এভাবে তো চলতে পারে না। তারপরও সরকারের কাছে আমাদের আহবান থাকবে সংকট নিরসনকল্পে আসুন আলোচনায় বসি। শেষ পর্যন্ত সরকার যদি তাতে সাড়া না দেয় তাহলে জনগণই সিদ্ধান্ত নেবে।\nবিএনপির ভাইস চেয়ারম্যান অ্যাডভোকেট আহমদ আযম খান বলেন, এতো নির্যাতন নীপড়ণের মধ্যেও আমরা গত সাড়ে চার বছর ধরে সরকারের কাছে আহ্বান জানাচ্ছি আসুন সংকট নিরসনে আলোচনায় বসুন। কিন্তু সরকার তাতে কোনো কর্ণপাত করছে না। আমাদের দাবির প্রতি কোনো গুরুত্ব না দিয়ে বরং নির্যাতনের মাত্রা আরো বাড়িয়েছে। সব কিছ্রুই তো একটা শেষ থাকে। যদি এভাবে না হয়ে শেষমেষ দাবি আদায়ে আমাদেরকে রাজপথেই জনগণকে সাথে নিয়েই ফয়সালা করা ছাড়া আর কোনো বিকল্প কি আমাদের হাতে থাকবে?\nতিনি বলেন, দলের মহাসচিব সেই অর্থেই আজকে এসব কথা বলেছেন। তবে এবিষয়ে এখনই কোনো চ’ড়ান্ত সিদ্ধান্ত নেওয়ার সময় আসেনি। ম্যাডাম কারাগার থেকে বের হয়ে আসার পর দলের পরবর্তী কি করণীয় তিনি সবাইকে নিয়ে সিদ্ধান্ত নেবেন।\nPrevious: খালেদা জিয়ার জামিনে সমঝোতার ইঙ্গিত নেই : ওবায়দুল কাদের\nNext: কুমিল্লার মামলায় জামিন ছাড়া মুক্তি পাবেন না খালেদা জিয়া: অ্যাটর্নি জেনারেল


স্বর্ণযুগের শেষ চিহ্নটুকুও মিশে গেল অনন্তে | ডিএমপি নিউজ\nফেব্রুয়ারি ১৬, ২০২২ , ৫:২৭ অপরাহ্ণ বিষয়বস্তু: বিনোদন\nস্বর্ণযুগের দুয়ার যেন এতদিনে ভিতর থেকে বন্ধ করে দিলেন কেউ। যে যুগ বাঙালির অহংকার, শ্লাঘা আর সম্ভ্রমের; যে যুগ বাঙালিকে করে তোলে লহমায়; সেই যুগের শেষতম প্রতিনিধিও এবার যাত্রা করলেন অনন্তের পথে। সন্ধ্যা মুখোপাধ্যায়ের (Sandhya Mukherjee) প্রয়াণ বাঙালি কাছে এমনই এক ঘটনা, যার কাছে যে কোনও বিশেষণই তুচ্ছ হয়ে যায়। একটা গোটা যুগের চিহ্নই যেন মুছে গেল তাঁর সঙ্গে।\nউত্তম-সুচিত্রা, হেমন্ত-সন্ধ্যা মিলে বাংলার এমন এক যুগক্ষণ চিহ্নিত হয়, যার তুলনা আর কোথাও খোঁজে না বাঙালি। এ সেই যুগ যখন বাঙালি তার সৃষ্টিশীলতাতেই রচনা করে নিচ্ছিল নিজের পরিচয়পত্র। স্বাধীনতা উত্তর সময়কালে বাংলার শিল্প-সংগীত-সিনেমা তখন খুঁজে পাচ্ছে আধুনিকতার নতুন আলো। সে বড় সহজ কাজ ছিল না। অনুশীলন, সাধনা তখন নিছক শব্দমাত্র হয়ে ওঠেনি। আজ আমরা বিস্ময়ে খেয়াল করি, কী অসামান্য নিষ্ঠায় সেই সব সোনার মানুষরা তৈরি করছিলেন স্বর্ণযুগের আখ্যানখানি। রক্তমাংসের মানুষ হয়েও তাঁরা নিজেদের ঊত্তীর্ণ করেছিলেন সাধকের পর্যায়ে।\nসুরের সাধনাই তো করেছিলেন সন্ধ্যা মুখোপাধ্যায়। পারিবারিক সূত্রেই সংগীত এসেছিল তাঁর কাছে। অল্পবয়সে সংগীতের পরীক্ষায় উত্তীর্ণ হয়েছিলেন সসম্মানে। গীতশ্রী স্বীকৃতি তো আজীবন তাঁর নামের সঙ্গে মিশে থাকল। কিন্তু সেটুকুই কি সব! খ্যাতি, স্বীকৃতির পেরিয়েও থেকে যায় সৃষ্টির এক ঐশ্বর্যময় অনুসন্ধান। সংগীতের সাগরবেলায় ঝিনুক খোঁজার ছলে আজীবন সেই মুক্তোটিরই সন্ধান করেছেন সন্ধ্যা মুখোপাধ্যায়। উস্তাদ বড়ে গোলাম আলি খান সাহেবের সাক্ষাৎ শিষ্যা তিনি, শাস্ত্রীয় সঙ্গীতে তাঁর দখল তুলনারহিত। সেই তিনিই যখন সুচিত্রা সেন নামক মহাকাব্যটিকে কণ্ঠের মাধুর্যে ফুটিয়ে তুলছেন, তখন তিনি একেবারে অন্য মানুষ। তিনিই আবার গাইছেন আধুনিক গান থেকে নজরুলগীতি। বাঙালির অনুরোধের আসর তাঁকে ছাড়া কবে আর সম্পূর্ণ হয়েছে! এই বৈচিত্র ধারণ করা সহজ তো নয়ই, বরং দুরূহ। সন্ধ্যা মুখোপাধ্যায় তা পেরেছেন অনায়াসে।\nঈশ্বরদত্ত প্রতিভার অধিকারী তিনি ছিলেন ঠিকই, কিন্তু তার পরেও এসে যায় সেই সাধনার কথা। যে সাধনা ওই যুগেরই চিহ্ন। বাংলা গানের গায়নরীতির যে আধুনিকতা, তার একদিকের কাণ্ডারি যদি হেমন্ত মুখোপাধ্যায় বা মান্না দে হন, তবে অন্যদিকে অমোঘ উপস্থিতি সন্ধ্যা মুখোপাধ্যায়ের। নায়িকা চরিত্র রূপায়ণে তখন বৈপ্লবিক পরিবর্তন এনে ফেলেছেন সুচিত্রা সেন। পূর্বসূরিদের থেকে অনেকটাই আলাদা তিনি। তাঁর চোখের দিকে তাকিয়ে যেন বাঙালি-জীবন খুঁজে পায় তার কাঙ্ক্ষিত শান্তিনিকেতন। আর বাঙালির সেই সমবেত স্বপ্নকেই কণ্ঠে ধারণ করছেন সন্ধ্যা, রূপদান করেছেন এক অন্য পৃথিবীর। তিনিও বদলে ফেলছেন গায়ন শৈলী। পূর্বসূরিদের আশীর্বাদ নিয়েই বাংলা গানের এক নতুন দরজা খুলে দিচ্ছেন সন্ধ্যা। সৃষ্টির আধুনিকতার এই নবজাগরণ তখন বাঙালির হাতেই।\nসময়ের নিয়ম তবু লঙ্ঘন করা যায় না। চলে গিয়েছেন বাঙালির হেমন্ত, মান্না। এই সেদিন চলে গেলেন সৌমিত্র চট্টোপাধ্যায়। উত্তম-সুচিত্রার স্বপ্নকুঞ্জ আজ বাঙালির কাছে কেবল জেগে আছে স্মৃতিতে। বাংলার আধুনিক ইতিহাস যাঁদের হাতে গড়া, তাঁদের প্রায় সকলেই আজ অন্যলোকের বাসিন্দা। প্রযুক্তি-বাণিজ্য শাসিত এই যুগে এসে সৃষ্টি কিংবা সাধনার অর্থও বদলে যাচ্ছে দ্রুত। তবু ভাবতে ভাল লাগত যে, সোনার সময়ের জাগপ্রদীপ হয়েই এতদিন আমাদের মধ্যে ছিলেন সন্ধ্যা মুখোপাধ্যায়। আজ তাঁর না-থাকা আসলে এমন এক শূন্যতার সামনে বাঙালিকে এনে দাঁড় করায় যা সর্বার্থেই অপূরণীয়। স্মৃতির স্বর্ণযুগ হয়তো এখন চিরতরে বন্ধই হল বাঙালির জন্য। খুলে গেল এক অনন্ত সম্ভাবনা। যেখানে জেগে থাকবে তাঁদের সৃষ্টি।\nমায়াবতী মেঘে আবার যেদিন তন্দ্রা নেমে আসবে সেদিন বাঙালি অবধারিত খুঁজে নেবে সন্ধ্যা মুখোপাধ্যায়ের কণ্ঠ। ছুঁয়ে দেখবে তার হারিয়ে ফেলা সোনার সময়কে। আগামীর সেই পথ যে দিকেই বাঁকুক না কেন, বাংলা আর বাঙালির ইতিহাস চিরকালীন এই উপলব্ধিতেই থিতু হবে যে, সন্ধ্যা মুখোপাধ্যায়কে একটা জাতি একবারই পায়। তাঁর আর কোনও দ্বিতীয় হয় না বলেই তিনি এক এবং অদ্বিতীয়।\nপুলিশ পরিদর্শক থেকে সহকারী পুলিশ সুপার হলেন ৩৫ কর্মকর্তা


রুদ্রমঙ্গল থেকে গৃহীত : Rudra Mangal By Kazi Nazrul Islam | Eisamay Gold\nএ টিকিপুর আর দাড়িস্তানের মারামারি কবে যে শেষ হবে?\n25 May 2021, 01:05:28 PM IST\nহিন্দু-মুসলমান সমস্যা নিয়ে রবীন্দ্রনাথের সঙ্গে আলোচনা। গুরুদেব বল্লেন দেখ, যে ন্যাজ বাইরের তাকে কাটা যায়, কিন্তু ভিতরের ন্যাজকে কাটবে কে? কাজি নজরুল যে কাণ্ড নিয়ে ভাবিত ছিলেন তখন, তা তো আজও বাস্তব।কাজি নজরুল ইসলাম\nএকদিন গুরুদেব রবীন্দ্রনাথের সঙ্গে আলোচনা হচ্ছিল আমার, হিন্দু-মুসলমান\nহ’ল, পশুর ন্যাজ খস্ছে আর মানুষের গজাচ্ছে!‘রুদ্রমঙ্গল’ থেকে গৃহীতপাঠ: অনির্বাণ ভট্টাচার্য\nএকদিন গুরুদেব রবীন্দ্রনাথের সঙ্গে আলোচনা হচ্ছিল আমার, হিন্দু-মুসলমান সমস্যা নিয়ে। গুরুদেব বল্লেন দেখ, যে ন্যাজ বাইরের তাকে কাটা যায়, কিন্তু ভিতরের ন্যাজকে কাটবে কে?\nহিন্দু-মুসলমানের কথা মনে উঠ্লে আমার বারে-বারে গুরুদেবের ঐ কথাটাই মনে হয়। সঙ্গে সঙ্গে এ প্রশ্নও উদয় হয় মনে, যে, এ ন্যাজ গজাল কি ক’রে? এর আদি উদ্ভব কোথায়? ঐ সঙ্গে এটাও মনে হয়, ন্যাজ যাদেরই গজায়—তা ভিতরেই হোক আর বাইরেই হোক— তারাই হয়ে ওঠে পশু। যে সব ন্যাজ-ওয়ালা পশুর হিংস্রতা সরল হয়ে বেরিয়ে আসে বাইরে—শৃঙ্গরূপে, তাদের তত ভয়ের কারণ নেই, যত ভয় হয় সেই সব পশুদের দেখে—যাদের হিংস্রতা ভিতরে, যাদের শিং মাথা ফু’টে বেরোয়নি! শিং-ওয়ালা গরু মহিষের চেয়ে শৃঙ্গহীন ব্যাঘ্র ভল্লুক জাতীয় পশুগুলো বেশী হিংস্র—বেশী ভীষণ। এ হিসেবে মানুষও পড়ে ঐ শৃঙ্গহীন বাঘ ভালুকের দলে। কিন্তু, বাঘ ভালুকের তবু ন্যাজটা বাইরে, তাই হয়ত রক্ষে। কেননা, ন্যাজ আর শিং দুই ভেতরে থাক্লে কী রকম হিংস্র হয়ে উঠতে হয়, তা হিন্দু-মুসলমানের ছোরা মারা না দেখলে কেউ বুঝ্তে পারবে না।\nযে প্রশ্ন কর্ছিলাম, এই যে ভেতরের ন্যাজ, এর উদ্ভব কোথায়? আমার মনে হয় টিকিতে ও দাড়িতে। টিকিপুর ও দাড়িস্তানই বুঝি এর আদি জন্মভূমি। পশু সাজ্বার মানুষের এ কি ‘‘আদিম’’ দুরন্ত ইচ্ছা!— ন্যাজ গজালনা ব’লে তারা টিকি দাড়ি জন্মিয়ে যেন সান্ত্বনা পেল!\nসে দিন মানব-মনের পশু জগতে না জানি কী উৎসবই সাড়া পড়েছিল, যে দিন ন্যাজের বদলে তারা দাড়ি টিকির মত কোনো কিছু একটা আবিষ্কার কর্লে!\nমানুষের চিরন্তন আত্মীয়তাকে এম্নি ক’রে বৈরীতায় পরিণত করা হ’ল দেওয়ালের পর দেওয়াল খাড়া ক’রে। ধর্মের সত্যকে সওয়া যায়, কিন্তু শাস্ত্র যুগে যুগে অসহনীয় হয়ে উঠেছে বলেই তার বিরুদ্ধে যুগে যুগে মানুষও বিদ্রোহ করেছে। হিন্দুত্ব মুসলমানত্ব দুই সওয়া যায়, কিন্তু তাদের টিকিত্ব দাড়িত্ব অসহ, কেননা ঐ দুটোই মারামারি বাধায়। টিকিত্ব হিন্দুত্ব নয়, ওটা হয়ত পণ্ডিত্ব! তেম্নি দাড়িও ইস্লামত্ব নয়, ওটা মোল্লাত্ব! এই দুই ‘ত্ব’ মার্কা চুলের গোছা নিয়েই আজ এত চুলোচুলি! আজ যে মারামারিটা বেধেছে, সেটাও এই পণ্ডিত মোল্লায় মারামারি, হিন্দু-মুসলমান মারামারি নয়। নারায়ণের গদা আর আল্লার তলোয়ারে কোনো দিনই ঠোকাঠুকি বাধ্বেনা, কারণ তাঁরা দুইজনেই এক, তাঁর এক হাতের অস্ত্র তাঁরই আর এক হাতের ওপর পড়্বেনা। তিনি সর্বনাম, সকল নাম গিয়ে মিশেছে ওঁর মধ্যে। এত মারামারির মধ্যে এই টুকুই ভরসার কথা, যে, আল্লা ওর্ফে নারায়ণ হিন্দুও নন মুসলমানও নন। তাঁর টিকিও নেই, দাড়িও নেই। একেবারে ‘‘ক্লিন’’! টিকি দাড়ির ওপর আমার এত আক্রোশ এই জন্য, যে, এরা সর্বদা স্মরণ করিয়ে দেয় মানুষকে যে, তুই আলাদা আমি আলাদা। মানুষকে তার চিরন্তন রক্তের সম্পর্ক ভুলিয়ে দেয় এই বাইরের চিহ্নগুলো।\nঅবতার পয়গম্বর কেউ বলেননি, আমি হিন্দুর জন্য এসেছি, আমি মুসলমানের জন্য এসেছি, আমি ক্রীশ্চানের জন্য এসেছি। তাঁরা বলেছেন আমরা মানুষের জন্য এসেছি—আলোর মত, সকলের জন্য। কিন্তু কৃষ্ণের ভক্তেরা বল্লে কৃষ্ণ হিন্দুর, মুহম্মদের ভক্তেরা বল্লে মুহম্মদ মুসলমানদের, খ্রীষ্টের শিষ্যেরা বল্লে খ্রীষ্ট ক্রীশ্চানদের। কৃষ্ণ মুহম্মদ খ্রীষ্ট হয়ে উঠলেন জাতীয় সম্পত্তি। আর এই সম্পত্তিত্ব নিয়েই যত বিপত্তি। আলো নিয়ে কখনো ঝগড়া করেনা মানুষে, কিন্তু গরু ছাগল নিয়ে করে। বেশ মনে আছে, ছেলেবেলায় আমরা সূর্য নিয়ে ঝগড়া কর্তাম। এ বলত আমাদের পাড়ার সূর্য বড়, ও বলত আমাদের পাড়ার সূর্য বড়! আমাদের গভীর বিশ্বাস ছিল, প্রত্যেক পাড়ায় আলাদা আলাদা সূর্য ওঠে! স্রষ্টা নিয়েও ঝগ্ড়া চলেছে সেই রকম। এ বল্ছে আমাদের আল্লা ও বল্ছে আমাদের হরি। স্রষ্টা যেন গরু ছাগল! আর তার বিচারের ভার পড়েছে জাস্টিস্ সার আবদুর রহিম, পণ্ডিত মদনমোহন মালব্য প্রভৃতির ওপর! আর বিচারের ফল মেডিকেল কলেজ গেলেই দেখ্তে পাওয়া যাবে!\nনদীর পাশ দিয়ে চল্তে চল্তে যখন দেখি, একটা লোক ডুবে মর্ছে, আমার মনের চিরন্তন মানুষটী তখন এ প্রশ্ন কর্বার অবসর দেয় না, যে, লোকটী হিন্দু না মুসলমান। একজন মানুষ ডুব্ছে, এইটেই হয়ে ওঠে তার কাছে সবচেয়ে বড়, সে ঝাঁপিয়ে পড়ে নদীতে। হিন্দু যদি উদ্ধার করে দেখে লোকটা মুসলমান, বা মুসলমান যদি দেখে লোকটা হিন্দু—তার জন্য ত তার আত্মপ্রসাদ এতটুকু ক্ষুণ্ণ হয় না। তার মন বলে, ‘আমি একজন মানুষকে বাঁচিয়েছি—আমারই মত একজন মানুষকে।’\nকিন্তু আজ দেখ্ছি কি? ছোরা খেয়ে যখন খায়রু মিঞা পড়ল, আর তাকে যখন তুলতে গেল হালিম, তখন ভদ্র সম্প্রদায় হিন্দুরাই ছুটে আসলেন, ‘মশাই করেন কি? মোচল্মানকে তুল্ছেন! মরুক ব্যাটা।’ ‘তারা অজাতশ্মশ্রু হালিমকে দেখে চিনতে পারেনি যে সে মুসলমান। খায়রু মিঞার দাড়ি ছিল। ছোরা খেয়ে যখন ভুজালি সিং পড়্ল পথের ওপর তাকে তুলতে গিয়ে তুর্কীছাঁট দাড়ি শশধর বাবুর ঐ অবস্থা!\nমানুষ আজ পশুতে পরিণত হয়েছে, তাদের চিরন্তন আত্মীয়তা ভুলেছে। পশুর ন্যাজ গজিয়েছে ওদের মাথার ওপর, ওদের সারা মুখে। ওরা মার্ছে লুঙ্গিকে, মার্ছে নেঙ্গোটীকে; মারছে টিকিকে দাড়িকে! বাইরের চিহ্ন নিয়ে এই মূর্খদের মারামারির কি অবসান নেই?\nমানুষ কি এমনি অন্ধ হবে যে, সুনীতি বাবু হ’য়ে উঠবেন হিন্দু-সভার সেক্রেটারী, এবং মুজিবর রহমান সাহেব হবেন তাঞ্জিম তবলিগের প্রেসিডেন্ট…\nরাস্তায় যেতে যেতে দেখ্লাম, একটা বলদ যাচ্ছে, তার ন্যাজটা গেছে খ’সে। ওরই সাথে দেখ্লাম, আমার অতি বড় উদার বিলেতফেরত বন্ধুর মাথায় এক য়্যাব্বড় টিকি গজিয়েছে।\nমনে হ’ল, পশুর ন্যাজ খস্ছে আর মানুষের গজাচ্ছে!\n‘রুদ্রমঙ্গল’ থেকে গৃহীত\nNazrul poem ,Kazi Nazrul islamer Kobita,রুদ্রমঙ্গল থেকে গৃহীত,কাজী নজরুল ইসলাম, Rudra Mangal By Kazi Nazrul Islam,Bengali Novel\nrudra mangal by kazi nazrul islam


বিজেপির সুরেই কংগ্রেসের শীর্ষনেতার দাবি 23 মের পরে “পিসি-ভাইপোর” বিচ্ছেদ আসন্ন! – প্রিয় বন্ধু বাংলা\nহোম > জাতীয় > বিজেপির সুরেই কংগ্রেসের শীর্ষনেতার দাবি 23 মের পরে “পিসি-ভাইপোর” বিচ্ছেদ আসন্ন!\nকথায় আছে, উত্তরপ্রদেশে যে দল ক্ষমতা দখল করে, সেই দলই দিল্লিতে সরকার গড়তে পারে। আর তাই লোকসভা নির্বাচনের দামামা বাজার বহু আগে থেকেই কেন্দ্রের মসনদ থেকে বিজেপিকে সরানোর জন্য একজোট হয়েছে উত্তর প্রদেশের একত্রিত হওয়ার কথা শোনা গিয়েছিল বিরোধী রাজনৈতিক দলগুলোর গলাতে।\nআর গোবলয়ের রাজনীতিতে একে অপরের অহি-নকুল শত্রু হিসেবে পরিচিত অখিলেশের সমাজবাদী পার্টি এবং মায়াবতীর বহুজন সমাজবাদী পার্টি ইতিমধ্যেই উত্তরপ্রদেশের জোট বেধে লড়তে শুরু করেছে। প্রথমে বিজেপি বিরোধী মহাজোটে কংগ্রেসের থাকার কথা থাকলেও পরবর্তীতে সেই কংগ্রেসকে মহাজোটে না নেওয়ার কথা জানিয়ে পৃথক ভাবে জোট করেছে অখিলেশ এবং মায়াবতী।\nআর গোবলয়ের রাজনীতিতে নির্ণায়ক শক্তি হয়ে ওঠা এই দুই দল বিজেপিকে সরাতে মহাজোট করলেও আগামী 23 শে মের পর পিসি-ভাইপোর এই সম্পর্ক টিকবে না বলে সম্প্রতি উত্তরপ্রদেশের জনসভা থেকে জানিয়ে দিয়েছিলেন প্রধানমন্ত্রী নরেন্দ্র মোদি। আর বিজেপির নরেন্দ্র মোদির পর এবার সেই একই দাবি করতে শোনা গেল উত্তরপ্রদেশের প্রাক্তন প্রদেশ কংগ্রেস সভাপতি তথা ফারুকাবাদ লোকসভা কেন্দ্রের কংগ্রেস প্রার্থী সলমন খুরশিদকে।\nসূত্রের খবর, রবিবার দেশের প্রাক্তন বিদেশমন্ত্রী তথা ফারুকাবাদ লোকসভা কেন্দ্রের কংগ্রেস প্রার্থী সলমন খুরশিদ বলেন, “আগামী 23 মে ভোটের ফলাফল বেরোনোর পর এই বিরোধী জোটের সামনে রাহুল গান্ধীর সঙ্গে যাওয়া ছাড়া আর কোন উপায় থাকবে না। দল সংখ্যাগরিষ্ঠ আসন পেলে রাহুল গান্ধীই প্রধানমন্ত্রী হবেন। আর আমাদের ভোট ভাগাভাগি হয়ে যাবে বলে বিজেপি যে জয়ের স্বপ্ন দেখছে, আমার বিশ্বাস মানুষ বিজেপিকে তাড়াতে এবার বুঝেশুনেই ভোটদান করবেন।”\nরাজনৈতিক পর্যবেক্ষকদের মতে, দেশের রাজনীতিতে নির্ণায়ক শক্তি উত্তরপ্রদেশে বিজেপি বিরোধী মহাজোট গড়ে ওঠায় প্রথমে কংগ্রেস খুশি হলেও পরবর্তীতে অখিলেশ এবং মায়াবতী তাদের নিজেদের দুই দলের মধ্যে জোট গড়ে তোলায় এবং সেখান থেকে কংগ্রেসকে ব্রাত্য রাখায় কার্যত কিছুটা হলেও চাপে পড়তে শুরু করেছে হাত শিবির। আর তাই ভোট গণনার পর এই বিরোধী জোটের নেতা নেত্রীরা রাহুল গান্ধীরই দ্বারস্থ হবেন বলে মন্তব্য করে এদিন জল্পনা বাড়িয়ে দিলেন সলমন খুরশিদ।\nঅন্যদিকে এদিন বিজেপিকেও কড়া ভাষায় আক্রমণ করেন এই কংগ্রেস নেতা। তিনি বলেন, “2014 সালে লোকসভা ভোটের আগে দেওয়া প্রতিশ্রুতি পালন করতে পারেননি নরেন্দ্র মোদি। উনি সেনাবাহিনীকে রাজনৈতিক স্বার্থে ব্যবহার করেছেন। এর জন্য প্রধানমন্ত্রীর ক্ষমা চাওয়া উচিত।”\nট্যাগড Banglar Sera www.24x7 News Portal bjp Congress Ei Samay er Onlline Paper আজকাল এর খবর কলকাতার বেস্ট অনলাইন মিডিয়া প্রতিদিন এর সংবাদ বাংলায় ভালো ২৪x৭ অনলাইন নিউজ মিডিয়া\nনিজের-পরের বলে কিছু নেই! কেউ চুরি করলে সে চোর! মহুয়া মৈত্রের আগুনে দাবিতে ঝড় তৃণমূলের অন্দরে\nগনেশ চতুর্থীর আগে টানা দু-দিনের লকডাউন কি অনেকের অনেক হিসেব পাল্টে দিল? জল্পনা চরমে!


জয়পুরহাটে র‌্যাব-৫ ক্যাম্পের পৃথক পৃথক অভিযানে ২২ জন মাদকসেবী গ্রেফতার জয়পুরহাটে র‌্যাব-৫ ক্যাম্পের পৃথক পৃথক অভিযানে ২২ জন মাদকসেবী গ্রেফতার – Business Pratidin\nবাংলাদেশ সময় : ১১:৪২ অপরাহ্ণ, ৩০ জুলাই ২০২০\nতরুণ সমাজ ধ্বংসের সবচেয়ে আলোচিত এবং অন্যতম মাধ্যম হিসেবে মাদকদ্রব্যকে ব্যবহার করা হচ্ছে।\nএতদ্সংক্রান্তে এক শ্রেণীর অসাধু মাদক ব্যবসায়ী নিজস্ব স্বার্থসিদ্ধির উদ্দেশ্যে অবৈধভাবে দেশের সকল শিক্ষা প্রতিষ্ঠানসহ প্রত্যন্ত অ লের যুব সমাজের হাতে মাদকদ্রব্য বা নেশাজাতীয় দ্রব্য পৌঁছে দেওয়ার অপচেষ্টা চালাচ্ছে। আইনের চোখ ফাঁকি দিয়ে বিভিন্ন চক্রের মাধ্যমে মাদক ব্যবসা পরিচালনা করে যুব সমাজকে ধ্বংসের মুখে ঠেলে দিচ্ছে কতিপয় মাদক সম্রাট। সমাজে মাদকের ভয়াল থাবার বিস্তার রোধকল্পে এই সকল মাদক সম্রাটদের গ্রেফতারসহ মাদক বিরোধী অভিযানে র‌্যাব সর্বদা সক্রিয় ভূমিকা পালন করে আসছে।\nমাননীয় প্রধানমন্ত্রীর নির্দেশ এবং র‌্যাব মহাপরিচালকের দিক নির্দেশনায় আমরা মাদকের বিরুদ্ধে গত ০৪ মে ২০১৮ তারিখ হতে বিশেষ অভিযান শুরু করেছি। মাদক নির্মূল না হওয়া পর্যন্ত এই অভিযান অব্যাহত থাকবে। এরই ধারাবাহিকতায় র‌্যাব-৫, সিপিসি-৩, জয়পুরহাট র‌্যাব ক্যাম্পের একটি অপারেশনাল দল কোম্পানী কমান্ডার অতিরিক্ত পুলিশ সুপার এম. এম. মোহাইমেনুর রশিদ, পিপিএম-সেবা এর নেতৃত্বে ৩০ জুলাই ২০২০ ইং তারিখ ১১:৪৫ ঘটিকা হইতে ১৪:০০ ঘটিকা পর্যন্ত নওগাঁ জেলার ধামইর হাট থানাধীন মঙ্গলবাড়ী আখ সেন্টার ও ইসবপুর মোড় এলাকা এলাকায় অভিযান পরিচালনা করে (ক) টাপেন্টাডল ট্যাবলেট-২৮ পিস, (খ) ফয়েল পেপার-১১ টি, (গ) গ্যাস লাইট- ০৩ টি, (ঘ) ইয়াবা সেবনের পাইপ-০৪ টিসহ মাদকসেবী আসামী ১। মোঃ রাকিব হোসেন (৩০), পিতা-মোঃ রফিকুল ইসলাম, সাং-রঘুনাথপুর, ২। মোঃ আরিফ (২৫), পিতা-মোঃ বাবুল, সাং-জাহানপুর, ৩। শ্রী নিমাই (২৪), পিতা-শ্রী টেপা পাহান, সাং-বড়শিবপুর (দিঘী পাড়া), সর্ব থানা-ধামইরহাট, জেলা-নওগাঁ, ৪। মোঃ রকি খান (২৮), পিতা-মোঃ মৃত সাহাবউদ্দিন, সাং-পাঁচুরচক, ৫। মোঃ খায়রুল ইসলাম (১৯), পিতা-মোঃ মজনু শেখ, সাং-তেঘরবিশা (শেখপাড়া), ৬। মোঃ সুজন (৩০), পিতা-মোঃ হাবিবুর, সাং-খঞ্জনপুর, ৭। মোঃ হারুনুর রশিদ (৩৬), পিতা-মৃত আব্দুল গফুর, সাং-খঞ্জনপুর, ৮। মোঃ ফারুক প্রামাণিক (৩৮), পিতা-মোঃ আমির প্রামাণিক, সাং-চকশ্যাম, ৯। মোঃ জিয়ারুল ইসলাম (৩২), পিতা-মৃত খলিল সর্দার, সাং-ইছুয়া খাস্তা, ১০। মোঃ মাহ্ফুজ (২৫), পিতা-আব্দুর রহিম, সাং-ইছুয়া, ১১। শ্রী প্রবির মহন্ত (২৬), পিতা-মৃত শ্রী নেপাল, সাং-বুজরুক ভারুনিয়া, ১২। মোঃ মাসুদ (২৭), পিতা-মৃত কফিল উদ্দিন, সাং-পলাশতলী, ১৩। মোঃ রাশেদ খান (২২), পিতা-আব্দুর রাজ্জাক, সাং-খঞ্জনপুর সুইটগেট আইনের সাথে সংঘাতে জড়িত শিশুদ্বয় ১৪। মোঃ রবিউল ইসলাম (১৬), পিতা-মোঃ মাসুদ রানা, সাং-দক্ষিণ জয়পুর, ১৫। মোঃ রাজু (১৬), পিতা-মোঃ ফরিদ, সাং- নতুন হাট (শেখপাড়া), সর্ব থানা-জয়পুরহাট সদর,\nজয়পুরহাট জেলা সহ মোট = ১৫ জন এবং অপর একটি অভিযানে ৩০ জুলাই ২০২০ ইং তারিখ ১৭:০০ ঘটিকা হইতে ২০:৩০ ঘটিকা পর্যন্ত জয়পুরহাট জেলার সদর থানাধীন পল্লী বিদ্যুৎ মোড় এলাকায় অভিযান পরিচালনা করে (ক) গাঁজা- ২৫ গ্রাম, (খ) কলকি- ০২ টি, (গ) ম্যাচ বক্স- ০১ টি, (ঘ) সিগারেট-০৩ টিসহ ১। শ্রী উজ্জল চন্দ্র বর্মন (৩৪), পিতা-শ্রী অনিল চন্দ্র বর্মন, সাং-বামনপুর (টুকুর মোড়), ২। মোঃ নাজির হোসেন (৫০), পিতা-মৃত জালাল হোসেন, সাং-বানিয়াপাড়া, ৩। শ্রী রাম চন্দ্র বর্মন (৩৮), পিতা-মৃত বিষ্ণুপদ চন্দ্র বর্মন, সাং-বামনপুর (টুকুর মোড়), ৪। মোঃ সাজু (২৩), পিতা-মোঃ মতিউর রহমান, সাং-হানাইল বম্বু, ৫। মোঃ সাদিক (২৪), পিতা-মোঃ আনছার আলী, সাং-হানাইল বম্বু, ৬। মোঃ শাকিল আহম্মেদ হৃদয় (২৩), পিতা-মোঃ আঃ সামাদ, সাং-হানাইল বম্বু, ৭। মোঃ সুমন হোসেন (২৩), পিতা-মোঃ আঃ হামিদ, সাং-হানাইল বম্বু, সর্ব থানা-জয়পুরহাট সদর, জেলা-জয়পুরহাটসহ মোট = ০৭ (সাত), সর্বমোট= ২২ জনকে মাদক সেবনরত অবস্থায় হাতেনাতে গ্রেফতার করা হয়।\nপরবর্তীতে ধৃত আসামীদের বিরুদ্ধে নওগাঁ জেলার ধামইরহাট থানায় এবং জয়পুরহাট জেলার সদর থানায় মাদকদ্রব্য নিয়ন্ত্রণ আইনে মামলা দায়ের করা হয়েছে।\nকুষ্টিয়ায় শ্যামলী পরিবহন কাউন্টারে ভ্রাম্যমাণ আদালতের অভিযান


পান্ডা কেন সাদাকালো হয়? - ভিন্ন খবর\nHome ভিন্ন খবর পান্ডা কেন সাদাকালো হয়?\nপান্ডা কেন সাদাকালো হয়?\nপৃথিবীর অন্যতম পরিচিত প্রাণী পান্ডাকে চিনিয়ে দিতে এর গায়ের রংটাই যথেষ্ট। এর শরীরের সাদাকালো নকশাটি সবারই নজর কাড়ে। কিন্তু সে তো তৃণভোজী, তার তো শিকার আকর্ষণ করার দরকার নেই। তাহলে তার এমন বিশেষ রং-নকশা থাকার কারণ কী? বিহেভিয়রাল ইকোলজি জার্নালে প্রকাশিত একটি গবেষণা এ রহস্য উদঘাটনের দাবি করেছে সম্প্রতি। তারা বিভিন্ন প্রাণীর রং, নকশা এবং পরিবেশের সাথে সেই নকশার সম্পর্ক বিশ্লেষণ করেন। দেখা যায়, পান্ডা কোনো কোনো সময়ে বরফে থাকে, কোনো কোনো সময়ে থাকে ঘন বনে। এতে সাদা এবং কালো দুই রঙের মাঝেই তাদেরকে আত্মগোপন করে থাকতে সাহায্য করে শরীরের এই রং। তবে কান এবং চোখের আশেপাশের রংটা তাদেরকে একে অপরের সাথে যোগাযোগ বজায় রাখতে সাহায্য করে।\nপৃথিবীর অন্যতম পরিচিত প্রাণী পান্ডাকে চিনিয়ে দিতে এর গায়ের রংটাই যথেষ্ট। এর শরীরের সাদাকালো নকশাটি সবারই নজর কাড়ে। কিন্তু সে তো তৃণভোজী, তার তো শিকার আকর্ষণ করার দরকার নেই। তাহলে তার এমন বিশেষ রং-নকশা থাকার কারণ কী?\nবিহেভিয়রাল ইকোলজি জার্নালে প্রকাশিত একটি গবেষণা এ রহস্য উদঘাটনের দাবি করেছে সম্প্রতি। তারা বিভিন্ন প্রাণীর রং, নকশা এবং পরিবেশের সাথে সেই নকশার সম্পর্ক বিশ্লেষণ করেন। দেখা যায়, পান্ডা কোনো কোনো সময়ে বরফে থাকে, কোনো কোনো সময়ে থাকে ঘন বনে। এতে সাদা এবং কালো দুই রঙের মাঝেই তাদেরকে আত্মগোপন করে থাকতে সাহায্য করে শরীরের এই রং। তবে কান এবং চোখের আশেপাশের রংটা তাদেরকে একে অপরের সাথে যোগাযোগ বজায় রাখতে সাহায্য করে।\nএই প্রাণীটি বরফ এবং বন উভয় জায়গাতেই বাস করে, ফলে শরীরের এই নকশা তাদের তাপমাত্রা নিয়ন্ত্রণেও কাজে আসতে পারে বলে ধারণা করা হয়েছে। এইরকম সাদাকালো রং অন্যান্য যেসব প্রাণীদের আছে তাদের নিয়েও বিতর্ক কম হয়নি। জেব্রা নিয়ে অনেকদিন ধরেই বিভ্রান্ত বিজ্ঞানীরা। ধারণা করা হয় মারাত্মক সিসি মাছির চোখ এড়াতে এই নকশা থাকে তাদের শরীরে। পেঙ্গুইনের সাদাকালো নকশা আবার কাউন্টারশেডিং এর মাধ্যমে তাদেরকে লুকিয়ে থাকতে সাহায্য করে। কিন্তু পান্ডার ক্ষেত্রে এগুলোর কোনোটাই খাটে না।\nসাম্প্রতিক এই গবেষণায় কম্পারেটিভ ফাইলোজেনেটিক পদ্ধতি অনুসরণ করা হয়। ১৯৫ টি মাংসাশী প্রজাতি এবং ৩৯টি ভালুক জাতীয় উপপ্রজাতির তথ্য নেওয়া হয়। দেখা যায় হালকা রং থাকলে তা বরফের মাঝে লুকাতে সাহায্য করে, আর গাড় রং থাকলে তা বনের মাঝে লুকাতে সাহায্য করে। এতে দেখা যায় পান্ডারা এই দুইয়ের মাঝামাঝি থেকে দুটো সুবিধাই পায়। আরও দেখা যায়, পান্ডার মতো যেসব প্রাণীতে কান ও চোখের আশেপাশে মুখের চাইতে আলাদা রং থাকে, তারা বেশ হিংস্র হয়। গবেষকেরা বলেন এর অর্থ হতে পারে পান্ডারা নিজেদের মাঝে যোগাযোগ করতে এবং শিকারিকে ভয় দেখাতে চেহারার এসব বৈশিষ্ট্য ব্যবহার করে।


মুজিব কোট-এর আর্তনাদ মুজিব কোট-এর আর্তনাদ – BD News Eye\nমুজিব কোট-এর আর্তনাদ\nপ্রচ্ছদ শুক্রবার, ৪ মার্চ, ২০২২\nমোঃশফিকুল ইসলাম আরজু\nপোষাক ব্যক্তিত্ব ও আদর্শকে ফুটিয়ে তুলে এর পাশাপাশি পবিত্রতার ছাপও বহন করে থাকে। এমনটাই আমাদের সকলের জানা। যুগে যুগে রুচিশীল ও ঐতিহ্যবাহী পোষাক মানুষের মাধ্যে ইতিহাসের ধারক ও বাহক হয়ে ছড়িয়ে ছিটিয়ে আছে, আদর্শের প্রতিক হয়ে। রাজা বাদশা থেকে শুরু করে দরবেশ, অলী আউলিয়া, খ্যাতিমান ব্যক্তি, বংশগত ঐতিহ্য, পেশাগত পোশাকের ব্যবহার আমরা সমাজে সর্বদাই লক্ষ্য করা থাকি। এ সব পোশাকের অপব্যবহারও হয়ে থাকে অনেক ক্ষেত্রে, এমনটাও লক্ষ করা যায়। ব্রিটিশ বংশভূত রাজ পরিবারের পোষাক রাজ পরিবার ছাড়া অন্য কেউ ব্যবহারে কঠোর নিষেধাজ্ঞা রয়েছে যা এখনো ধারাবাহিক ভাবে চলমান। এছাড়া অন্যান্য পোষাকের অপব্যবহারের মাত্রা দিনে দিনে অনেক বৃদ্ধি পাচ্ছে। ফলে পোষাকের আদর্শ ও নীতি হারিয়ে গিয়ে শুধু পোষাক রুপে ব্যবহার হচ্ছে চারিদিকে এমটাই লক্ষনীয়। আমরা এখনো অনেক আনুষ্ঠানিকতায় পোষাকের সাজসজ্জা লক্ষ করি যেমন বলতে গেলে বলতে হয় আমাদের সমাজে এখনো বিয়ের পাত্র কে রাজার মুকুট ও শেরোয়ানি পড়িয়ে রাজকীয় এক ভাব আনার পাশাপাশি কন্যাকেও রাজকন্যার ন্যায় সাজানো হয়ে থাকে। এতে আমরা আনন্দিত হই এই ভেবে যে বর এবং কণ্যা তাদের জীবন সংসারটি যেনো রাজা রানীর মত সুখে কাটাতে পারেন। এ লক্ষেই তাদের সাজানো হয়ে থাকে। ফকির আউলীয়া দরবেশ ও র্ধমীয় পোষাক পড়া মানেই নিজের মধ্যে পবিত্রার ধারণ করে চলা। বাঙালির ঐতিহাসিক ও ঐতিহ্য বাহী পোষাকের মাঝে আমাদের সকলের পরম শ্রদ্ধেয় আর্দশের প্রতিক রাজনৈতিক ব্যক্তিত্ব স্বাধীন বাংলাদেশ এর রুপকার বিশ্ব দরবারে প্রতিবাদী কন্ঠস্বর হিসেবে সুপরিচিত গরীর দুঃখী মেহনতী মানুষের আস্থাভাজন বাংলা এবং বাঙালির ভালবাসার মানুষ স্বাধীন বাংলাদেশের স্থপতি জাতির জনক বঙ্গবন্ধু শেখ মুজিবুর রহমান এসকল আদর্শ প্রতিকের অপর নাম মুজিব কোট। মুজিব কোট মানেই শেখ মুজিবুর এর প্রতিচ্ছবি যা আমরা একবাক্যে শিকার করে থাকি। এ কোটের সাথে জড়িয়ে আছে শেখ মুজিবুর এর আদর্শ,সততা,প্রতিবাদী ভাষা,মানুষকে ভালবাসা, দেশ ও দেশের মানুষের জন্য নিজের জীবনকে উৎসর্গ করে দেয়া। যারা শেখ মুজিবুর রহমান কে ভালবাসে তাঁর আদর্শ কে বুকে লালন করে সততাকে বহন করতে চায় ঠিক তারাই মুজিব কোট বুকে জড়িয়ে নিয়ে থাকে।কিন্তু কালো বর্ণের কোট হলেই সব কোটও আবার মুজিব কোট নয়। মুজিব কোট এর আকার আকৃতি বৈশিষ্ট্য ও ধরণে ভিন্নতা রয়েছে। মুজিব কোট এর বর্ণ ও বৈশিষ্ট্য সম্পর্কে লেখক রমজান বিন মোজাম্মেল বলেন-\nমুজিব কোট হচ্ছে পরুষদের জন্য তৈরী এক ধরণের কালো কোট, এটি একটি হাতাকাটা, উঁচুগলা বিশিষ্ঠ ও নি¤œ অংশে দুটি পকেট ও ছয় বোতাম সমেত শেখ মুজিবুর রহমান কর্তৃক ব্যবহৃত গর্বিত আদর্শের একটি পোষাক।\nহাজার বছরের শ্রেষ্ঠ বাঙালি বঙ্গবন্ধু শেখ মুজিবুর রহমানের বিশেষ পোশাক ছিল সাদা পাঞ্জাবি-পায়জামা আর ছয় বোতামের কালো রঙের হাতাকাট কোট। যে কোটটি পরবর্তী সময়ে ‘মুজিব কোটথ নামে বেশি পরিচিতি পায়। শেখ মুজিব এ কোটটি কবে থেকে পরতে শুরু করেছিলেন, তা স্পষ্টভাবে জানা যায়নি; তবে বলা হয় ১৯৪৯ সালে আওয়ামী লীগ প্রতিষ্ঠিত হওয়ার পর তিনি এ কোটটি পরতে শুরু করেন। আগরতলা ষড়যন্ত্র মামলায় বঙ্গবন্ধুর আইনজীবী কামাল হোসেন এর ভাষ্যমতে আমরা জানি, ১৯৬৮ সাল থেকে বঙ্গবন্ধু এ কোটটি পরতেন। মওলানা ভাসানী এবং শামসুল হক যখন আওয়ামী মুসলীম লীগ করলেন, তখন বঙ্গবন্ধু শেখ মুজিবুর রহমান সংগঠনটির যুগ্ম সাধারণ সম্পাদক হয়েছিলেন। ধারণা করা হয়, তখন থেকেই বঙ্গবন্ধুকে এ কোট পরতে বেশি দেখা যায়। তবে অনেক বিশ্লেষকের মতে, এ কোটটির প্রচলন ‘নেহেরু কোটথ থেকে। তখনও শেখ মুজিবের গায়ের কোটটি মুজিব কোট হিসেবে খ্যাতি লাভ করেনি। কালো হাতাকাটা এই বিখ্যাত কোটটি তখনও লাভ করেনি কোন নাম। ঢাকা বিশ্ববিদ্যালয়ের বাংলা বিভাগের এক ছাত্র তার সহপাঠী তাজউদ্দিনের সাথে দেখা করতে গিয়েছেন শেখ মুজিবুর রহমানের কাছে । শেখ মুজিবুর রহমানকে অনেক কাছ থেকে দেখলেন তিনি, কথাও বললেন দীর্ঘক্ষণ। কথা শেষে ওঠে দাঁড়িয়ে বঙ্গবন্ধু যখন তার কালো কোটটি গায়ে জড়াচ্ছিলেন তখন ঐ ছাত্রটি লক্ষ্য করলেন কোটে ৬টি বোতাম। যা এ ধরনের অন্য কোটের বোতামের চেয়ে কম। তিনি বঙ্গবন্ধুকে জিজ্ঞেস করলেন, আপনার কোটের বোতাম ৬টি কেন? বঙ্গবন্ধু তাকে বুকে জড়িয়ে ধরে বললেন, এমন প্রশ্ন এর আগে আমাকে আর কেউ করেনি। তুই প্রথম। এই ৬টি বোতাম আমার ঘোষিত ৬ দফার প্রতীক। আর এ কারণেই মুজিব কোটের প্রতিটিতে বোতামের সংখ্যা থাকে ছয়টি। এ পোশাক পরেই বঙ্গবন্ধু ৭ মার্চের ভাষণ দিয়েছেন, বিভিন্ন দেশের রাষ্ট্রপ্রধানদের সঙ্গে সাক্ষাৎ করেছেন, সর্বোপরি বাঙালির আইকন হিসাবে বিশ্বের দরবারে নিজেকে প্রতিষ্ঠিত করেছেন। সেই সাথে সকলের নজর কেটেছেন মুজিব কেটি।\n১৯৬৬ সালে বঙ্গবন্ধু কর্র্তৃক উত্থাপিত ঐতিহাকি ৬ দফা দাবির প্রেক্ষিতে আন্দোলন শুরু হয়। ছয়দফা সমূহ হলো-\n১. শাসনতান্ত্রিক কাঠামো ও রাষ্ট্রের প্রকৃতি\n২. কেন্দ্রীয় সরকারের ক্ষমতা\n৩. মুদ্রা বা অর্থ-সম্বন্ধীয় ক্ষমতা\n৪. রাজস্ব, কর বা শুল্ক সম্বন্ধীয় ক্ষমতা\n৫. বৈদেশিক বাণিজ্য বিষয়ক ক্ষমতা\n৬. আঞ্চলিক সেনাবাহিনী গঠনের ক্ষমতা\n৬ দফার মূল বক্তব্য ছিল প্রতিরক্ষা ও পররাষ্ট্র বিষয় ছাড়া সব ক্ষমতা প্রাদেশিক সরকারের হাতে থাকবে। পূর্ববাংলা ও পশ্চিম পাকিস্তানে দুটি পৃথক ও সহজ বিনিময়যোগ্য মুদ্রা থাকবে। সরকারের কর, শুল্ক ধার্য ও আদায় করার দায়িত্ব প্রাদেশিক সরকারের হাতে থাকাসহ দুই অঞ্চলের অর্জিত বৈদেশিক মুদ্রার আলাদা হিসাব থাকবে এবং পূর্ব বাংলার প্রতিরক্ষা ঝুঁকি কমানোর জন্য এখানে আধা-সামরিক বাহিনী গঠন ও নৌবাহিনীর সদর দফতর স্থাপন।\nবাংলার সর্বস্তরের জনগণের মাঝে ৬ দফা ব্যাপক সমর্থন পায়। বিষয়টি আঁচ করতে পেরে ১৯৬৬ সালে ৮ মে নারায়ণগঞ্জ পাটকল শ্রমিকদের এক সমাবেশে ভাষণ দেওয়ার পর তাকে গ্রেপ্তার করে পাকিস্তান শাসকগোষ্ঠী। তাকে এ ধরনের হয়রানিতে জনগণের মধ্যে ক্ষোভের সঞ্চার হয়।\n৭ জুন আওয়ামী লীগ বঙ্গবন্ধু ও অন্যান্য নেতার মুক্তির দাবিতে এবং পূর্ব পাকিস্তানের স্বায়ত্বশাসন তথা বাঙালি জাতির মুক্তির ৬ দফা বাস্তবায়নের দাবিতে পূর্ণ দিবস হরতাল আহবান করেছিল। অভূতপূর্বভাবে সে হরতাল সাড়া দেয় ছাত্র-শ্রমিক-জনতাসহ সারা দেশের মানুষ। হরতাল বানচাল করতে পুলিশ ঢাকা ও নারায়ণগঞ্জে মুক্তিকামী মানুষের মিছিলে গুলি চালায়। এতে ঢাকার তেজগাঁওয়ে শ্রমিক নেতা মনু মিয়া, ওয়াজিউল্লাহসহ ১১ জন এবং নারায়ণগঞ্জে সফিক ও শামসুল হক নিহত হন। আহত হন অনেকেই।\nসরকারের বিরূপ প্রচারণা ও অত্যাচারে ৬ দফা আরও বেশি জনপ্রিয় হয়ে ওঠে। ৬ দফা যখন জনগণের ব্যাপক সমর্থন পায় ঠিক সেই সময় আগরতলা ষড়যন্ত্র মামলায় শেখ মুজিবকে অভিযুক্ত করে এক নম্বর আসামি করা হয়। স্বৈরাচারী শাসকেরা ভেবেছিল মামলা দিয়ে তার রাজনৈতিক জীবন নিঃশেষ করে দেবেন। কিন্তু হলো তার বিপরীত। আগরতলা মামলা দায়েরের পর তিনি পরিণত হন মহানায়কে।\nএকটা সময় দলের ত্যাগী প্রবীণ ও পোড় খাওয়া কিংবা বংশীয় আওয়ামী লীগের লোকেরা মুজিবকোট পরলেও অপকর্ম অপব্যবহার করেননি। এখন অপব্যবহার বেড়ে চলেছে।\nজানা গেছে, দল টানা প্রায় ১২ বছর ক্ষমতায় থাকার ফলে অনেক সুবিধাবাদী মুজিবকোটের অপব্যবহার করছে। অতিসম্প্রতি মুজিবকোট পরা আওয়ামী লীগ নামধারী সাহেদ করিম ও লোপা আইনশৃঙ্খলা রক্ষাকারী বাহিনীর হাতে ধরা খেয়েছেন। নব্য আওয়ামী লীগাররা ক্ষমতার অপব্যবহার করতে গিয়ে মুজিবকোট পরছেন। ১৯৭৫-এর ১৫ আগস্টের পর মাঠ পর্যায় কিংবা দলের ত্যাগী নিবেদিত নেতার মুজিবকোট পরতেন ‘বঙ্গবন্ধুর ব্যবহার্যথ কোটকে আদর্শের প্রতীক হিসেবে। জাতির পিতার হাতে গড়া দলের নেতা-কর্মীরা এখনো নিশ্চিহ্ন হয়ে যাননি এটা বোঝানোর জন্য। এখন কিছু টাউট-বাটপাড় ও চোর তাদের অপকর্ম জায়েজ করতে এ কোট পরছে।\nসূত্রমতে, প্রতারক চক্র বিভিন্ন ভবনে টেন্ডারবাজি, চাঁদাবাজি, বদলি তদবির করতে মুজিবকোট গায়ে লাগিয়ে মন্ত্রণালয়সহ বিভিন্ন অধিদফতরে যায়। মুজিবকোট গায়ে থাকায় ‘ব্যক্তিটি আওয়ামী লীগথ করে এটা সহজেই অনুমান করা যায়। এসব প্রতারক নিজেদের কখনো ওয়ান-ইলেভেনের ভুক্তভোগী ত্যাগী ও পরিশ্রমী ছাত্রনেতা বলেও পরিচয় দেয়। এ প্রতারক চক্র কখনো উচ্চপর্যায়ের লোক হিসেবেও নিজেদের পরিচয় দেয়। আবার মুজিবকোট গায়ে থাকার সুবাদে কিছু মন্ত্রী, এমপি কিংবা ক্ষমতাধর ব্যক্তির সঙ্গে ছবিও তুলে থাকে এই প্রতারক শ্রেণি। তাদের মূল কাজই নানা ধরনের প্রতারণা।\nবাংলাদেশ আওয়ামী লীগের উচ্চ পদস্থ দলীয় নেতা থেকে শুরু করে তৃনমুলের নেতা কর্মী সহ যারা বঙ্গবন্ধুকে ভালবাসেন তাঁরা অনেকেই মুজিব কোট জড়িয়ে চলাচল করে থাকেন। এতে মুজিব কোট তার প্রান ফিরে পায়। কিন্তু বঙ্গবন্ধুর এই কোট কে যখন কোন স্বাধীনতা বিরোধী ব্যক্তি, বঙ্গবন্ধুকে হত্যার নেপথ্যে জড়িত ব্যক্তি লোক দেখানোর জন্য জড়িয়ে নেই ঠিক তখনই মুজিব কোট আতœ চিৎকার দিয়ে উঠে। বঙ্গবন্ধুকে মিথ্যে ভালোবাসার অভিনয় করে লোক দেখার জন্য জড়িয়ে নেয়, ঠিক তখনই মুজিব কোট আত্ম চিৎকার দিয়ে উঠে। কোন রাজাকার আলবদর জড়িয়ে নেয়, ঠিক তখনই মুজিব কোট আত্ম চিৎকার দিয়ে উঠে। দেশ বিরোধী কোন নরপিশাচ যখন জড়িয়ে নেয়, ঠিক তখনই মুজিব কোট আত্ম চিৎকার দিয়ে উঠে। অন্যায় অত্যাচারি জুলুমবাজ কালোবাজারি ভূমি দস্যু জড়িয়ে নিয়ে, অন্যায় কাজ গুলো করে, ঠিক তখনই যেনো মুজিব কোট আত্ম চিৎকার দিয়ে উঠে। আসলে এরা কি মুজিব কোট টি শেখ মুজিবুর রহমান এর আদর্শ ধারন করার জন্য পড়ছে নাকি এ কোট পড়ে নিজেকে বঙ্গবন্ধুর আদর্শের সৈনিক দেখিয়ে নিজের প্রভাব খাটিয়ে অন্যায় কাজগুলো করে মুজিব কোটকে কুলোশিত করছে এ ধরণের প্রশ্ন এখন হাজার জনতার মনে। মুজিব সৈনিকরা আজ চারদিকে মুজিব কোট এর বোবা আত্ম চিৎকার এখন চারদিকে শুনতে পায়। বঙ্গবন্ধুর আদর্শের সৈনিকরা শেখ মুজিবুর রহমানকে যেমন মনে প্রাণে ভালোবাসে ঠিক তেমনি তারা এ মুজিব কোটকেও ভালবাসে ও শ্রদ্ধা করে থাকে। বীর মুক্তিযোদ্ধাদের আকুতি আমরা আর মুজিব কোট এর আহাজারি আত্ম চিৎকার শুনতে চাই না। শেখ মুজিবুর রহমান এর ডাকে আমরা যেমন নিজের জীবন বাজি রেখে হানাদার মুক্ত করতে দেশের জন্য নিজের জীবনকে বাজি রেখে যুদ্ধের ময়দানে ঝাপিয়ে পড়ে মৃত ভয়কে উপেক্ষা করে স্বাধীনতা ফিরিয়ে এনেছিলাম ঠিক তেমনি আজ আমাদের মুজিব কোট এর যতাযত মর্যদা রক্ষা করার দায়িত্ব আমাদের। যে বঙ্গবন্ধুর আর্দশকে বুকে ধারণ করতে পারবে না সে মুজিব কোট জড়িয়ে নিতে পারবে না। যে মুজিব কোট এর অপব্যবহার করবে তার বিরুদ্ধে আমাদের রুখে দাঁড়িয়ে এ পোষাকের মর্যাদাকে রক্ষা করতে হবে।\nএমটাও জানা গেছে যে, মুজিব কোটের অপব্যবহার রোধে আইনি উদ্যোগ গ্রহণ করতে মাননীয় প্রধানমন্ত্রী এবং বাংলাদেশ আওয়ামী লীগের সভাপতি দেশরতœ শেখ হাসিনা বরাবর পত্র লিখেছেন। বাংলাদেশ ডাক বিভাগ মানিকগঞ্জ জেলা কার্যালয় থেকে রেজিস্ট্রিযোগে প্রধানমন্ত্রী এবং বাংলাদেশ আওয়ামী লীগের সভাপতি হিসেবে আলাদা দুথটি পত্র প্রেরণ করেছেন। শিক্ষক শ্যামল কুমার সরকার, তিনি মানিকগঞ্জের হরিরামপুর উপজেলার ঝিটকা খাজা রহমত আলী কলেজের ইংরেজি বিভাগের সহকারী অধ্যাপক এবং বিভাগীয় প্রধান।\nআজ গর্বভরে দেশসহ বিশ্বে উদযাপন করছি বঙ্গবন্ধুর জন্মশতবর্ষ ও স্বাধীনতার ৫০ বছর সুবর্ণজয়ন্তী। তাই এ উপলক্ষে ও ঐতিহাসিক ৭ই মার্চের ভাষণকে স্মরণ করে বঙ্গবন্ধুর প্রতি শ্রদ্ধা ও ভালোবাসা রেখে বঙ্গবন্ধুর সৈনিকদের জোরদাবি বঙ্গবন্ধুর আদর্শের প্রতীকি এই মুজিবকোট পরিধানের বিষয়ে সরকারি ও দলীয়ভাবে নীতিমাল করে এর বাস্তবায়ন করা হোক। বঙ্গবন্ধু মুজিবকোটটি আমাদের মাঝে ফিরে পাক আদর্শের এক প্রতিক হয়ে।\nলেখকঃ মোঃশফিকুল ইসলাম আরজ\nসংগঠক, লেখক ও সাংবাদিক।\nপবিত্র ঈদুল ফিতরের শুভেচ্ছা জানিয়েছেন সানাউল্লাহ সানু


পারিশ্রমিক না পাওয়ায় কি বন্ধ, স্টার জলসায় আপনাদের পছন্দের সিরিয়াল ? | প্রথম শ্রেণীর অনলাইন বাংলা নিউজ পোর্টাল\nপারিশ্রমিক না পাওয়ায় কি বন্ধ, স্টার জলসায় আপনাদের পছন্দের সিরিয়াল ?\nসকাল থেকে রাত আট থেকে আশি দিনের শুরুতেই সকলেই বসে পড়ে সকলের পছন্দের স্টার জলসা নিয়ে । কিন্তু গত কয়েকদিন ধরেই নিজেদের প্রিয় অভিনেতা অভিনেত্রীদের না দেখতে পেয়ে মন যেন আনচান আনচান করছে। তাই না ? সকলেই ভাবছেন হঠাত্ কি হল স্টার জলসার ধারাবাহিক গুলো দেখতে পারছি কেন ?\nজানেন কি ,গত শনিবার থেকে টেলি পাড়ায় শুটিং বন্ধ। চরম অচলাবস্থা তৈরি হয়েছে ইন্ডাস্ট্রিতে। আর্টিস্ট ফোরাম এবং প্রযোজকদের দফায় দফায় বৈঠকের পর মঙ্গলবারও কোনও সমাধান সূত্র বের হয়নি। বিভিন্ন চ্যানেল কর্তৃপক্ষের কাছে বেশিরভাগ ধারাবাহিকেরই কোনও ব্যাঙ্কিং এপিসোড জমা পড়েনি। ফলে এই অচলাবস্থায় কর্তৃপক্ষ পুরনো এপিসোড দেখাতে বাধ্য হচ্ছেন। এই পরিস্থিতিতে স্টার কর্তৃপক্ষ একটি প্রেস বিবৃতিতে তাঁদের সিদ্ধান্ত জানিয়েছেন। চ্যানেলের দাবি, বেশিরভাগ ধারাবাহিকের স্লটেই নতুন এপিসোড জমা পড়েনি। ফলে চ্যানেল ওই স্লটে বাছাই করা এপিসোড দেখাতে বাধ্য হচ্ছে। এই পরিস্থিতির সমাধান না হওয়া পর্যন্ত এ ছাড়া আর কোনও উপায় নেই বলে জানিয়েছেন তাঁরা।\nএই ব্যাপারে সাংবাদিকদের মুখোমুখি হন প্রসেনজিত্ চট্টোপাধ্যায় । সেখানে তিনি বলেন, ‘‘অদ্ভুতভাবে মানুষের কাছে বলা হচ্ছে, আর্টিস্টরা কাজ বন্ধ করেছেন। এটা ভুল তথ্য যাচ্ছে। কাজটা প্রযোজকরাই বন্ধ করেছেন। আর্টিস্টরা মেকআপ করে বসেছিলেন। প্রযোজকরা কলটাইম দিলে কাল সকালে গিয়েই কাজ শুরু করা যাবে।’’ বকেয়া পারিশ্রমিকের পাশাপাশি কাজের নির্দিষ্ট সময়সীমা বেঁধে দেওয়ার দাবি জানিয়েছিল আর্টিস্ট ফোরাম। তবে সে দাবিকে নস্যাত্ করে সোমবার সন্ধ্যায় প্রযোজকদের তরফে এক প্রেস বিবৃতি দেওয়া হয়। সেই বিবৃতিতে প্রযোজকরা দাবি করেন,গত ১৫ অগস্ট ব্যাঙ্ক বন্ধ থাকায় কলাকুশলীদের বকেয়া বেতন দেওয়া সম্ভব হয়নি। কিন্তু তা যে মিটিয়ে দেওয়া হবে এ কথা ই-মেল মারফৎ প্রত্যেককে জানানো হয়েছে। তার পরও শনিবার থেকে শুটিং বন্ধ রাখার সিদ্ধান্ত নিয়েছে আর্টিস্ট ফোরাম। এতে বিপুল আর্থিক ক্ষতি হচ্ছে বলে দাবি করেছিলেন প্রযোজকেরা।অভিনেতা অভিনেত্রীরা জানান পারিশ্রমিক সময় মতো না দেওয়ায় কাজ বন্ধ রয়েছে ।বিনা পয়সা বা টাকা বকেয়া রেখে কাজ করা সম্ভব না। তাই সময়ে পারিশ্রমিক না মিললে কাজ বন্ধ থাকবে।


বিদ্যান মূর্খ অপেক্ষা শ্রেষ্ঠতর\nবিদ্বান মূর্খ অপেক্ষা শেষ্ঠতর\n2. ’গায়ে হলুদ দেওয়া হয় যে অনুষ্ঠানে ’-কোন সমাস?\n3. নিচের কোনটি কাজী নজরুল ইসলাম রচিত নয়?\nসৃষ্ঠি সুখের উল্লাসে\nবাতায়ন পাশে গুবাক তরুর সারি\n4. কোনটির স্ত্রীবাচক শব্দ নেই?\n5. 'Sponsor' শব্দটির পারিভাষিক শব্দ কোনটি?\n6. তুলসী গাছটি প্রথম নজরে পড়ে কোন দিন?\n7. ’অর্ধাঙ্গী প্রবন্ধটি কোন গ্রন্থ থেকে নেওয়া?\n8. ’বঙ্গভাষা কবিতাটি কোন ছন্দে রচিত?’\n9. শামসুর রহমানের মৃত্যুসাল কোনটি?\n10. ’Corruption’ শব্দটি কোন ভাষা থেকে আগত?\n11. ’অসহ্য’ শব্দটির ঠিক উচ্চারণ কোনটি?\n12. শরৎচন্দ্র চট্রোপাধ্যায় কোন গ্রামে জন্মগ্রহণ করেন?\n13. বাংলা ব্যাকারণের নিয়ম অনুযায়ী নিচের কোনটি ঠিক নিয়ম?\nবচনভেদে ক্রিয়ার রূপের পরিবর্তন হয়\nকালভেদে ক্রিয়ার রূপের পরিবর্তন হয়\nপুরুষভেদে ক্রিয়ার রূপের পরিবর্তন হয় না\nলিঙ্গভেদে ক্রিয়ার রূপের পরিবর্তন হয়\n14. নিচের কোন পারিভাষিক অর্থ ঠিক নয়?\n15. গঠন অনুসারে শব্দ কত প্রকার?\n16. ’উহু, তামুক বিনা গায়ে সাড় লাগেনা।’কার উক্তি?\n17. নিচের কোনটি প্রত্যয়জাত শব্দ?\n18. 'Allegory' শব্দটির অর্থ কোনটি?\n19. ’বন্য’ শব্দের চলিত রূপ কোনটি?\n20. ’একুশে‘র ওপর প্রথম কবিতা সংকলন রচনা করেন?


ফুলবাড়ী সরকারি কলেজ – Amazing Dinajpur\nHome / উপজেলা / ফুলবাড়ী / ফুলবাড়ী সরকারি কলেজ\nin ফুলবাড়ী জুলাই ২৫, ২০১৬\t০ 859 Views\nফুলবাড়ী উপজেলার কোলাহলমুক্ত পরিবেশে ২০.৯৮ একর জমির উপরে ফুলবাড়ী সরকারি কলেজ অবস্থিত। কলেজটির পূর্বদিকে ৫১ নং ছোট যমুনা নদী, উত্তর দিকে সড়ক ও জনপথের রাস্তা, পশ্চিম দিকে ফুলবাড়ী – মাদিলাহাট পাকা রাস্তা এবং দক্ষিণ দিকে বাজার। কলেজটিতে উচ্চ মাধ্যমিক পর্যায়ে বিজ্ঞান, মানবিক ও ব্যবশায় শিক্ষা শাখায় ; স্নাতক পাস পর্যায়ে বি.এসসি., বি.এ., বি.এস.এস. ও বি.বি.এস. শাখায় এবং স্নাতক সম্মান পর্যায়ে বাংলা, ইংরেজী, রাষ্ট্রবিজ্ঞান, দর্শন, রসায়ন এবং গণিত বিষয়ে পাঠ দান করা হয়। অত্র কলেজে প্রায় ২৩৫০ জন শিক্ষার্থী অধ্যয়নরত রয়েছে।\nঅধ্যক্ষ ও উপাধ্যক্ষ সহ ৫১ টি পদের মধ্যে ৩৫ জন শিক্ষক, প্রদর্শকের ০৪ টি পদের মধ্যে ০১ জন কর্মরত আছেন, সহকারি লাইব্রেরীয়ান এর একটি পদ যা শুন্য আছে। তৃতীয় শ্রেণির অফিস কর্মচারীর ০৪টি পদের মধ্যে ০১ জন এবং ৪র্থ শ্রেণির কর্মচারীর ১৯টি পদের মধ্যে ০২ জন কর্মরত আছে। খন্ডকালীন শিক্ষক ০৩ জন এবং মাস্টার রোল কর্মচারী ১৭ জন আছে।\nপ্রতিষ্ঠাকালঃ ১৯৬৩ খ্রি.\nশিক্ষা জাতির মেরুদন্ড। একজন সুশিক্ষিত ব্যক্তিই পারে সমাজ তথা দেশের উন্নয়ন ঘটাতে, কুসংষ্কার দূর করে সভ্য সমাজ গড়তে। এমনই মানসিকতা নিয়ে ফুলবাড়ী উপজেলার কিছু শিক্ষানুরাগী ব্যক্তি যেমন প্রাক্তন এম. এন. এ. নূরুল হুদা চৌধুরি, জনাব শফিউদ্দিন, প্রাক্তন চেয়ারম্যান জনাব মোহাম্মদ হোসেন, জনাব সৈয়দ সালাউদ্দিন আবু তাহের, জনাব হাফেজ উদ্দিন আকন্দ, অধ্যক্ষ আব্দুল আজিজ, উপাধ্যক্ষ আব্দুস সামাদ প্রমুখ ব্যক্তিগণসহ অত্র এলাকার সর্বস্তরের জনগণ বানিজ্য শহর ফুলবাড়ী সহ অত্রাঞ্চলে শিক্ষা বিস্তার ঘটাতে স্বতস্ফুর্তভাবে এগিয়ে আসেন। তাদেরই অক্লান্ত শ্রম, মেধা ও অর্থে দক্ষিণ দিনাজপুরের ৭ টি উপজেলা চিরিরবন্দর, পার্বতীপুর, ফুলবাড়ী, নবাবগজ্ঞ, বিরামপুর, হাকিমপুর, ও ঘোরাঘাট এর সমন্বয়ে ফুলবাড়ী উপজেলার প্রাণকেন্দ্রে কোলাহল মুক্ত পরিবেশে ১৯৬৩ খ্রিষ্টাব্দে প্রতিষ্টিত হয় ফুলবাড়ী সরকারি কলেজ।\nপ্রতিষ্টালগ্ন থেকে ১৯৮৯ খি. পর্যন্ত সময়ে প্রাক্তন অধ্যক্ষ জনাব আব্দুল আজিজ এবং উপাধ্যক্ষ আব্দুস সামাদ শক্ত হাতে অত্যন্ত দক্ষতার সাথে কলেজটি পরিচালনা করেন। বিশিষ্ট শিক্ষাবিদ ও সমাজসেবী প্রাক্তন উপজেলা চেয়ারম্যান জনাব শামছুদ্দিন আহম্মদ (কাঁতাওড়া) সহ শহরের গণ্যমান্য ব্যক্তিবর্গের সহযোগীতায় অত্র কলেজে বি.এসসি. কোর্স চালু হয়। ফুলবাড়ীর কৃতি সন্তান গণপ্রজাতান্ত্রী বাংলাদেশ সরকারের শিক্ষা মন্ত্রণালয়ের সাবেক প্রতিমন্ত্রী আলহাজ্জ মোঃ মনসুর আলী সরকারের ঐকান্তিক প্রচেষ্টায় তৎকালীন মহামান্য রাষ্ট্রপতি হুসেইন মুহম্মদ এরশাদ এর ঘোষণার মাধ্যমে ০৫/১১/১৯৮৯ খ্রি. তারিখে কলেজটি জাতীয়করণ করা হয়।\nজাতীয়করণের পর কলেজটিকে সঠিকভাবে গোছানোর এবং উন্নয়নের মূল দায়িত্ব পালন করেন অধ্যক্ষ প্রফেসর এ.টি.এম. সাইদুর রহমান। ঐ সময় ফুলবাড়ীর কৃতি সন্তান জনাব এ্যডভোকেট মোঃ মোস্তাফিজুর রহমান (ফিজার) এম.পি. মহোদয় এর ঐকান্তিক প্রচেষ্টায় দুইটি এ্যাকাডেমিক ভবন (একটি তিন তলা ও একটি দুই তলা) নির্মিত হয় এবং জমি সংক্রান্ত কিছু সমস্যা সমাধান হয়। অত্র কলেজের ২০.৯৮ একর জমি, একটি খেলার মাঠ, ১টি ছাত্রাবাস, ২টি এ্যাকাডেমিক ভবন ১৯টি শ্রেণিকক্ষ, ১টি গ্রন্থাগার, ৫টি গবেষণাগার, শিক্ষক কমন রুম, অধাক্ষের কক্ষ, উপাধ্যক্ষের কক্ষ, অফিস কক্ষ, এবং ১টি জামে মসজিদ রয়েছে। কলেজটির পদার্থবিদ্যা, রসায়ন, প্রাণিবিদ্যা ও উদ্ভিদবিদ্যা গবেষণাগার এবং লাইব্রেরী অন্ত্যন্ত সমৃদ্ধশালী।\nকলেজটিতে অধ্যক্ষ, উপাধ্যক্ষ, ১১টি সহযোগী অধ্যাপক ১৩ টি সহকারী অধ্যাপক ও ২৫ টি প্রভাষক সহ মোট ৫১ টি পদ রয়েছে। বাংলা, ইংরেজী, পদার্থবিদ্যা, রসায়ন, প্রাণিবিদ্যা, উদ্ভিদবিদ্যা, গণিত, রাষ্ট্রবিজ্ঞান, দর্শন, ইতিহাস, ইসলামের ইতিহাস ও সংস্কৃতি, অর্থনীতি, হিসাববিজ্ঞান, মার্কেটিং, ব্যাবস্থাপনা, এবং ফিন্যান্স ও ব্যাংকিং সহ মোট ১৬ টি বিষয়ে পাঠদান করা হয়। এ ছাড়া অত্র এলাকার গুরুত্ব বিচার করে উচ্চ শিক্ষার প্রসারে ফুলবাড়ী সরকারি কলেজটিতে অনার্স কোর্স চালুর প্রয়োজনীয়তা অনিবার্য হয়ে পড়ে।\nবিষয়টি অত্র এলাকার কৃতি সন্তান গণপ্রজাতান্ত্রী বাংলাদেশ সরকারের তথকালীন ভূমি মন্ত্রণালয়ের মানণীয় প্রতিমন্ত্রী জনাব এ্যডভোকেট মোঃ মোস্তাফিজুর রহমান (ফিজার) এম.পি. মহোদয়ের নিকট পেশ করা হলে তিনি বিষয়টির উপর সর্বাধিক গুরুত্ব দেন এবং ব্যবস্থা গ্রহন করেন। অত্র এলাকার উচ্চ শিক্ষার পথ সুগম করার লক্ষে তিনি অত্র কলেজে অনার্স কোর্স চালুর প্রচেষ্টা অব্যাহত রাখেন। ২০১২ – ২০১৩ শিক্ষা বর্ষে অত্র কলেজে অনার্স কোর্স চালুর জন্য পূনরায় আবেদন করা হয়। কর্তব্যরত অধ্যক্ষ প্রফেসর রতন কুমার দেব এবং উপাধ্যক্ষ জনাব মোঃ ফিরজ আলম মোল্যা কলেজের সার্বিক বাবস্থাপনার উন্নয়ন সহ অনার্স কোর্স চালুর প্রচেষ্টা অব্যাহত রাখেন। অবশেষে গণপ্রজাতান্ত্রী বাংলাদেশ সরকারের তথকালীন ভূমি মন্ত্রণালয়ের মানণীয় প্রতিমন্ত্রী এবং অত্র এলাকার কৃতি সন্তান জনাব এ্যডভোকেট মোঃ মোস্তাফিজুর রহমান (ফিজার) এম.পি. মহোদয়ের প্রচেষ্টায় ২০১৩ – ২০১৪ শিক্ষাবর্ষ থেকে বাংলা ও গণিত বিষয়ে প্রথম অনার্স কোর্স চালু হয় এবং ২০/১০/২০১৩ খ্রি. তারিখে তিনি প্রথম অনার্স কোর্স উদ্বোধন করেন।\nঅত্র এলাকার কৃতি সন্তান এবং গণপ্রজাতান্ত্রী বাংলাদেশ সরকারের প্রাথমিক ও গণশিক্ষা মন্ত্রণালয়ের মানণীয় মন্ত্রী জনাব এ্যডভোকেট আলহাজ্জ মোঃ মোস্তাফিজুর রহমান (ফিজার) এম.পি. মহোদয়ের প্রচেষ্টায় ২০১৪ – ২০১৫ শিক্ষাবর্ষ থেকে রাষ্ট্রবিজ্ঞান, দর্শন, ইংরেজী ও রসায়ন বিষয়ে অনার্স কোর্স চালু হয়। এ ছাড়া অত্র কলেজে নতুন একাডেমিক ভবন, ছাত্রী নিবাস নির্মান সহ সার্বিক উন্নয়নে তাঁর সুদৃষ্টি রয়েছে।\nকর্তব্যরত উপাধ্যক্ষ জনাব মোঃ ফিরজ আলম মোল্যা ৩০/০৩/২০১৫ খ্রি. তারিখে অধ্যক্ষ (ভারপ্রাপ্ত) হিসেবে দায়িত্ব গ্রহন করেন এবং কলেজের সার্বিক বাবস্থাপনার উন্নয়ন, অন্যান্য বিষয়ে পদ সৃষ্টি সহ অনার্স কোর্স চালুর প্রচেষ্টা অব্যাহত রাখেন। অধ্যক্ষ প্রফেসর ব্রজেন্দ্রনাথ রায় ০৬/১০/২০১৫ ইং তারিখে অত্র কলেজে যোগদান পূর্বক কলেজের সার্বিক ব্যবস্থাপনার উন্নয়নে প্রচেষ্টা অব্যাহত রেখেছেন।\nPrevious: দিনাজপুর সরকারি মহিলা কলেজ\nNext: কাহারোল উপজেলা\nদিনাজপুরের আমবাড়ী হাট -মোঃ মোসা‌দ্দেক হো‌সেন (আমবাড়ী থে‌কে আইএফ নয়ন আহমেদ এর অনু‌রো‌ধে দিনাজপু‌রের আঞ্চ‌লিক ...


বাংলাদেশে এবার লকডাউন হবে জেলাভিত্তিক | প্রথম শ্রেণীর অনলাইন বাংলা নিউজ পোর্টাল\nবাংলাদেশে এবার লকডাউন হবে জেলাভিত্তিক\nডেস্ক রিপোর্ট, ঢাকা: ঈদের পর থেকে আবারো বাড়তে শুরু করেছে করোনার সংক্রমণ। এজন্য ঈদের সময় স্বাস্থ্যবিধি না মেনে চলাচলকে দুষছেন বিশেষজ্ঞরা। অন্যদিকে ভারত ফেরতদের মধ্যেও করোনা শনাক্ত হওয়ায় উদ্বেগ বাড়ছে। এমন অবস্থায় চাঁপাইনবাবগঞ্জের পর নতুন করে আরও কয়েকটি জেলা লকডাউনের আওতায় আনার কথা ভাবছে সরকার। ভারত ভেরতদের করোনা শনাক্ত হওয়ার পাশাপাশি এদের মধ্যে ভারতীয় ভ্যারিয়েন্ট পাওয়ার খবরও আছে। ফলে দুশ্চিন্তা বাড়ছে। তাই সীমান্তবর্তী জেলাগুলোর সার্বিক পরিস্থিতির দিকে কঠোর নজর রাখছে স্বাস্থ্য অধিদপ্তর। সংক্রমণের লাগাম টানতে খুলনা, সাতক্ষীরা ও রাজশাহী জেলাও লকডাউনের আওতায় আনা হতে পারে বলে জানা গেছে। অধিদপ্তর এই তিন জেলা নিয়ে এমন পরিকল্পনা করছে। এদিকে অধিদপ্তরের একটি সূত্রে জানা গেছে, শুধু সীমান্তবর্তী জেলা নয়, শনাক্ত বাড়লে ঝুঁকিপূর্ণ জেলাগুলোতে লকডাউন দেয়া হবে।\nস্বাস্থ্য অধিদপ্তরের মহাপরিচালক অধ্যাপক ডা. আবুল বাশার খুরশীদ আলম শুক্রবার গণমাধ্যমকে বলেছেন, ‘ইতিমধ্যে চাঁপাইনবাবগঞ্জ জেলায় লকডাউন ঘোষণা দেয়া হয়েছে। এছাড়া আরও তিনটি জেলা আমাদের পর্যবেক্ষণে রয়েছে। সংক্রমণ বাড়লেই সেগুলোতে লকডাউনের চিন্তাভাবনা রয়েছে।’ স্বাস্থ্যের ডিজি বলেন, ‘আমরা যখন চাঁপাইনবাবগঞ্জ জেলা লকডাউন ঘোষণা করি, তখন ওই জেলায় সংক্রমণের হার ছিল ৪০ শতাংশের ওপরে। আর অন্য জেলাগুলোতে এখনো সংক্রমণ অনেক নিচে। তবে যদি বাড়তে থাকে এলাকাভিত্তিক লকডাউন দেয়া হবে।’ বিশেষজ্ঞরা বলছেন, ঈদে অনেক মানুষ ঢাকা থেকে নিজ নিজ গ্রামে গিয়েছিলেন। লোকসমাগমও আগের চেয়ে বেশি হয়েছে। ঈদ উপলক্ষে মার্কেটেও ভিড় ছিল। সংক্রমণে ঊর্ধ্বমুখী প্রবণতার এটি একটি সম্ভাব্য কারণ হতে পারে। তবে এর সঙ্গে করোনার ভারতীয় ধরনের (ভ্যারিয়েন্ট) কোনো যুক্ততা আছে কি না, তা এখনো নিশ্চিত করে বলতে পারছে না স্বাস্থ্য অধিদপ্তর।\nএদিকে বাংলাদেশের সংক্রমণ পরিস্থিতি নিয়ে বিশ্ব স্বাস্থ্য সংস্থা একটি প্রতিবেদন অনুযায়ী মে মাসের দ্বিতীয় সপ্তাহের তুলনায় তৃতীয় ও চতুর্থ সপ্তাহে ২২ জেলায় নতুন রোগী বৃদ্ধির হার শতভাগ বা তার বেশিও ছিল। এরমধ্যে ১৫টি জেলাই সীমান্তবর্তী। অন্যদিকে অধিদপ্তরের তথ্যও বলছে, ঈদের পর সীমান্তবর্তী জেলাগুলোতে সংক্রমণ তুলনামূলক বেশি। আক্রান্তদের মধ্যে ভারত সফরের ইতিহাস আছে। বৃহস্পতিবার ব্রাহ্মণবাড়িয়া সিভিল সার্জন কার্যালয় এক দিনেই ভারত থেকে আসা ১৩ জনের করোনা শনাক্ত হওয়ার তথ্য দিয়েছে। তারা ব্রাহ্মণবাড়িয়ায় প্রাতিষ্ঠানিক কোয়ারেন্টাইনে আছেন। নতুন করে এলাকাভিত্তিক লকডাউনের বিষয়ে করোনা বিষয়ক জাতীয় কারিগরি কমিটির সদস্য অধ্যাপক ডা. নজরুল ইসলাম বলেন, ‘বর্ডার এলাকার বেশ কিছু জেলায় সংক্রমণ বাড়ছে। সরকার ইতিমধ্যেই চাঁপাইনবাবগঞ্জ জেলায় এক সপ্তাহের জন্য বিশেষ লকডাউন ঘোষণা করেছে। এখন অন্য জেলাগুলোতে দিন দিন শনাক্তের হার যেভাবে বাড়ছে, স্বাস্থ্য অধিদপ্তরের চিহ্নিত ঝুঁকিপূর্ণ হিসেবে ঘোষণা করা ৩৭ জেলায় আবার লকডাউন ঘোষণা করা যেতে পারে।’ সংক্রমণ বাড়ার কারণ হিসেবে তিনি মনে করেন, ঈদে কয়েক লাখ মানুষ ঢাকা থেকে গ্রামে গিয়েছিল ঈদ করতে। ফলে গ্রামে স্বাভাবিকের চেয়ে কয়েকগুণ বেশি লোকসমাগম হয়েছিল। এটা সংক্রমণ বাড়ার অন্যতম কারণ। আবার সীমান্তবর্তী এলাকাগুলোতে পার্শ্ববর্তী দেশ থেকে অসংখ্য মানুষ সংক্রমণ নিয়ে দেশে ঢুকেছে।\nসীমান্তে কড়াকড়ি আরোপের কথা বলা হলেও সেটা করতে সরকার ব্যর্থ হয়েছে বলে মনে করেন তিনি। সার্বিক অবস্থায় করণীয় কী- এমন প্রশ্নে সরকারের রোগতত্ত্ব, রোগনিয়ন্ত্রণ ও গবেষণা ইনস্টিটিউটের (আইইডিসিআর) উপদেষ্টা মুশতাক হোসেন বলেন, ‘এই মুহূর্তে করণীয় একটাই, সবাইকে সতর্ক থাকতে হবে। যেখানে রোগী বেড়ে যাওয়ার প্রবণতা আছে, সেখানে দ্রুত কার্যকর পদক্ষেপ নিতে হবে। না হলে গত মার্চের মতো অপ্রত্যাশিতভাবে হঠাৎ করেই সংক্রমণ বেড়ে যাওয়ার আশঙ্কা আছে।’ বিশ্ব স্বাস্থ্য সংস্থার প্রতিবেদনে দেখা যায়, গত এক সপ্তাহে ১০১ থেকে ৫০০ জন নতুন রোগী শনাক্ত হয়েছে এমন জেলাগুলোর মধ্যে সীমান্তবর্তী জেলা সাতটি। এগুলো হলো- চাঁপাইনবাবগঞ্জ, দিনাজপুর, রাজশাহী, যশোর, কুমিল্লা, ময়মনসিংহ ও সিলেট। এছাড়া এই তালিকায় আছে ঢাকা, চট্টগ্রাম, কক্সবাজার, খুলনা, নোয়াখালী ও গাজীপুর। অধিদপ্তর সূত্রে জানা গেছে, বর্তমানে ৪০ শতাংশের ওপরে সংক্রমণ রয়েছে চাঁপাইনবাবগঞ্জ ও খুলনায়। ২০ থেকে ২৯ শতাংশ সংক্রমণ রয়েছে সিলেট, ঝালকাঠি, রাজশাহী, নাটোর ঝিনাইদহ, চুয়াডাঙ্গা ও ফরিদপুরে। এছাড়া ১০ থেকে ১৯ শতাংশ সংক্রমণের হার রয়েছে দিনাজপুর, সিরাজগঞ্জ, মৌলভীবাজার, ফেনী, রংপুর, চাঁদপুর, নোয়াখালী, বরিশাল, সাতক্ষীরা, গাজীপুর বগুড়া, গোপালগঞ্জ, যশোর, মাদারীপুর, চট্টগ্রাম, রাজবাড়ী, মাগুরা, নওগাঁ, কক্সবাজার, ভোলা, নড়াইল, লক্ষ্মীপুর, নরসিংদী, মানিকগঞ্জ, কিশোরগঞ্জ, কুষ্টিয়া, ব্রাহ্মণবাড়িয়া, নেত্রকোনা এবং টাঙ্গাইলে।


সম্প্রীতি রক্ষায় ঐক্যবদ্ধ থাকতে হবে - parbatyachattagram.com\nনীড় পাতা » খাগড়াছড়ি » সম্প্রীতি রক্ষায় ঐক্যবদ্ধ থাকতে হবে\nডিসেম্বর ১১, ২০১৬, ৭:১২ অপরাহ্ন\tখাগড়াছড়ি, ব্রেকিং4বার পড়া হয়েছে\nমাটিরাঙ্গা জোনের দায়িত্বপূর্ণ এলাকার সার্বিক আইন-শৃঙ্খলা পরিস্থিতিতে সন্তোষ প্রকাশ করে মাটিরাঙ্গা জোন অধিনায়ক লে. কর্নেল মো: জিল্লুর রহমান পিএসসি, জি বলেছেন, শান্তির এ ধারা অব্যাহত রাখতে হবে। মাটিরাঙ্গার সাম্প্রদায়িক সম্প্রীতি রক্ষায় স্ব-স্ব অবস্থান থেকে ঐক্যবদ্ধ থেকে সেনাবাহিনীকে সহযোগিতা অব্যাহত রাখার আহবান জানান তিনি। শনিবার মাটিরাঙ্গা জোন সদরে মাসিক নিরাপত্তা ও আইন-শৃঙ্খলা সভায় সভাপতির বক্তব্যে তিনি উপরোক্ত কথা বলেন।\nমতবিনিময় সভায় মাটিরাঙ্গা জোনের নবাগত জোন কমান্ডারকে সবার সাথে পরিচয় করিয়ে দিয়ে মাটিরাঙ্গা জোন অধিনায়ক লে. কর্ণেল মো: জিল্লুর রহমান পিএসসি, জি বলেন, মাটিরাঙ্গার মানুষ বরাবরই আন্তরিকপূর্ণ। অতীতে যারা চাকুরির সুবাধে মাটিরাঙ্গা এসেছেন মাটিরাঙ্গার মানুষের আন্তরিক আতিথেয়তায় তারা মুগ্ধ হয়েছেন। মাটিরাঙ্গার সাথে তাদের হৃদয়ের সম্পর্ক তৈরি হয়েছে।\nমাটিরাঙ্গা জোনের নবাগত জোন কমান্ডার লে. কর্নেল কাজী শামশের উদ্দিন পিএসসি, জি দায়িত্ব পালনে সকলের সহযোগিতা কামনা করে বলেন, অপারেশন উত্তোরণের আওতায় পাহাড়ে কাজ করছে সেনাবাহিনী। মাটিরাঙ্গাকে শান্তি আর সাম্প্রদায়িক সম্প্রীতির জনপদে পরিনত করতে সম্ভব সবকিছু করা হবে বলেও জানান তিনি।\nমতবিনিময় সভায় মেজর রাহাত আহমেদ তুর্যসহ সামরিক বাহিনীর পদস্থ কর্মকর্তা ছাড়াও জোনের দায়িত্বপূর্ণ এলাকার নির্বাচিত জনপ্রতিনিধি, শিক্ষক-সাংবাদিক, হেডম্যান-কার্বারিগণ উপস্থিত ছিলেন।\nআগের সংবাদটি পড়ুন চ্যাম্পিয়ন রাঙামাটি মেডিকেল কলেজ\nপরের সংবাদটি পড়ুন খাগড়াছড়ির টিভি সাংবাদিকদের কর্মশালা শেষ


বাড়িতে বসে ক্লান্ত? এই অবসরে মনামীর মতো শাড়ি পরা অভ্যেস করুন বরং! - Tired of sitting at home? Learn how to wear sari | ফেমিনা বাংলা\nবাড়িতে বসে ক্লান্ত? এই অবসরে মনামীর মতো শাড়ি পরা অভ্যেস করুন বরং!\nসেলেব স্টাইল লিখছেন রুদ্রাণী ভট্টাচার্য March 24, 2020, 12:00 AM IST\nজীবনে হাতে এতটা বাড়তি সময় কখনও পাননি তো? এর ভালো আর খারাপ, দুটো দিকই আছে কিন্তু! আপনি পরিবারের সঙ্গে যথেষ্ট সময় কাটাতে পারছেন, প্রচুর অবসর মিলছে। তেমনই আবার ঘরের মধ্যে আটকে থাকতে থাকতে ডিপ্রেশনের শিকার হচ্ছেন অনেকে। এই পরিস্থিতি কাটানোর অন্যতম সহজ উপায় হচ্ছে রোজ নতুন কিছু শেখা। যেমন ধরুন, অনেক আধুনিকাই আছেন যাঁরা শাড়ি পরতে ভালোবাসেন, কিন্তু ম্যানেজ করতে পারেন না বলে পরা হয়ে ওঠে না। তাঁরা দারুণভাবে কাজে লাগান এই অবসর, শিখে ফেলুন শাড়ি পরার কৌশল! দেখবেন, এই ছোট্ট ছোট্ট বিষয়গুলিই দিনগুলিকে কত ইন্টারেস্টিং করে তোলে।\nমনামী ঘোষ যেভাবে শাড়ি ক্যারি করেন, তেমনটা চট করে আয়ত্ব করা সম্ভব নয়। তার জন্য দীর্ঘদিনের অভ্যেস লাগে। তবে চাইলেই আপনি অভীষ্ট লক্ষ্যের দিকে অনেকটা এগিয়ে যেতে পারেন। মা বা শাশুড়িস্থানীয়াদের পরামর্শকে গুরুত্ব দিন। একবার শাড়ি পরলে সেভাবেই দৈনিক কাজকর্ম করুন, তাতেই আত্মবিশ্বাস তৈরি হবে।\nআপনার শরীরে কোন ধরনের শাড়ি মানায় তা বোঝার সেরা সময়ও এটাই। সাধারণত হ্যান্ডলুম সুতি বা সিল্ক-তসর সবাইকেই ভালো লাগে। জর্জেট বা শিফন যেহেতু শরীরের সঙ্গে লেপটে থাকে, তাই চেহারার খুঁতগুলিও নজরে পড়ে বেশি করে। শাড়ির সঙ্গে ম্যাচিং পেটিকোট পরাটা মাস্ট, না হলে দেখতে খারাপ লাগে। নানা ধরনের ব্লাউজ় বা টপ দিয়েও এক্সপেরিমেন্ট করা যায়। আর একটা কথা, শাড়িতে অবশ্যই ফলস পাড় বসিয়ে নিন, তাতে কুঁচিটা সুন্দরভাবে পড়ে। সব সময় জুতো পরে তবেই শাড়ি পরুন, না হলে শাড়ির নিচ থেকে জুতো বেরিয়ে থাকে বিচ্ছিরিভাবে।\nপরের স্টোরি : স্রেফ একটি নেকলেসের সৌজন্যে আপনি হতে পারেন শুভশ্রীর মতো অনন্যা